
Cuvânt înainte 


Acum un an, totul se prăbuşise în jurul meu. Muncisem până la 
epuizare, tatăl meu murise pe neaşteptate, iar relaţiile mele cu colegii de 
muncă şi cu cei dragi mie erau foarte rele. Puţine lucruri ştiam atunci, 
mai ales faptul că cea mai mare disperare avea să fie cel mai mare dar. 

Am primit o licărire a unui Mare Secret — Secretul vieţii. Licărirea a 
venit dintr-o carte veche de o sută de ani, pe care mi-a dat-o fiica mea 
Hayley. Am început să caut drumul Secretului de-a lungul istoriei. Nu 
puteam să-i cred pe toți oamenii care au ştiut acest lucru. Erau cei mai 
mari oameni din istorie: Platon, Shakespeare, Newton, Hugo, Beethoven, 
Lincoln, Emerson, Edison, Einstein. 

Neîncrezătoare, am întrebat: „De ce nu ştie oricine acest lucru?” mă 
frământă o dorinţă arzătoare de a împărtăşi lumii Secretul şi am început 
să caut printre trăitorii de astăzi oameni care cunoşteau Secretul. 

Au început să apară unul câte unul. Deveneam asemenea unui 
magnet: cum am început să caut, marii maeştri în viață erau atraşi unul 
după altul către mine. 

Atunci când descopeream un învățător, acela era într-o perfectă 
continuitate cu următorul. Dacă eram pe un drum greşit, altceva îmi 
capta atenţia şi, prin acea diversiune, apărea următorul mare învăţător. 
Dacă solicitam „accidental” o conexiune greşită în timpul unei căutări pe 
internet, aveam să primesc totuşi o informaţie vitală. În câteva 
săptămâni, refăcusem drumul Secretului de-a lungul secolelor şi-i 
descoperisem pe cei care practicau Secretul în zilele noastre. 

Ideea vizionară de a dezvălui lumii Secretul într-un film mi se fixasem 
în minte şi, următoarele două luni, echipa de producţie a filmului şi a 
emisiunii de televiziune învățase Secretul. Era absolut necesar ca fiecare 
membru al echipei să-l cunoască, fiindcă, fără cunoaşterea lui, ceea ce 
tocmai încercam să realizăm ar fi fost imposibil. 

Nu aveam asigurat pentru film nici măcar un singur învățător, însă 
ştiam Secretul şi, cu deplină credință, am zburat din Australia în Statele 
Unite, unde locuiau cei mai mulți dintre aceşti învățători. Peste şapte 
săptămâni, echipa Secretului filmase cu cincizeci şi cinci dintre cei mai 
mari învățători, de-a lungul şi de-a latul Statelor Unite, în peste 120 de ore 
de film. Cu fiecare pas, cu fiecare respiraţie, foloseam Secretul pentru a 
crea Secretul. Pur şi simplu atrăgeam orice lucru necesar şi pe oricine 
către noi. După opt luni, a avut loc lansarea filmului Secretul. 

Pe măsură ce filmul străbătea lumea, au început să vină către noi 
întâmplări cu minuni: oamenii ne scriau cum s-au vindecat de dureri 
cronice, de depresie, de diferite boli, cum au mers pentru prima dată 
după accident, ba chiar cum s-au sculat de pe patul de moarte. Am primit 
mii de relatări despre felul în care Secretul a fost folosit pentru 


+ 4 - Rhonda Byrne 


dobândirea unor mari sume de bani sau pentru primirea prin poştă a 
unor mandate poştale neaşteptate. Oamenii au folosit Secretul pentru a 
obţine casele visate, parteneri de viaţă, maşini, slujbe şi promovări în 
slujbă, şi am primit multe relatări despre afaceri care s-au transformat în 
bine după câteva zile de la aplicarea Secretului. Am primit descrieri 
emoționale ale unor relaţii tensionate în care erau implicaţi copii şi 
armonia a fost restabilită. 

Unele din cele mai minunate întâmplări ale căror relatări le-am primit 
veneau de la copii care folosiseră Secretul pentru a atrage ceea ce doreau, 
inclusiv note bune la şcoală şi prieteni. Secretul i-a inspirat pe medici să- 
şi împărtăşească cunoştinţele pacienţilor; universitățile şi şcolile - 
studenților; cluburile de sănătate - clienţilor; bisericile aparținând 
tuturor cultelor şi centrele de spiritualitate - comunităţilor. Secretul este 
sărbătorit în case din lumea întreagă, pe măsură ce oamenii împărtăşesc 
cunoştinţele cu cei pe care-i iubesc şi cu familiile lor. Secretul a fost 
folosit pentru a atrage lucruri de toate felurile — de la unele fleacuri la 
zece milioane de dolari. Toate acestea s-au petrecut în cele câteva luni de 
la lansarea filmului. 

Atunci când am făcut filmul, intenţia mea a fost — şi încă este — ca el să 
aducă bucurie miliardelor de oameni din lumea întreagă. Echipa care a 
făcut filmul trăieşte în fiecare zi realizarea acestei intenții, fiindcă 
primim mii de scrisori din toată lumea, de la oameni aparţinând tuturor 
raselor şi naționalităților, care îşi exprimă recunoştinţa pentru bucuria 
de a cunoaşte Secretul. Nu există nici un singur lucru pe care să nu-l 
puteţi face cu această cunoaştere. Indiferent cine sunteţi sau unde vă 
aflaţi, Secretul vă poate da orice doriți. 

Douăzecişidoi de învățători uimitori apar în această carte. Cuvintele 
lor au fost filmate în locuri diferite din Statele Unite, în diferite momente, 
şi totuşi ei vorbesc de parcă ar fi o singură voce. Această carte cuprinde 
cuvintele învăţătorilor Secretului, dar şi întâmplările minunate ale 
Secretului în acțiune. V-am împărtăşit toate căile, scurtăturile şi 
indicaţiile discrete pe care le-am învăţat, astfel încât puteti trăi viața pe 
care o visati. 

Veţi observa că, de-a lungul întregii cărți, în unele locuri am scris cu 
literă mare cuvântul „Dumneavoastră”. Motivul pentru care am făcut 
acest lucru este că am dorit ca dumneavoastră cititorul, să simţiţi şi să 
ştiţi că am creat această carte pentru Dumneavoastră. Mă adresez 
dumneavoastră personal atunci când spun Dumneavoastră. Intenţia mea 
este să simtiti o legătură personală cu aceste pagini, fiindcă Secretul a fost 
creat pentru Dumneavoastră. 

Pe măsură ce veţi parcurge paginile acestei cărți şi veți învăța Secretul, 
veți ajunge să cunoaşteţi cum puteţi fi, cum puteţi avea sau cum puteţi 
face orice doriți. Veţi ajunge să ştiţi cine sunteţi într-adevăr. Veţi ajunge 
să cunoaşteţi adevărata măreție care vă aşteaptă. 

Mulţumiri 


Cu cea mai adâncă recunoştinţă, doresc să mulțumesc tuturor 
persoanelor care au intrat în viața mea şi m-au inspirat, m-au influențat 
şi m-au luminat prin prezenţa lor. 

De asemenea, aş vrea să mulțumesc şi să-mi exprim recunoştinţa, 
pentru contribuţia la călătoria mea şi la realizarea acestei cărți, 
următorilor oameni: 

Pentru împărtăşirea cu generozitate a înţelepciunii, iubirii şi scânteii 
lor divine, aduc omagiu co-autorilor Secretului: John Assaraf, Michael 
Bernard Beckwith, Lee Brower, Jack Canfield, Dr. John Demartini, Marie 
Diamond, Mike Dooley, Bob Doyle, Hale Dwoskin, Morris Goodman, Dr. 
John Gray, Dr. John Hagelin, Bill Harris, Dr. Ben Johnson, Loral 
Langemeier, Lisa Nichols, Bob Proctor, James Ray, David Schirmer, Marci 
Shimoff, Dr. Joe Vitale, Dr. Denis Waitley, Neale Donald Walsch şi Fred 
Alan Wolf, doctor în filozofie. 

Minunatelor fiinte umane care constituie echipa de producţie a 
Secretului: Paul Harrington, Glenda Bell, Skye Byrne şi Nic George. 

De asemenea, lui Drew Heriot, Daniel Kerr, Damian Corboy, şi 
tuturor celor care au călătorit alături de noi în timpul realizării filmului 
Secretul. 

Membrilor firmei Gozer Media, pentru crearea graficii superbe şi 
pentru impregnarea lor cu sentimental Secretului: James Armstrong, 
Shamus Hoare şi Andy Lewis. 

Coordonatorul executive al Secretului, Bob Rainone, care ne-a fost 
trimis din ceruri. 

Lui Michael Gardiner şi echipei de jurişti şi de consilieri, în timpul 
călătoriilor din Australia şi Statele Unite. 

Echipei care administrează web-site-ul Secretului: Dan Hollings, John 
Herren şi tuturor celor de la Powerful Intentions (intenţii puternice) care 
administrează şi coordonează Forumul Secretului, alături de oamenii 
minunati de pe forum. 

Marilor întrupări şi maeştrilor învățători din trecut, ale căror scrieri 
aprind focul viu al dorinţei în lăuntrul meu. Am păşit în umbra măreției 
lor şi îi onorez pe fiecare dintre ei. Mulţumiri deosebite lui Robert Collier 
şi Editurii Robert Collier Publications, lui Wallace Wattles, Charles 
Haanel, Joseph Campbell şi Fundaţiei Joseph Campbell, Prentice 
Mulford, Genevieve Behrend şi Charles Fillmore. 

Lui Richard Cohn şi Cynthia Black de la Editura Beyond Words 
(Dincolo de cuvinte) şi lui Judith Curr de la Editura Simon & Schuster, 
pentru că şi-au deschis inimile şi au primit cu bucurie Secretul. Pentru 
munca lor de editori: lui Henry Covi şi Julie Steigerwaldt. 

Pentru generozitatea cu care ne-au împărtăşit întâmplările lor: Cathy 

Goodman; Susan Sloate şi Colin Halm, Susan Morrice - director la Belize 
Natural Energy, Jeannie MacKay şi Joe Sugarman. 

Pentru învăţăturile lor inspiratoare: lui Dr. Robert Anthony, lui Jerry şi 
Esther Hicks şi învățăturilor lui Abraham, David Cameron Gikandi, John 
Harricharan, Catherine Ponder, Gay şi Katie Hendricks, Stephen MR 
Covey, Eckhart Tolle şi Debbie Ford. Pentru generosul lor sprijin: lui 
Chris şi Janet Attwood, Marcia Martin, membrilor Transformational 
Leaders Council, Spiritual Cinema Circle, personalului de la Agape 
Spiritual Center, asistentilor şi colaboratorilor tuturor învăţătorilor care 
au participat la realizarea Secretului. 

Scumpilor mei prieteni, pentru dragostea şi sprijinul lor: Marcy 
Koltun-Crilley, Margaret Rainone, Athena Golianis şi John Walker, 
Elaine Bate, Andrea Keir, Michael şi Kendra Abay. Şi minunatei mele 
familii: Peter Byrne; dragilor mele surori: Jan Child, pentru nepreţuitul 
ei ajutor la realizarea acestei cărţi, Pauline Vernon, Kaye Izon 
(decedată), şi Glenda Bell, care este mereu alături de mine, cu dragoste şi 
sprijin fără limite. Vajnicei şi frumoasei mele mame, Irene Izon şi 
memoriei tatălui meu, Ronald Izon, a cărui lumină şi dragoste continuă 
să strălucească în vietile noastre. 

Şi în sfârşit fiicelor mele, Hayley and Skye Byrne. Lui Hayley, care a 
răspuns de începutul vieții mele şi de adevărata ei călătorie şi lui Skye, 
care a fost pe urmele mele în realizarea acestei cărti şi care a editat şi a 
transformat în mod strălucit cuvintele mele. Fiicele mele sunt 
nestematele vieții mele şi îmi luminează fiecare clipă pe care o sorb, prin 
însăşi existenţa lor. 

1. Secretul dezvăluit 


BOB PROCTOR - filozof, scriitor şi instructor personal 
„Secretul vă dă tot ce doriţi: fericire, sănătate şi bunăstare.” 


DR. JOE VITALE - metafizician, specialist în marketing şi scriitor. 
„Puteţi avea, puteți face sau puteți fi orice doriţi.” 


JOHN ASSARAF -impresar şi expert în domeniul afacerilor. 
„Puteţi avea orice alegeti, indiferent de dimensiune.” 
„În ce fel de casă doriţi să trăiţi? Vreţi să fiti milionar? Ce fel de 
afacere doriți să desfăşuraţi? Doriţi să aveți mai mult succes? Ce doriți 
de fapt?” 


DR. JOHN DEMARTINI - filozof, chiropractician, vindecător şi 
specialist în transformarea personală. 
„Acesta este Marele Secret al Vieţii.” 


DR. DENIS WAITLEY - psiholog şi instructor în domeniul 
potenţialului mental 
„Conducătorii din trecut care dețineau Secretul voiau să păstreze 
puterea şi să nu o împartă cu nimeni. Ei doreau ca oamenii să nu 
cunoască Secretul. Oamenii se duceau la muncă, munceau, se întorceau 
acasă. Făceau o muncă de rutină, fiind lipsiţi de putere, pentru că 
Secretul era deținut de câțiva oameni.” 


În cursul istoriei, mulți oameni au năzuit să cunoască Secretul şi au 
fost mulţi care au găsit o cale de a răspândi cunoaşterea în lume. 


MICHAEL BERNARD BECKWITH - vizionar şi fondator al Centrului 
Spiritual Internaţional Agape 
„Am văzut multe minuni care au avut loc în viețile oamenilor. Minuni 
financiare, minuni în domeniul vindecării unor boli fizice sau mentale, în 
obținerea armoniei în relațiile umane...” 


JACK CANFIELD - scriitor, profesor, instructor în managementul vietii 
personale şi în domeniul stimulării motivaţiei 
„Toate acestea s-au întâmplat datorită ştiinţei de a aplica Secretul.” 

Care este Secretul 


BOB PROCTOR 

Probabil ați stat şi v-ati întrebat: „Care este Secretul?" Vă voi spune 
cum am ajuns să-l înțeleg. 

Noi toți lucrăm cu o singură putere infinită. Toţi ne călăuzim după 
exact aceleaşi legi. Legile naturale ale universului sunt atât de exacte 
încât putem să construim fără dificultate chiar şi nave spaţiale, putem 
trimite oameni pe Lună şi putem calcula momentul aterizării cu precizie 
de o fracțiune de secundă. 

Oriunde ne-am afla - în India, Australia, Noua Zeelandă, la 
Stockholm, Londra, Toronto, Montreal sau New York - toți lucrăm cu o 
singură putere. Cu o singură Lege. Este legea atracției! 

Secretul este legea atractiei! 

Tot ce apare în propria viaţa este atras de către dumneavoastră. şi 
toate sunt atrase datorită imaginilor pe care le aveți în minte. Este 
vorba de ceea ce gândiţi. Orice vă vine în gând atrageţi către 
dumneavoastră. 


„Orice gând al dumneavoastră este un lucru real - o forță." 
Prentice Mulford (1834-1891) 


Cei mai mari învățători care au trăit vreodată ne-au spus că legea 
atracției este cea mai puternică lege din Univers. 

Poeți cum ar fi William Shakespeare, Robert Browning şi William 
Blake au transpus acest adevăr în poezie. Muzicieni ca Ludwig van 
Beethoven l-au exprimat prin muzica lor. Pictori ca Leonardo da Vinci l- 
au zugrăvit în picturile lor. Mari gânditori printre care Socrate, Platon, 
Ralph Waldo Emerson, Pitagora, Sir Francis Bacon, Sir Isaac Newton, 
Johann Wolfgang von Goethe şi Victor Hugo 1-au împărtăşit prin 
învăţăturile şi prin scrierile lor. Numele lor au devenit nemuritoare şi 
existenţa lor legendară a străbătut secolele. 

Religiile, cum ar fi hinduismul, tradiţiile hermetice, buddhismul, 
iudaismul, creştinismul şi islamismul, şi civilizațiile precum cea 
babiloniană şi egipteană, ne-au transmis acest adevăr prin scrierile şi 
povestirile lor. Consemnată de-a lungul timpului sub toate formele, legea 
atracției poate fi găsită în vechile scrieri din toate veacurile. A fost scrisă 
în piatră în anul 3000 î. Hr. Chiar dacă unii năzuiau să dobândească 
această cunoaştere, iar unii o deţineau într-adevăr, ea a existat 
întotdeauna şi oricine o putea descoperi. 

Legea atracției a existat de la începuturile timpului. A fost din 
totdeauna şi va fi întotdeauna. 

Este legea care determină ordinea deplină a universului, orice 

moment şi orice întâmplare din viața dumneavoastră. Oricine şi orice ați 
fi şi oriunde v-aţi afla, legea atracției vă modelează întreaga experienţă 
de viață şi această lege atotputernică acționează prin intermediul 
gândurilor dumneavoastră. Sunteţi cei care chemaţi ca legea atracției să 
acționeze şi faceţi acest lucru prin gândurile dumneavoastră. 

În anul 1912, Charles Haanel descria legea atracției drept „cea mai 
importantă şi cea mai fără de greş dintre legile de care depinde întregul 
sistem al creației." 


BOB PROCTOR 
Oamenii înţelepţi au ştiut-o întotdeauna. Vechii babilonieni o ştiau. E 
vorba de un grup mic de oameni aleşi. 


Marea prosperitate a vechilor babilonieni a fost bine cercetată de 
oamenii de ştiinţă. Aceştia erau cunoscuți şi pentru că au realizat una din 
Cele Şapte Minuni ale Lumii Antice, Grădinile Suspendate din Babilon. 
Prin înţelegerea şi aplicarea legilor Universului, ei au devenit unul din 
cele mai prospere popoare din istoria omenirii. 


BOB PROCTOR 
De ce credeţi că 1% din populaţia lumii câştigă aproximativ 96% din 
toți banii aflaţi în circulație? Credeţi că este o întâmplare? Aşa sunt 
concepute lucrurile. Ei înțeleg ceva. Ei înțeleg Secretul, iar acum Secretul 
vă va fi prezentat şi dumneavoastră. 


Oamenii care au atras bunăstarea în vieţile lor au folosit Secretul, fie 
conştient, fie inconştient. Se gândesc la belşug şi bunăstare şi nu permit 
unor gânduri opuse să se înrădăcineze în mintea lor. Gândurile lor 
dominante sunt legate de bunăstare. Ei cunosc doar bunăstarea şi nimic 
altceva nu există în gândurile lor. Că sunt sau nu conştienţi de asta, 
gândurile lor dominante privind bunăstarea sunt cele care le aduc 
bunăstarea. Este legea atracției în acţiune. 

Un exemplu perfect pentru a demonstra Secretul şi legea atracției în 
acțiune este următorul: s-ar putea să fi cunoscut oameni care au dobândit 
o avere considerabilă, au pierdut-o complet şi, în scurt timp, au acumulat 
din nou o avere importantă. Ce s-a întâmplat în aceste cazuri: că erau sau 
nu conştienţi, gândurile lor dominante erau legate de bunăstare; aşa au 
dobândit averea prima dată. Apoi au permis unor gânduri de teamă că şi- 
ar putea pierde averea să se strecoare în gândurile lor, până când acestea 
au devenit dominante. Apoi, treptat, gândurile de bunăstare au slăbit, au 
ajuns să domine gândurile de teamă că ar putea pierde şi astfel au 
pierdut totul. Totuşi, după ce au pierdut totul, teama de pierdere le-a 
dispărut, iar gândurile de prosperitate au ajuns din nou să domine în 
mintea lor. Şi bunăstarea a revenit. 

Legea atracției răspunde gândurilor dumneavoastră, indiferent care 
ar fi ele. 


Lucrurile asemănătoare se atrag 


JOHN ASSARAF 
Pentru mine, cea mai simplă cale de a vedea legea atracției este să 
mă gândesc la mine ca la un magnet, ştiind că un magnet atrage. 


Sunteţi cel mai puternic magnet din univers! Aveţi în dumneavoastră 
o putere magnetică mai puternică decât orice pe lume şi această putere 
magnetică inepuizabilă este emisă prin intermediul gândurilor. 


BOB DOYLE - scriitor şi specialist în Legea atracției 
În esență, legea atracției spune că lucrurile asemănătoare se atrag. 
Însă vorbim de fapt la nivel de gândire. 


Legea atracției spune că lucrurile asemănătoare se atrag şi deci, atunci 
când gândim ceva, atragem gânduri asemănătoare către noi. lată câteva 
exemple, prin care s-ar putea să fi experimentat legea atracției în viața 
dumneavoastră: 

Aţi început vreodată să vă gândiţi la ceva în legătură cu care nu erați 
fericiți şi, cu cât vă gândeaţi mai mult, cu atât lucrurile păreau că merg 
mai rău? S-a întâmplat aşa deoarece, dacă păstraţi mai mult timp un 
gând, legea atracției vă aduce imediat alte gânduri asemănătoare. În 
câteva minute, atât de multe gânduri nefericite s-au îndreptat spre 
dumneavoastră, încât situaţia părea să se înrăutățească. Cu cât vă 
gândeaţi mai mult la ea, cu atât deveneaţi mai tulburat. 

S-ar putea să fi trăit atragerea unor gânduri asemănătoare atunci când 
ați ascultat un cântec şi apoi aţi observat că nu mai puteţi „să vă scoateţi 
cântecul din minte”. Cântecul continua „să fie cântat" în mintea 
dumneavoastră. Atunci când ascultați acel cântec, chiar dacă nu v-aţi dat 
seama, îi acordaţi întreaga atenţie şi vă concentrați gândirea asupra lui. 
În timp ce făceaţi asta, atrăgeați cu putere mai multe gânduri 
asemănătoare acelui cântec şi acordaţi din ce în ce mai multe gânduri 
cântecului, creând un adevărat cerc vicios. 


JOHN ASSARAF 
Datoria noastră ca oameni este să perseverăm în gândurile legate de 
ceea ce vrem, să lămurim în minte ceea ce dorim şi, pornind de aici, 
începem să invocăm una din cele mai importante legi ale Universului, 
legea atracției. Devenim ceea ce gândim cel mai mult, însă şi atragem 
ceea ce gândim cel mai mult. 


SECRETUL - 11 * 


Viaţa dumneavoastră este chiar acum o reflectare a gândurilor din 
trecut. Acestea cuprind toate lucrurile importante, dar şi toate lucrurile 
pe care nu le socotiți prea importante. Din moment ce atrageţi lucrurile 
la care vă gândiţi cel mai mult, e uşor să vedeţi ce gânduri dominante aţi 
avut în legătură cu orice subiect din viața dumneavoastră, pentru că este 
ceea ce ați trăit, cel puţin până acum. Dar acum învăţaţi Secretul şi, cu 
această cunoaştere, puteţi schimba totul. 


BOB PROCTOR 
Dacă vedeți un lucru cu mintea, îl veți putea ţine şi în mână. 


Dacă puteţi concepe mental ceea ce doriţi şi acest gând poate deveni 
dominant, acel lucru sau fenomen va apărea în viaţa dumneavoastră. 


MIKE DOOLEY - scriitor şi orator de nivel internaţional 
Şi acest principiu poate fi rezumat în doar trei cuvinte simple: 
Gândurile se materializează! Sau: Gândurile devin lucruri! 


Prin intermediul celei mai puternice legi, gândurile dumneavoastră se 
materializează în propria viață. Gândurile se transformă în lucruri! 
Spuneţi-vă acest lucru din nou şi permiteţi-i să vă pătrundă in conştiinţă. 
Gândurile devin lucruri! 


JOHN ASSARAF 
Ceea ce nu înțeleg cei mai mulți oameni este că un gând are o 
anumită frecvență. Putem măsura un gând. Şi astfel, dacă veţi avea acel 
gând din nou şi din nou, dacă vă imaginati că aveţi maşina cea nouă, 
banii de care aveţi nevoie, că înfiintati compania visată sau că vă găsiți 
sufletul pereche... dacă vă imaginati alte gânduri asemănătoare, emiteți 
acea frecvență în mod constant. 


DR. JOE VITALE 
Gândurile trimit acest semnal magnetic ce trasează drumul paralel 
de întoarcere către dumneavoastră. 


„Gândul predominant sau atitudinea mentală constituie 
magnetul şi legea spune că lucrurile asemănătoare se atrag; 
aşadar, atitudinea mentală va atrage în mod invariabil acele 
condiții care corespund naturii sale.” 

Charles Haanel (1966-1949) 


Gândurile sunt magnetice şi ele au o anumită frecvenţă, în timp ce 
gândiţi, acele gânduri sunt trimise în Univers şi ele atrag „magnetic” toate 
lucrurile sau fenomenele care au aceeaşi frecvență. Toate trimit semnale 

înapoi la sursă. Şi sursa sunteți Dumneavoastră. 


Gânditi-vă la acest lucru în felul următor: înțelegem că turnul de 
transmisie al unui post de televiziune emite pe o anumită frecvență, care 
se transformă în imagini în televizorul dumneavoastră. Cei mai multi 
dintre noi nu înţeleg de fapt cum functionează, însă ştim că fiecare canal 
are o frecvență specifică şi atunci când acordăm aparatul pe acea 
frecvență, vedem imaginile transmise pe ecranul televizorului. Alegem 
frecvenţa selectând canalul şi receptionăm imaginile transmise pe acel 
canal. Dacă vrem să vedem alte emisiuni la televizorul nostru, schimbăm 
canalul şi ne acordăm pe o nouă frecvenţă. 

Dumneavoastră sunteţi un turn de transmisie uman şi sunteţi mai 
puternic decât orice turn de televiziune realizat vreodată pe pământ. 
Sunteţi cel mai puternic turn de transmisie din Univers. Transmisia 
dumneavoastră vă creează viața şi creează lumea. Frecvența pe care 
transmiteti depăşeşte limitele oraşelor, ţărilor, ale lumii, şi reverberează 
în întregul Univers. Şi dumneavoastră transmiteţi acea frecvență cu 
propriile gânduri! 

Imaginile pe care le primiţi din transmisia gândurilor dumneavoastră 
nu sunt pe ecranul televizorului din sufragerie, ci chiar imaginile vieții 
dumneavoastră! Gândurile creează frecvența şi atrag lucruri 
asemănătoare acestei frecvențe şi apoi sunt emise înapoi către 
dumneavoastră ca imagini vii. Dacă vreţi să schimbaţi ceva în viața 
dumneavoastră, schimbaţi canalul şi frecvența prin schimbarea 
gândurilor. 


„Vibraţiile forţelor mentale sunt cele mai fine şi, prin 
urmare, cele mai puternice dintre toate cele manifestate în 
cursul vieții." 

Charles Haanel 


BOB PROCTOR 
Vizualizaţi-vă că trăiţi în belşug şi veți atrage belşugul. Procedeul 
funcţionează întotdeauna, cu orice persoană. 


Pe măsură ce vă gândiţi că trăiţi în belşug, vă hotărâți viaţa, cu putere 
şi în mod conştient, prin legea atracției. Dar atunci apare cea mai 
evidentă şi mai stânjenitoare întrebare: „De ce nu trăieşte fiecare dintre 
noi viaţa visurilor sale?" 

Atrageți lucrurile bune în locul celor rele 


JOHN ASSARAF 
Iată în ce constă problema. Cei mai mulţi oameni se gândesc la ceea 
ce nu vor să li se întâmple şi se întreabă de ce tocmai asta li se întâmplă 
mereu şi mereu. 


Singurul motiv pentru care oamenii nu au ceea ce doresc este că se 
gândesc mai mult la ceea ce nu vor decât la ceea ce vor. Ascultaţi-vă 
gândurile şi ascultați cuvintele pe care le spuneţi. Legea are valoare 
absolută şi nu există greşeli. 

O epidemie mai gravă decât orice flagel pe care l-a cunoscut omenirea 
bântuie de secole. Este epidemia „nu vreau". Oamenii păstrează vie 
această epidemie atunci când gândesc, vorbesc, acționează şi se 
concentrează asupra a ceea ce „nu vor". Dar aceasta este generaţia care 
va schimba istoria, pentru că noi primim cunoaşterea care ne va elibera 
de această epidemie! Procesul începe cu dumneavoastră şi puteți deveni 
un pionier al acestui nou curent de gândire, gândind şi spunând pur şi 
simplu ceea ce doriți. 


BOB DOYLE 

Legea atracției nu tine seama dacă percepeți un anumit lucru sau 
fenomen ca fiind bun sau rău, ori dacă îl doriți sau nu. Ea răspunde 
gândurilor dumneavoastră. Astfel, dacă suntem preocupați de o datorie 
foarte mare, îngrozindu-ne în privința ei, acesta este semnalul pe care îl 
transmitem în Univers. „Mă simt foarte rău din cauza datoriei pe care o 
am." Afirmaţi acest lucru doar pentru dumneavoastră, îl simtiti la 
fiecare nivel al fiinţei. Acelaşi lucru îl veţi obține în continuare. 


Legea atracției este o lege a naturii. Este impersonală şi nu face 
distincțic între lucrurile bune şi cele rele. Primeşte gândurile 
dumneavoastră şi reflectă înapoi acele gânduri ca experienţe de viaţă. 
Legea atracției vă redă pur şi simplu tot ceea ce gândiţi. 


LISA NICHOLS - scriitoare şi susținătoare a dezvoltării personale 

Legea atracției este într-adevăr „ascultătoare". Când vă gândiţi la 
lucrurile pe care le doriţi şi vă concentrați asupra lor cu toată atenția, 
atunci legea atracției vă va da exact ceea ce doriţi, de fiecare dată. 
Atunci când vă concentrați asupra lucrurilor pe care nu le vreți - „nu 
vreau să întârzii, nu vreau să întârzii" - legea atracției nu „aude" că nu 
vreţi. Ea manifestă lucrurile la care vă gândiţi şi aşa se va întâmpla de 
fiecare dată. Legea atracției nu este influențată de ceea ce dorim sau nu 
dorim. Când ne concentrăm asupra unui lucru, indiferent care ar fi, îi 

provocăm într-adevăr manifestarea. 


Când vă concentrați gândurile asupra unui lucru pe care îl doriţi şi 
menţineţi acea concentrare, în acel moment, cereţi ceea ce vreţi celei mai 
mari puteri din Univers. Legea atracției nu ţine seama de diferitele forme 
de negatie exprimate la nivel verbal sau non-verbal. Atunci când folosiţi 
expresii negative, iată ce primiţi, conform legii atracției: 


„Nu vreau să vărs ceva pe hainele astea, nu vreau să le pătez." 
„Vreau să vărs ceva pe hainele astea şi vreau să pătez şi alte lucruri." 


„Nu vreau să am o tunsoare urâtă." 
„Vreau tunsori urâte." 


„Nu vreau să fiu amânat." 
„Vreau amânări." 


„Nu vreau ca această persoană să se poarte nepoliticos cu mine." 
„Vreau ca această persoană şi altele să se poarte nepoliticos cu mine” 


„Nu vreau ca restaurantul să ne servească pe gratis." 
„Vreau ca restaurantele să ne servească pe gratis." 


„Nu vreau ca aceşti pantofi să-mi facă bătături." 
„Vreau să-mi facă bătături pantofii. " 


„Nu vreau să fac toate aceste lucruri." 
„ Vreau să fac mai multe lucruri decât pot. " 


„Nu vreau să răcesc, să iau răceala." 
„ Vreau să iau răceala şi vreau să iau şi altele. " 


„Nu vreau să mă cert." 
„ Vreau să mă cert în continuare. " 


„Nu mi vorbi mie aşa." 
„ Vreau să-mi vorbeşti aşa şi vreau ca şi alții să-mi vorbească uşa." 


Legea atracției vă aduce lucrurile la care vă gândiţi - asta e situaţia! 


BOB PROCTOR 
Legea atracției acționează întotdeauna, indiferent dacă credeţi sau 
nu credeți în ea, dacă o înțelegeți sau nu. 


Legea atracției este legea creaţiei. Specialiştii în fizica cuantică ne 
spun că întregul Univers a apărut din gândire! Vă creaţi viața prin 
gânduri şi prin legea atracției şi fiecare persoană face la fel. Ea nu 
acționează doar dacă ştiţi ceva despre ea. A acționat întotdeauna în viața 
dumneavoastră şi în viaţa oricărui om de-a lungul istoriei. Atunci când 

conştientizaţi această lege importantă, deveniți conştienţi cât de puternici 
sunteți, fiind capabili să vă GANDIŢI propria viaţă. 


LISA NICHOLS 
Acţionează pe măsură ce gândiţi. De câte ori gândurile vi se revarsă, 
legea atracției acţionează. Atunci când vă gândiţi la trecut, legea 
atracției acționează. Atunci când vă gândiţi la prezent sau la viitor, 
legea atracției acţionează, de asemenea. Este un proces continuu. Nu 
puteți să apăsaţi pe butonul „pauză" ori pe butonul „stop”. Acționează 
întotdeauna, pe măsură ce gândiţi. 


Fie că vă daţi seama, fie că nu, gândiţi în cea mai mare parte a 
timpului. Dacă vorbiţi sau ascultați ce spune cineva, gândiţi. Dacă citiți 
ziarul sau vă uitaţi la televizor, gândiţi. Atunci când vă amintiţi 
întâmplări din trecut, gândiţi. Când plănuiţi ceva pentru viitor, gândiţi. 
Când conduceţi automobilul, gândiţi. Când vă pregătiţi să începeţi o nouă 
zi, dimineaţa, gândiţi. Pentru mulţi dintre noi, singurul interval de timp 
în care nu gândim este atunci când dormim; totuşi, legea atracției 
continuă să acționeze pe baza ultimelor noastre gânduri de dinaintea 
momentului în care am adormit. Aşadar, faceţi în aşa fel încât ultimele 
dumneavoastră gânduri, înainte de a adormi, să fie gânduri bune. 


MICHAEL BERNARD BECKWITH 
Creaţia are loc permanent. De fiecare dată când cineva are un gând 
nou sau rămâne concentrat asupra unui gând vechi, este în procesul 
creaţiei. Ceva se va manifesta din acele gânduri. 


Ceea ce gândiţi acum vă creează viaţa din viitor. Vă creaţi viața cu 
gândurile dumneavoastră. Deoarece gândiţi tot timpul, creaţi tot timpul. 
Ceea ce gândiţi cel mai mult sau lucrurile asupra cărora vă concentrați 
cel mai mult se vor manifesta, constituind propria dumneavoastră viaţă. 

Asemenea tuturor legilor naturii, această lege se manifestă în deplină 
perfecțiune. Vă creați propria viaţă. Orice semănaţi, veţi culege! 
Gândurile sunt seminţele, iar recolta pe care o veţi culege depinde de 
seminţele pe care le plantați. 

Dacă vă plângeti, legea atracției va aduce în viața dumneavoastră mai 
multe situaţii de care să vă plângeţi. Dacă ascultați plângerile altcuiva şi 
vă concentrați asupra lor, simpatizaţi cu ele, sunteţi de acord cu ele, în 
acel moment atrageți mai multe situaţii de care să vă plângeți. 

Legea atracției reflectă pur şi simplu şi vă trimite înapoi exact 
lucrurile sau fenomenele asupra cărora vă concentrați gândurile. Cu 
această cunoaştere extrem de puternică, puteţi schimba complet orice 
circumstanţă şi orice eveniment din viață, schimbându-vă felul în care 
gândiţi. 

BILL HARRIS - profesor şi fondator al institutului de cercetări 
CENTERPOINTE 

Aveam un student numit Robert, care urma online un curs de-al meu, 
ceea ce presupunea acces la adresa mea electronică. 

Robert era homosexual. În email-urile trimise către mine, el descria 
toate realitățile cumplite din viața sa. La locul de muncă, colegii se 
coalizau împotriva lui. Era mereu stresat de felul urât în care se purtau 
cu el. Când mergea pe stradă, era acostat de oamenii care nu-i sufereau 
pe homosexuali şi care doreau să-l jignească într-un anumit fel. Dorea 
să devină comediant şi, când avea spectacole comice improvizate, 
spectatorii îl şicanau în legătură cu opţiunile sale sexuale. Întreaga 
viață îi era plină de nefericire şi de suferință şi totul se concentra în 
jurul ideii că era atacat fiindcă era homosexual. 

Am început să-i arăt că se concentra asupra a ceea ce nu dorea. I-am 
cerut să-şi îndrepte din nou atenția asupra email-urilor pe care mi le 
trimisese: „Citeşte-le din nou. Observă toate lucrurile pe care nu le 
doreşti, dintre cele despre care mi-ai relatat. Pot să-ţi spun că eşti foarte 
pătimaş, iar atunci când te concentrezi asupra unui lucru cu multă 
pasiune, faci astfel încât lucrurile să se precipite!" 

Apoi studentul meu a început să se concentreze asupra lucrurilor pe 
care le dorea din tot sufletul şi chiar s-a străduit să încerce un nou mod 
de a gândi. Ceea ce s-a întâmplat în următoarele şase până la opt 
săptămâni a fost o adevărată minune. Toţi oamenii din biroul lui, care îl 
hărțuiseră până atunci, fie s-au mutat în alt compartiment, fie au 
părăsit definitiv compania, fie au început să-l lase în pace definitiv. A 
început să-i placă la locul de muncă. Pe stradă, nimeni nu-l mai deranja. 
Parcă nu mai erau acolo. La spectacolele comice improvizate pe care le 
susținea, a început să fie răsplătit cu aplauze şi nimeni nu-l mai şicana! 

Intreaga lui viață s-a schimbat, pentru că, în loc să se concentreze 
asupra lucrurilor pe care nu le dorea, de care se temea, pe care voia să 
le evite, s-a concentrat pe ceea ce dorea. 


Viaţa lui Robert s-a schimbat fiindcă el şi-a schimbat gândurile. El 
emite în Univers o frecvență nouă, diferită. Universul trebuie să furnizeze 
imaginile noii frecvențe, indiferent cât de imposibilă ar putea să pară 
situația. Noile gânduri ale lui Robert au devenit noua lui frecvenţă, iar 
imaginile întregii sale vieţi s-au schimbat. 

Viaţa este în mâinile dumneavoastră. Indiferent în ce situație sunteţi 
acum, indiferent ce s-a întâmplat în viața dumneavoastră, puteţi începe 
să vă alegeţi propriile gânduri şi vă puteţi schimba viaţa. Nu există 
situaţie fără speranţă. Fiecare circumstanță din viața dumneavoastră 
poate fi schimbată! 

Puterea minții dumneavoastră 


MICHAEL BERNARD BECKWITH 
Atrageţi către dumneavoastră gândurile predominante asupra 
cărora vă concentrați, indiferent dacă acele gânduri sunt conştiente sau 
inconştiente. Aceasta e piatra de încercare. 


Indiferent dacă aţi fost sau nu conştienţi de gândurile dumneavoastră 
în trecut, acum deveniți conştienţi. Chiar acum, prin cunoaşterea 
Secretului, vă treziţi dintr-un somn adânc şi deveniți conştienţi! 
Conştienţi de importanța cunoaşterii, conştienţi de lege, conştienţi de 
puterea pe care o aveţi prin gândurile dumneavoastră. 


DR. JOHN DEMARTINI 
Dacă privim cu atenţie, când e vorba de Secret, de puterea minții şi de 
puterea intenţiei în viața de zi cu zi, totul se află în jurul nostru. Tot ce 
trebuie să facem este să deschidem ochii şi să privim. 


LISA NICHOLS 
Puteţi vedea manifestările legii atracție oriunde. Atrageți totul către 
dumneavoastră. Oamenii, locurile de muncă circumstanţele, sănătatea, 
prosperitatea, datoriile, bucuria, automobilul pe care îl conduceti, 
comunitatea în care trăiţi. şi toate le atrageți ca un magnet. Atrageți 
lucrurile la care vă gândiţi. Întreaga dumneavoastră viață este 
manifestarea gândurilor care au trecut, vă trec şi vă vor trece prin cap. 


Trăim într-un univers al includerii, nu al excluderii. Nimic nu este 
exclus din legea atracției. Viaţa dumneavoastră este o oglindă a 
gândurilor dominante pe care le aveţi. Toate ființele de pe această 
planetă funcționează conform legii atracției. Oamenii se deosebesc doar 
prin faptul că au o minte înzestrată cu discernământ. Ei îşi pot folosi 
liberul arbitru, voinţa liberă, pentru a-şi alege gândurile. Ei au puterea de 
a gândi sub controlul voinței şi de a-şi crea întreaga viaţă cu ajutorul 
mintii lor. 


DR. FRED ALAN WOLF - cercetător în domeniul fizicii cuantice, 
conferenţiar şi scriitor cu numeroase premii 

Nu vă vorbesc doar din punctul de vedere al gândurilor pline de 
dorințe sau al nebuniei imaginare. Vă vorbesc într-o înțelegere mai 
profundă, fundamentală. 

Fizica cuantica începe într-adevăr să clarifice această descoperire, 
care susține că nu putem avea un univers fără ca mintea să intervină în 
el şi că mintea modelează de fapt lucrurile pe care le percepem. 

Dacă vă gândiţi la analogia conform căreia sunteţi cel mai puternic 
turn de transmisie din Univers, veți vedea corelaţia perfectă cu 
afirmaţiile făcute de dr. Wolf. Spiritul gândeşte şi imaginile sunt emise 
înapoi către ființă ca experienţă de viață. Nu numai că vă creaţi viața 
prin propriile gânduri, dar gândurile dumneavoastră contribuie puternic 
la crearea lumii. Dacă vă gândiţi că sunteți neînsemnați şi că nu aveţi 
nicio putere în această lume, mai gândiţi-vă o dată. Spiritul şi mintea 
dumneavoastră modelează de fapt lumea înconjurătoare. 

Cercetările şi descoperirile uluitoare ale fizicii cuantice din ultimii 
optzeci de ani ne-au permis o înţelegere mai amplă a puterii nebănuite 
de creaţie a spiritului şi a minţii umane. Aceste rezultate se corelează 
perfect cu afirmaţiile celor mai mari spirite ale lumii, între care Carnegie, 
Emerson, Shakespeare, Bacon, Krishna şi Buddha. 


BOB PROCTOR 

Dacă nu înțelegeți această lege nu înseamnă ca ar trebui să o 
respingeți. Puteţi să nu înțelegeți principiile electricităţii şi să vă 
bucurati totuşi de beneficiile ei. Nu ştiu cum funcționează. Dar ştiu că, 
aşa cum puteţi pregăti masa cu ajutorul electricităţii, la fel puteți 
pregăti şi omul cu ajutorul legii atracției! 


MICHAEL BERNARD BECKWITH 
Uneori, atunci când oamenii încep să înțeleagă Marele Secret, se 
înspăimântă de toate gândurile negative pe care le au. Ei trebuie să 
conştientizeze ceea ce s-a dovedit în mod ştiinţific, şi anume că un gând 
pozitiv este de sute de ori mai puternic decât un gând negativ. Acest 
lucru elimină neliniştea care s-ar putea să apară. 


De fapt, este nevoie de multe gânduri negative şi de un mod de gândire 
consecvent negativ pentru ca această negativitate să se manifeste în viața 
dumneavoastră. Totuşi, dacă persistaţi în gândirea negativă o anumită 
perioadă de timp, manifestările negative vor apărea în viața 
dumneavoastră. Dacă vă faceţi griji în legătură cu gândurile negative pe 
care le aveți, veţi atrage mai multă nelinişte privind gândurile negative şi 
le veți multiplica în acelaşi timp. Hotărâţi chiar acum că veţi avea doar 
gânduri bune. Totodată, transmiteți Universului că toate gândurile 
dumneavoastră bune sunt puternice şi că orice gând negativ este slab 


LISA NICHOLS 

Slavă Domnului că există un răgaz, că nu toate gândurile 
dumneavoastră se transformă imediat în realitate. Ar fi o mare 
problemă dacă s-ar întâmpla aşa. Răgazul este în favoarea 
dumneavoastră. El vă permite să evaluati din nou lucrurile, să vă 

gândiţi la ceea ce vreţi şi să faceți o nouă alegere. 


Întreaga putere de a vă crea propria viaţă vă stă la dispoziţie chiar 
acum, fiindcă în acest moment gândiţi. Dacă aţi avut cumva unele 
gânduri care nu vor fi benefice atunci când se vor manifesta, atunci 
puteţi chiar acum să vă schimbaţi modul de gândire. Puteţi şterge 
gândurile anterioare prin înlocuirea lor cu gânduri bune. Răgazul de 
timp vă avantajează, pentru că puteţi avea gânduri noi şi puteţi emite o 
nouă frecvenţă, acum! 


DR. JOE VITALE 
Doriţi să deveniți conştienţi de propriile gânduri, să vă alegeți 
gândurile cu grijă şi să vă simţiţi bine făcând asta, fiindcă sunteţi 
capodopera propriei dumneavoastră vieţi. Sunteţi un Michelangelo al 
propriei vieţi. David pe care îl sculptați sunteți chiar dumneavoastră. 


Un mod de a deveni stăpân al propriei stări de spirit este să învăţaţi 
cum să vă liniştiţi spiritul şi mintea. Fără excepţie, fiecare învățător din 
această carte foloseşte meditaţia ca practică zilnică. Abia după ce am 
descoperit Secretul, mi-am dat seama cât de puternică poate fi meditaţia. 
Meditaţia ne linişteşte spiritul şi mintea, ne ajută să ne controlăm 
gândurile şi ne revitalizează trupul. Vestea cea mare este că nu trebuie să 
rezervaţi meditaţiei ore întregi. Pentru început, un timp de meditaţie de 
trei până la zece minute zilnic poate fi incredibil de benefic pentru a 
dobândi controlul asupra propriilor gânduri. 

Pentru a deveni conştienţi de gândurile dumneavoastră, puteţi să vă 
stabiliți intenţia, obiectivul: „Sunt stăpânul gândurilor mele;" Spuneţi 
acest lucru cât mai des, meditaţi asupra lui, şi pe măsură ce sunteți 
consecvenţi în această intenţie, prin legea atracției trebuie să deveniți 
ceea ce doriți. 

Acum primiți cunoaşterea care vă va permite să creaţi cea mai 
măreaţă „versiune" a Dumneavoastră. Posibilitatea acestei versiuni 
există deja pe frecvenţa „celei mai mărețe versiuni a Dumneavoastră”. 
Hotărâţi ce vreți să fiți, să faceti şi să aveţi, cugetaţi generând gândurile 
potrivite, emiteţi frecvenţa corespunzătoare, iar viziunea pe care o aveți 
va deveni propria dumneavoastră viaţă. 

Secretul pe scurt 


+ Marele Secret al Vieţii este legea atractiei. 


+ Legea atracției spune că lucrurile asemănătoare se atrag, astfel 
încât un gând atrage către dumneavoastră gânduri asemănătoare. 


+ Gândurile sunt magnetice şi au o anumită frecvenţă. Pe măsură ce 
gândiţi, ele sunt transmise în Univers şi atrag „magnetic" toate lucrurile 
care sunt pe aceeaşi frecvență. Orice emisie se întoarce la sursă - la 
dumneavoastră. 


+ Sunteţi asemenea unui turn de transmisie uman, care transmite pe 
frecvența gândurilor dumneavoastră. Dacă vreţi să schimbaţi ceva in 
propria viaţă, schimbaţi frecvența prin schimbarea gândurilor 
dumneavoastră. 


+ Gândurile dumneavoastră actuale vă creează viața din viitor. 
Lucrurile la care vă gândiţi cel mai mult sau asupra cărora vă 
concentrați cel mai mult se vor manifesta ca experiența dumneavoastră 
de viață. 


+ Gândurile dumneavoastră se materializează. 

2. Secretul simplificat 


MICHAEL BERNARD BECKWITH 
Trăim într-un univers în care există legi, exact aşa cum există legea 
gravitaţiei. Dacă ați cădea dintr-o sau de pe o clădire, indiferent dacă 
sunteți un om bun sau un om râu, v-aţi lovi de sol. 
Legea atractiei este o lege a naturii. Este la fel de impartială şi de 
impersonală ca şi legea gravitaţiei. Este precisă şi riguroasă. 


DR. JOE VITALE 

Tot ce vă înconjoară acum în viaţă, inclusiv lucrurile de care, vă 
plângeți, au fost atrase de dumneavoastră. Acum ştiu că, la prima 
vedere, o să fie ceva ce nu vă place să auziti. O să spuneți imediat: „N-am 
atras eu accidentul de automobil, Nu l-am atras eu pe clientul acesta 
mofturos care îmi face probleme. Nu am atras eu datoriile, în mod 
special. "Şi eu sunt aici, în fata dumneavoastră, şi să vă spun: „Ba da, le- 
ați atras." E unul din conceptele cele mai greu de acceptat, însă, după ce 
ați ajuns să-l acceptaţi, vă va transforma viața. 


Adeseori, atunci când oamenii aud pentru prima dată această parte a 
Secretului, ei îşi amintesc unele evenimente din istorie în care s-au 
pierdut foarte multe vieţi şi li se pare de neconceput faptul că atât de 
mulți oameni să se fi lăsat atraşi „de ei înşişi” în acel eveniment. Prin 
legea atracției, ei trebuie să fi fost pe aceeaşi frecvenţă cu evenimentul. 
Asta nu înseamnă în mod obligatoriu că s-au gândit la exact acelaşi 
eveniment, însă frecvența gândurilor lor s-a acordat cu frecvența 
evenimentului. Dacă oamenii cred că pot fi în locul nepotrivit, la 
momentul nepotrivit, şi că nu pot controla circumstanţele exterioare, 
acele gânduri de teamă, de izolare şi de neputinţă, dacă persistă, pot 
atrage oamenii în locul nepotrivit, la momentul nepotrivit. 

Aveţi o opţiune chiar în acest moment. Vreti să credeţi că există doar o 
întâmplare a atracției şi că unele lucruri rele vi se pot întâmpla oricând? 
Vreti să credeţi că puteti fi în locul nepotrivit, la momentul nepotrivit? Că 
nu puteţi controla circumstanţele? 

Sau vreți să credeți şi să ştiţi că experienţa de viaţă se află în propriile 
mâini şi că doar lucruri bune v-ar putea apărea în viaţă, fiindcă acesta 
este felul în care gândiţi? Aveţi o opţiune şi orice alegeţi să gândiţi va 
deveni experiența dumneavoastră de viaţă. 

Nimic nu poate intra în experiența dumneavoastră de viaţă fără să fi 
fost chemat prin gânduri persistente. 

BOB DOYLE 
Cei mai mulți dintre noi atrag anumite lucruri din neglijență, din 
greşeală. Credem că nu le controlăm. Gândurile şi sentimentele noastre 
sunt „trecute pe pilot automat" şi astfel orice lucru este atras de noi din 
neglijență. 


Nimeni nu ar atrage vreodată ceva nedorit, în mod deliberat. Fără 
cunoaşterea Secretului, este uşor să vedem cum anumite lucruri nedorite 
pot apărea în viața noastră sau în vieţile altor oameni. 

Acest lucru se întâmplă datorită incapacității de a conştientiza marea 
putere creatoare a gândurilor noastre. 


DR. JOE VITALE 
Acum, dacă auziţi acest lucru pentru prima dată, s-ar putea să aveți 
un sentiment de felul: „O, trebuie să-mi urmăresc gândurile? O să am 
mult de lucru." Aşa va părea la început, dar abia de acum încolo începe 

distracţia, veselia. 


Ce nostim că sunt multe scurtături către Secret şi că puteţi alege acele 
scurtături care sunt cele mai potrivite pentru dumneavoastră. Citiţi mai 
departe şi veți vedea cum. 


MARCI SHIMOFF - scriitoare, conferenţiară pe plan internaţional şi 
conducătoare în domeniul transformării 
Este imposibil să urmărim fiecare gând pe care îl avem. Cercetătorii 
spun că avem circa şaizeci de mii de gânduri pe zi. Vă puteți închipui cât 
de obosiţi v-aţi simţi dacă aţi încerca să controlati toate aceste şaizeci 
de mii de gânduri? Din fericire, există o cale mai uşoară, prin 
sentimentele noastre. Sentimentele noastre ne arată ce gândim. 


Importanţa sentimentelor nu trebuie exagerată. Sentimentele sunt cel 
mai important instrument care vă ajută să vă creaţi viaţa. Gândurile sunt 
cauza primară a oricărui lucru sau fenomen. Orice vedeţi şi trăiţi în 
această lume, cuprinzând aici şi sentimentele, constituie doar efectul 
gândurilor. Cauza se află întotdeauna în gândurile dumneavoastră. 


BOB DOYLE 
Emoţiile sunt un dar incredibil, pe care îl avem pentru a ne înştiința 
ce gândim. 


Sentimentele vă spun foarte repede ce gândiţi. Gândiţi-vă la mo- 
mentele în care sentimentele dumneavoastră au suferit o prăbuşire 
bruscă - poate atunci când aţi primit o veste proastă. Acea senzaţie în 
stomac sau în plexul solar se instalează imediat. Astfel, sentimentele şi 

senzațiile sunt semnale imediate care vă arată ce gândiţi. 


Vreti să deveniți conştienţi de felul în care vă simtiti şi să vă acordati 
cu felul în care vă simtiti, pentru că este cea mai rapidă cale de a şti ce 
gândiţi. 


LISA NICOLS 
Aveţi două serii de sentimente: sentimente bune şi sentimente rele. şi 
cunoaşteţi diferența dintre cele două, fiindcă unele vă fac să vă simtiti 
bine şi celelalte vă fac să vă simtiti rău. Depresia, mânia, resentimentul, 
vinovăția sunt acele sentimente care nu vă fac să vă simtiti bine. Acelea 
sunt sentimentele rele. 


Nimeni nu vă poate spune dacă vă simtiti bine sau rău, fiindcă sunteţi 
singura persoană care ştie cum vă simţiţi în orice moment. Dacă nu 
sunteţi sigur cum vă simtiti, întrebaţi-vă: „Cum mă simt?" Puteţi să vă 
puneţi această întrebare de mai multe ori pe zi şi, pe măsură ce vi-o 
puneti, veți deveni mai conştient de felul în care vă simtiti. 

Cel mai important lucru pe care trebuie să-1 ştiţi este că e imposibil să 
vă simtiti rău şi să aveţi în acelaşi timp gânduri bune. Acest lucru ar sfida 
legea, deoarece gândurile vă provoacă sentimentele. Dacă vă simţiţi rău 
înseamnă că ceea ce gândiţi vă face să vă simțiţi rău. 

Gândurile vă determină frecvenţa şi sentimentele vă spun imediat pe 
ce frecvență sunteţi. Atunci când vă simţiţi rău, sunteţi pe o frecvenţă 
care atrage mai mult lucruri rele. Legea atractiei trebuie să răspundă 
emițând înapoi către dumneavoastră mai multe imagini de lucruri rele şi 
de lucruri care vă fac să vă simțţiţi rău. 

Când vă simtiți rău şi nu faceţi niciun efort să vă schimbaţi gândurile 
şi vă simţiți mai bine, de fapt spuneţi: „Aduceţi-mi mai multe 
circumstanţe care mă vor face să mă simt rău. Mai aduceţi-mi!" 


LISA NICOLS 
Alternativa este să avem emoţii bune şi sentimente bune. Ştim când 
apar, fiindcă ne fac să ne simţim bine. Patos, bucurie, recunoştinţă, 
dragoste. Închipuiţi-vă că ne-am putea simţi în acel fel în fiecare zi. 
Atunci când sărbătorim sentimentele bune, atragem către noi mai multe 
sentimente bune şi lucruri care ne fac să ne simțim bine. 


BOB DOYLE 
E într-adevăr atât de simplu. „Ce atrag eu în acest moment ? " Ei bine, 
cum vă simtiti? „Mă simt bine." Foarte bine, tine-o tot aşa. 


Este imposibil să te simţi bine şi în acelaşi timp să ai gânduri negative. 
Dacă vă simtiți bine, asta se datorează faptului că aveţi gânduri bune. 
Vedeţi, puteţi avea orice doriţi în viaţă, fără limite. Dar există un secret: 

trebuie să vă simtiți bine. Şi dacă vă gândiţi bine, nu e oare asta tot ce 
doriți? Legea este într-adevăr perfectă. 


MARCI SHIMOFF 
Dacă vă simtiti bine, vă creaţi un viitor în afara propriilor dorinte. 
Dacă vă simtiți rău, vă creati un viitor care nu corespunde dorințelor 
dumneavoastră. În cursul zilei, legea atracției acţionează în orice clipă. 
Tot ceea ce gândim şi simțim ne creează viitorul. Dacă sunteți îngrijorați 
sau vă e teamă, aduceți mai multe griji şi temeri în propria viață, de-a 
lungul zilei. 


Când vă simtiți bine, trebuie să aveţi gânduri bune. Sunteţi pe calea 
cea bună şi emiteţi o frecvenţă puternică, ce atrage spre dumneavoastră 
mai multe lucruri care vă vor face să vă simtiti bine. Bucuraţi-vă de acele 
momente în care vă simtiti bine şi „mulgeţi-le”. Conştientizaţi că, atunci 
când vă simţiţi bine, atrageți mai multe lucruri bune către 
dumneavoastră. 

Să facem un pas mai departe. Ce-aţi zice dacă sentimentele noastre ar 
fi de fapt comunicarea prin care Universul ne face să ştim ceea ce 
gândim. 


JACK CANFIELD 
Sentimentele noastre sunt un mecanism de feedback care ne 
înştiințează dacă suntem sau nu pe drumul cel bun şi mergem sau nu în 
direcția cea bună. 


Retineti că doar gândurile sunt cauza primară a tuturor lucrurilor. 
Astfel, un gând puternic şi persistent este trimis imediat în Univers. Acel 
gând se acordă magnetic cu frecvența asemănătoare şi în câteva secunde, 
vă retrimite valoarea acelei frecvenţe prin sentimentele pe care le trăiţi. 
Cu alte cuvinte, sentimentele sunt comunicarea Universului prin care 
sunteți înştiințaţi pe ce frecvență sunteți de fapt. Sentimentele sunt 
mecanismul de feedback al frecvenței dumneavoastră. 

Atunci când vă simţiţi bine Universul vă comunică drept răspuns: 
„Gândiţi bine." La fel, atunci când vă simţiţi rău, Universul vă transmite 
ca răspuns: „Gândiţi rău." 

Atunci când vă simtiti rău, Universul vă spune de fapt: „Atenţie! 
Schimbaţi-vă felul de a gândi acum. Se înregistrează o frecvență negativă. 
Schimbaţi frecvența. Numărătoarea inversă până la transformarea în 
realitate a început. Atenţie!" 

Data viitoare când vă simţiţi rău sau aveţi emoţii negative, ascultați 
semnalul pe care îl primiţi de la Univers. În acel moment, blocaţi venirea 
către dumneavoastră a lucrurilor bune, fiindcă sunteţi pe o frecvență 
negativă. Schimbaţi-vă gândurile şi gândiţi despre ceva bun şi, atunci 

când vor începe să vină sentimentele şi senzațiile de bine, veţi şti că acest 
lucru se datorează faptului că v-aţi comutat pe o nouă frecvenţă, iar 
universul v-a confirmat acest lucru prin sentimente şi senzații mai bune. 


BOB DOYLE 

Obţineți mai de grabă ceea ce simtiti, nu neapărat ceea ce gândiţi. 

Iată de ce oamenii tind să se angajeze într-o spirală dacă se împiedică 
atunci când se ridică din pat. Întreaga zi continuă în acelaşi fel. Nu au 
niciun indiciu că o simplă comutare a emoţiilor le poate schimba 
întreaga zi şi întreaga viață. 

Dacă începeți ziua bine şi păstraţi această senzaţie deosebită, atâta 
timp cât nu permiteti vreunui lucru să vă schimbe starea de spirit, veţi 
continua să atrageți, prin legea atracției, mai multe situații şi mai mulţi 
oameni care să sprijine acea senzaţie fericită. 


Toţi am avut experiența acelor zile sau acelor momente în care 
lucrurile rele vin unul după altul. Reacţia în lanţ începea cu un gând, fie 
că eram sau nu conştienţi de asta. Un singur gând rău atrăgea mai multe 
gânduri rele, frecvenţa se fixa pe această situaţie şi în cele din urmă ceva 
începea să meargă rău. Apoi, pe măsură ce reacționam la acel lucru care 
mergea rău, atrăgeam mai mute lucruri care mergeau rău. Reacţiile nu 
fac altceva decât să atragă acțiuni asemănătoare, şi reacţia în lanţ trebuie 
să continue până când vă comutați de la acea frecvenţă prin schimbarea 
intenţionată a gândurilor dumneavoastră. 

Vă puteţi comuta gândurile la ceea ce doriţi şi, prin sentimentele pe 
care le aveţi, primiţi confirmarea că v-aţi schimbat frecvenţa, iar legea 
atracției reține această nouă frecvență şi o trimite înapoi sub forma 
noilor imagini ale vieții dumneavoastră. 

Acum iată la ce puteţi „înhăma" aceste sentimente, pe care le puteţi 
folosi pentru a realiza cu mai multă forță ceea ce doriţi în viață. 

Puteţi folosi în mod deliberat sentimentele şi senzațiile 
dumneavoastră pentru a transmite o frecvență şi mai puternică, 
adăugând sentiment la ceea ce doriţi. 


MICHAEL BERNARD BECKWITH 
Puteţi începe chiar acum să vă simtiti sănătoşi. Puteți începe să vă 
simtiti prosperi. Puteţi începe să simtiti dragostea care vă înconjoară, 
Chiar dacă nu o observați. Şi ceea ce se va întâmpla este că Universul va 
corespunde naturii cântecului dumneavoastră. Universul va corespunde 
naturii acelui sentiment interior şi se va manifesta în consecință, pentru 

că acesta este felul în care vă simtiti. 


Deci cum vă simţiți acum? Gândiţi-vă câteva clipe la felul cum vă 

simtiti. Dacă nu vă simţiţi atât de bine pe cât aţi dori, concentraţi-vă 
asupra sentimentelor şi senzaţiilor profunde şi înălțaţi-le intenţionat. 

Pe măsură ce vă concentrați intens asupra sentimentelor şi senzațiilor 
cu intenţia de a vă eleva personal, le puteţi înălța cu putere. O cale este să 
închideţi ochii (împiedicând pătrunderea elementelor care vă distrag), să 
vă concentrați pe sentimentele şi senzațiile interioare şi să zâmbiţi timp 
de un minut. 


LISA NICHOLS 
Gândurile şi sentimentele dumneavoastră vă creează viața. Aşa va fi 
întotdeauna. Garantat! 


La fel ca legea gravitaţiei, legea atracției nu „greşeşte" niciodată. Nu 
vedeţi porci zburând pentru că legea gravitației a greşit şi a uitat să 
manifeste forța gravitației asupra porcilor în această zi. De asemenea, nu 
există excepţii de la legea atracției. Dacă vi se întâmplă ceva, 
dumneavoastră aţi atras acel lucru, prin gânduri persistente. Legea 
atracției este riguroasă. 


MICHAEL BERNARD BECKWITH 
E greu de crezut, dar atunci când începeţi să vă deschideţi spre aceste 
lucruri, opțiunile disponibile sunt extraordinare. Asta înseamnă că orice 
s-a făcut cu ajutorul gândului în viața dumneavoastră poate fi desfăcut 
printr-o modificare a conştiinţei. 


Aveţi puterea să schimbaţi orice, fiindcă dumneavoastră sunteţi cel 
care alege gândurile şi care simte senzațiile. 


„Va creați propriul univers pe parcurs." 
Winston Churchill 


DR. JOE VITALE 
Este într-adevăr important să vă simtiti bine, fiindcă această stare de 
bine este cea care transmite un semnal în Univers şi începe să atragă 
mai mult din el către dumneavoastră. 
Aşadar, cu cât vă simtiti mai bine, cu atât mai mult veti atrage acele 
lucruri care vă ajută să vă simtiti bine şi care vă permit să urcați din ce 
în ce mai Sus. 


BOB PROCTOR 
Atunci când vă simtiti doborât, ştiţi că puteți schimba situația într-o 
clipă? Ascultaţi o muzică plăcută sau începeţi să cântaţi - asta vă va 
schimba emoțiile. Sau gândiţi-vă la ceva frumos. Gândiţi-vă la un copilaş 
sau la cineva pe care îl iubiţi cu adevărat şi stăruiți asupra acelui gând. 

Păstrați acel gând în minte, împiedicaţi orice alt gând să-i ia locul. Vă 
garantez că veţi începe să vă simtiti bine. 


Faceţi o listă cu câteva Pârghii Secrete pe care le aveţi la îndemână, 
Prin Pârghii Secrete înţeleg acele lucruri care vă pot schimba senzațiile 
într-o clipă. Poate fi vorba de amintiri frumoase, de evenimente viitoare, 
de momente vesele, de scene din natură, de o persoană iubită, de muzica 
favorită. Deci, dacă simtiti că sunteți furioşi sau frustrati, ori nu vă simțiţi 
bine, apelaţi la lista de Pârghii Secrete şi concentrați-vă asupra uneia din 
ele. Diferite lucruri vă vor influența în momente diferite, şi dacă ceva nu 
merge, folosiți altul. Vă trebuie doar un minut sau două pentru a vă 
schimba concentrarea care să vă schimbe pe dumneavoastră şi frecvența 
dumneavoastră de emisie. 


Dragostea: cea mai mare emoție 


JAMES RAY - filozof, conferenţiar, scriitor şi creator de programe de 
prosperitate şi de creştere a potenţialului uman 

Principiul stării de bine este valabil şi pentru animalele de companie 
din familia dumneavoastră, de exemplu. Animalele sunt minunate, 
fiindcă vă pun într-o stare emoţională deosebită. Atunci când vă 
manifestati iubirea fată de animalul de companie, acest sentiment va 
aduce bunătate şi generozitate în viata dumneavoastră. şi ce dar preţios 
este acesta. 


„Combinația dintre gând şi iubire este cea care constituie 
forța irezistibilă a legii atracției." 
Charles Haanel 


Nu există în Univers putere mai mare decât cea a iubirii. Sentimentul 
iubirii are cea mai înaltă frecvenţă la care puteţi emite. Dacă ați putea 
cuprinde fiecare gând în iubire, dacă aţi putea iubi orice şi pe oricine, 
viaţa dumneavoastră s-ar transforma fundamental. 

De fapt unii dintre cei mai mari gânditori din trecut se refereau la 
legea atracției numind-o legea iubirii. Şi dacă vă gândiţi bine, veti 
înțelege de ce. Dacă aveţi gânduri rele despre altcineva, veţi trăi acele 
gânduri rele materializate în propria viaţă. Nu puteţi răni pe altcineva cu 
gândul, fără să vă răniţi singuri. Dacă aveţi gânduri de iubire, ghiciţi cine 
va avea beneficiile - dumneavoastră! 

Prin urmare, dacă starea dumneavoastră predominantă este iubirea, 
legea atracției sau legea iubirii vor răspunde cu cea mai mare forță, 

deoarece sunteți pe cea mai înaltă frecvență posibilă. Cu cât este mai 
mare iubirea pe care o simtiți şi o emiteți, cu atât mai mare este puterea 
pe care o puteţi folosi. 


„Principiul care dă gândului puterea dinamică de a se corela 
cu obiectul său şi de a stăpâni, deci, orice experiență omenească 
adversă, este legea atracției, adică o altă denumire a iubirii. 
Este un principiu etern şi fundamental inerent tuturor 
lucrurilor, în orice sistem filozofic, în orice religie, în orice 
Ştiinţă. Nu te poti îndepărta de legea iubirii. Sentimentul este 
cel care dă vitalitate gândului. Sentimentul este dorință şi 
dorința este iubire. Gândul impregnat cu iubire devine 
invincibil." 

Charles Haanel 


MARCI SHIMOFF 
Odată ce începeţi să înţelegeți şi să vă stăpâniţi într-adevăr gândurile 
şi sentimentele, veți începe să vedeți cum vă creaţi propria realitate. Aici 
se află libertatea şi toata puterea dumneavoastră. 


Marci Shimoff împărtăşeşte un minunat citat din marele Alberl 
Einstein: „Cea mai importantă întrebare pe care orice ființă umană şi-o 
poate pune este: „Este oare acesta un Univers prietenos?” 

Cunoscând legea atracției, singurul răspuns este: „Da, Universul este 
prietenos." De ce? Pentru că atunci când răspundeţi astfel, prin legea 
atracției, trebuie să trăiţi această realitate. Albert Einstein şi-a pus 
această întrebare puternică deoarece cunoştea Secretul. El ştia că, 
punând această întrebare, ne-ar putea forța să gândim şi să facem o 
opţiune. Ne-a dat o foarte mare ocazie doar punând această întrebare. 

Pentru a duce şi mai departe intenţia lui Einstein, puteţi afirma şi 
proclama: „Acesta este un Univers măreț. Universul îmi aduce toate 
lucrurile bune. Universul conspiră pentru mine în toate privinţele. 
Universul mă sprijină în tot ceea ce fac. Universul răspunde imediat 
tuturor nevoilor mele." Să ştiţi că acesta este un Univers prietenos! 


JACK CANFIELD 

De când am aflat Secretul şi am început să-l aplic în propria viață, 
viața mea a devenit într-adevăr magică. Cred că felul de viață pe care 
fiecare îl visează este cel pe care îl trăiesc eu zi de zi. Locuiesc într-o vilă 
în valoare de patru milioane şi jumătate de dolari. Am o soție „să-ți dai 
viața pentru ea". Am fost în vacanţă în cele mai fabuloase locuri din 
lume. Am urcat pe munţi. Am explorat. Am participat la safari. Şi toate 
acestea s-au întâmplat şi continuă să se întâmple, datorită faptului că 
ştiu cum să aplic Secretul. 

BOB PROCTOR 
Viaţa poate fi absolut fenomenală, ar trebui să fie şi va fi, atunci când 
veți începe să folosiţi Secretul. 


Aceasta este viața dumneavoastră şi ea aşteaptă să o descoperiţi! Până 
acum s-ar putea să vă fi gândit că viața este grea şi că este o luptă; aşadar, 
prin legea atracției, veţi fi trăit viaţa din greu, ca o luptă. Începeţi chiar 
acum să strigaţi Universului: „Viaţa este uşoară! Toate lucrurile bune vin 
către mine!" 

Există un adevăr profund în interiorul dumneavoastră, care a aşteptat 
să-l descoperiţi, şi acest Adevăr este acesta: meritaţi toate lucrurile bune 
pe care viaţa vi le poate oferi. Ştiţi acest lucru prin firea lucrurilor, 
fiindcă vă simtiti rău atunci când vă confruntati cu lipsa lucrurilor bune. 
Toate lucrurile bune constituie dreptul vostru din naştere! Sunteţi 
creatorul vostru şi legea atracției este instrumentul minunat cu ajutorul 
căruia creaţi orice doriţi iu viață. Bine aţi venit în domeniul magic al 
vieții şi în propria Dumneavoastră măreție! 

Secretul pe scurt 


* Legea atractiei este o lege a naturii. Este la fel de impartialâ ca şi 
legea gravitației. 


* Nimic nu apare în viata dumneavoastră fără să fi fost chemst prin 
gânduri persistente. 


* Pentru a şti ce gândiţi, puneti-vă întrebarea cum vă simtiti. Emotiile 
sunt instrumente de valoare, careva spun pe loc ceea ce gândiţi. 


* Este imposibil să vă simtiți rău şi să aveţi în acelaşi timp gânduri 
bune. 


* Gândurile vă determină frecvenţa şi sentimentele, iar senzatiile vă 
spun imediat pe ce frecvență sunteţi. Atunci când vă simtiti rău, sunteți 
pe o frecvență care atrage mai multe lucruri rele. Atunci când vă simtiți 
bine, atrageţi către dumneavoastră, cu putere, mai multe lucruri bune. 


e Pârghiile Secrete, cum ar fi amintiri plăcute, scene din natură sau 
muzica preferată, vă pot schimba sentimentele şi senzatiile si vă pot 
comuta frecvenţa într-o clipă. 


e Sentimentul iubirii are cea mai înaltă frecvență pe care o puteți 
emite. Cu cât este mai mare iubirea pe care o simtiti şi o emiteți cu atât 
mai mare va fi puterea pe care o puteți folosi. 

3. Cum să folosim secretul 


Sunteţi un creator şi este uşor să creezi folosind legea atracției. Cei mai 
mari învățători şi cele mai importante eritităţi întrupate au luat parte la 
Procesul Creaţiei prin activitatea lor minunată, în mii de forme. Unii mari 
învăţători au creat povestiri pentru a demonstra cum funcționează 
Universul. Înţelepciunea cuprinsă în povestirile Ior a fost transmisă de-a 
lungul secolelor şi a devenit legendară. Mulţi oameni care trăiesc astăzi 
nu-şi dau seama că esenţa acestor povestiri este însuşi adevărul vieții. 


JAMES RAY 

Dacă vă gândiţi la Aladdin şi la lampa sa, Aladdin ia lampa, o şterge 
de praf şi apare Duhul, care spune întotdeauna un singur lucru: 

„Dorinţa ta este poruncă pentru mine!" 

Povestea continuă cu îndeplinirea celor trei dorințe, însă dacă 
mergem spre originile povestirii, descoperim că nu există nicio limită 
pentru dorinţele noastre. 

Să ne gândim la asta. 

Acum, să luăm această metaforă şi s-o aplicăm în viața 
dumneavoastră. Amintiţi-vă că Aladdin este cel care întotdeauna cere 
ceea ce doreşte. Apoi aveţi Universul întreg, care este Duhul. Tradițiile l- 
au numit în multe feluri - sfântul înger păzitor, eul superior. Putem să-i 
punem orice etichetă şi puteţi alege una care se potriveşte cel mai bine în 
cazul dumneavoastră, dar toate tradiţiile ne-au spus că e ceva mai mare 
decât noi. Şi Duhul spune un singur lucru: „Dorinţa ta este poruncă 
pentru mine!" 


Această minunată povestire demonstrează că întreaga dumneavoastră 
viaţă şi toate elementele acestei vieţi au fost create de Dumneavoastră. 
Duhul a răspuns pur şi simplu la fiecare poruncă a dumneavoastră. 
Duhul este legea atracției şi ea este întotdeauna prezentă şi ascultă 
întotdeauna orice gândiţi, spuneţi şi faceţi. Duhul presupune că orice 
lucru la care vă gândiţi, îl şi doriţi! Că orice lucru despre care vorbiţi, îl 
doriți! Că orice faceţi, doriți! Sunteţi Stăpânul Universului, iar Duhul este 
acolo să vă slujească. Duhul nu vă discută niciodată poruncile. Gândiţi 
ceva şi Duhul începe imediat să pună în mişcare Universul, prin oameni, 
circumstanţe şi evenimente pentru a vă îndeplini dorinţa. 

Procesul de creație 


Procesul de creaţie folosit în aplicarea Secretului, care a fost luat din 
Noul Testament, din Biblie, este un ghid uşor de aplicat pentru a crea 
ceea ce doriţi prin trei paşi simpli. 


Pasul 1: Cereţi 


LISA NICHOLS 
Primul pas este să cereti. Faceţi o comandă Universului, da-ți-i ordin. 
Înştiinţaţi Universul despre ceea ce vreți. Universul răspunde gândurilor 
dumneavoastră. 


BOB PROCTOR 
Ce vreţi în mod real? Luaţi loc şi scrieţi ce vreţi pe o coală de hârtie. 
Scrieţi la timpul prezent. Puteţi începe scriind: „Sunt atât de fericit, de 
recunoscător acum pentru Că..." Şi apoi explicați cum vreţi să vă fie 
viața, în fiecare domeniu al ei. 


Trebuie să alegeţi ce vreţi, dar trebuie mai întâi să vă lămuriţi ce vreți. 
Este obligația dumneavoastră. Dacă nu sunteţi lămuriţi, legea atracției nu 
vă poate aduce ceea ce doriți. Veţi emite o frecvenţă eterogenă şi puteţi 
atrage doar rezultate amestecate. Pentru prima dată în viaţă, poate, 
clarificaţi ce vreţi cu adevărat. Acum, ştiind că puteți fi, puteţi avea sau 
puteţi face orice şi că nu există limite, ce doriți? 

Cererea este primul pas în Procesul de Creaţie, deci faceţi-vă un obicei 
să cereti. Dacă aveţi de făcut o alegere şi nu ştiţi pe ce cale să mergeţi, 
cereti. N-ar trebui niciodată în viaţă să nu ştiţi ce aveţi de făcut. Cereti 
doar! 


DR. JOE VITALE 
Este într-adevăr nostim. Este ca şi cum Universul ar fi catalogul 
dumneavoastră. Îl răsfoiţi şi spuneţi: „Mi-ar plăcea să am această 
experiență, mi-ar plăcea să am acest produs şi mi-ar plăcea să am o 
persoană ca aceasta. "Este rândul Dumneavoastră să comandati ceva 
Universului. Este cu adevărat aşa de uşor. 


Nu trebuie să cereți de mai multe ori. Cereţi doar o dată. Este exact 
cum aţi comanda ceva dintr-un catalog. Trebuie să comandațţi ceva o 
singură dată. Nu faceți o comandă şi apoi vă îndoiţi că acea comandă a 
fost primită şi mai comandati o dată şi încă o dată şi încă o dată. 
Comandaţi o singură dată. La fel se întâmplă cu Procesul de Creaţie. 

Primul Pas este pur şi simplu să clarificaţi ceea ce doriți. Clarificând 
lucrurile în mintea dumneavoastră, ați cerut deja. 


Pasul 2: Credeţi 


LISA NICHOLS 
Pasul al doilea este să credeți. Credeţi că deja vă aparține. Aveţi ceea 
ce îmi place să numesc o credință fermă. Credinţa în lumea nevăzută. 


Trebuie să credeţi că aţi primit. Trebuie să ştiţi că ceea ce doriţi este al 
dumneavoastră din clipa în care aţi cerut. Trebuie să aveti credința 
deplină şi absolută. Dacă aţi făcut o comandă din catalog, nu aveti nicio 
grijă că nu veţi primi ceea ce aţi comandat şi conţinuaţi-vă viața. 


„Consideraţi lucrurile pe care le doriţi ca şi cum ar fi deja ale 
dumneavoastră. Să ştiţi că vor veni atunci când veți avea 
nevoie de ele. Apoi lăsaţi-le să vină. Nu vă frământați şi nu vă 
îngrijorați datorită lor. Nu vă gândiţi că le duceti lipsa. Gândiţi- 
vă la ele ca şi cum ar fi ale dumneavoastră, v-ar aparține, le-aţi 
avea deja în posesie." 

Robert Collier (1885-1950) 


În momentul în care cereti, credeți şi ştiţi că aveţi deja, în lumea 
nevăzută, ceea ce aţi cerut, întregul Univers trimite acel lucru în lumea 
văzută. Trebuie să actionati, să vorbiţi şi să gândiţi ca şi cum aţi primi 
acel lucru acum. De ce? Universul este o oglindă şi legea atracției reflectă 
înapoi către dumneavoastră propriile gânduri dominante. Credeţi că nu 
are rost să consideraţi că ați primit deja? 

Dacă în gândurile dumneavoastră se strecoară observaţia că nu aţi 
primit încă, veți continua să atrageti starea adecvată. Trebuie să credeţi 
că aveţi deja lucrul dorit. Trebuie să credeţi că 1-aţi primit deja. Trebuie 
să emiteţi frecvența sentimentului că ați primit ceva, pentru ca acele 
imagini să vină în viața dumneavoastră. Când faceţi asta, legea atracției 
va mobiliza toate circumstanţele, toți oamenii şi toate evenimentele, ca să 
primiţi ceea ce doriți. 


Atunci când vă rezervaţi cazarea pentru concediu, când vă comandati 
un automobil nou sau cumpăraţi o casă nouă, ştiţi că acele lucruri sunt 
ale dumneavoastră. Nu v-aţi duce să faceţi o altă rezervare pentru 
aceeaşi perioadă, să cumpăraţi o altă maşină sau o altă casă. Dacă aţi 
câştigat la loterie sau aţi primit o moştenire, chiar dacă nu aţi primit încă 
banii, ştiţi că sunt ai dumneavoastră. Acesta este sentimentul credinței că 
acel lucru vă aparţine. Este sentimentul credinţei că l-aţi primit deja. 
Solicitaţi lucrurile pe care le doriți simțind şi crezând că sunt ale 

dumneavoastră. Atunci când faceţi asta, legea atracției va mobiliza 
puternic toate circumstanţele, toți oamenii şi toate evenimentele pentru 
ca dumneavoastră să primiţi ceea ce doriți. 


Cum puteţi ajunge să credeţi? Începeți prin a simula, prin a vă preface. 
Fiţi asemenea unui copil, faceţi-vă că credeţi. Acţionaţi ca şi cum ati fi 
dobândit deja ceea ce doriți. În timp ce simulati, veţi începe să credeţi că 
ați primit. Duhul răspunde tot timpul gândurilor dumneavoastră 
predominante, nu doar în momentul în care cereti ceva. Iată de ce, după 
ce ați cerut, trebuie să continuaţi să credeți şi să ştiţi. Aveţi credință. 
Încrederea că aveţi ce doriţi, acea credinţă neclintită, este cea mai mare 
putere a dumneavoastră. Atunci când credeţi că primiţi, vă pregătiţi şi 
veți vedea că minunea începe! 


„Puteţi avea ceea ce doriţi - dacă ştiţi să-i formati matricea 
în propriile gânduri. Nu există vis care să nu poată deveni 
realitate, dacă învățați să folosiți Forța Creatoare care 
acționează prin dumneavoastră. Metoda care funcționează 
pentru unul va funcţiona pentru toţi. Cheia puterii constă în a 
folosi ceea ce aveţi... în mod liber, pe deplin... şi deci în 
deschiderea largă a canalelor pentru ca mai multă Forță 
Creatoare să curgă, să vină către dumneavoastră." 

Robert Collier 


DR. JOE VITALE 
Universul va începe să se reordoneze pentru ca lucrurile să se 
întâmple aşa cum doriți. 


JACK CANFIELD 
Cei mai mulţi dintre noi nu ne-am permis niciodată să dorim ceea ce 
vrem cu adevărat, deoarece nu putem vedea cum se va materializa 
dorința noastră. 


BOB PROCTOR 
Dacă veţi face doar o mică cercetare, va deveni evident că oricine a 
realizat vreodată ceva, nu ştia cum avea să se întâmple. Ştia doar că o 
va face. 


DR. JOE VITALE 
Nu trebuie să ştiţi cum veți realiza un anumit lucru. Nu trebuie să 
ştiţi cum se va reordona Universul. 


Cum se va întâmpla, cum va face Universul să materializeze ceea ce 
doriți, nu este preocuparea sau treaba dumneavoastră. Permiteţi 
Universului să o facă pentru dumneavoastră. Atunci când încercaţi să 

descoperiţi cum se va întâmpla, emiteţi o frecvenţă care conţine o lipsă de 
credință - adică nu credeţi că aveţi deja ceea ce doriți. 

Vă gândiţi că trebuie să aveţi acel lucru şi nu credeţi că Universul îl va 
face pentru dumneavoastră. Felul cum se întâmplă nu e partea care vă 
revine în Procesul Creator. 


BOB PROCTOR 
Nu ştiţi cum, vi se va arăta. Veţi atrage calea de realizare. 


LISA NICHOLS 
Cea mai mare parte a timpului, atunci când nu vedem lucrurile pe 
care le-am cerut, ne simţim frustraţi. Suntem dezamăsgiți. Şi începem să 
ne îndoim. Îndoiala aduce cu sine un sentiment de dezamăgire. Luati 
acea îndoială şi schimbati-o. Recunoaşteţi acel sentiment şi înlocuiti-l cu 
sentimentul unei credinte neclintite. „Ştiu că este pe drum.” 


Pasul 3: Primiți 


LISA NICHOLS 
Pasul al treilea — şi ultimul din acest proces — este să primiti. 
Începeți să vă simtiti minunat. Închipuiţi-vă cum vă veți simţi atunci 
când va sosi ceea ce aţi cerut. Simţiţi acum. 


MARCI SHIMOFF 
Şi în acest proces este important să vă simtiți bine, să fiţi fericiţi, 
deoarece atunci când vă simtiti bine, vă acordaţi pe frecvența 
corespunzătoare propriei dorinţe. 


MICHAEL BERNARD BECKWITH 
Trăim într-un Univers sensibil. Dacă veți crede ceva doar în plan 
intelectual, dar nu aveţi sentimentul corespunzător care să întemeieze 
acel lucru, nu veţi avea putere suficientă pentru a materializa ceea ce 
doriţi în viață. Trebuie să simtiti ceea ce vreți. 


Cereţi o singură dată, credeţi că aţi primit şi tot ce aveţi de făcut 
pentru a primi este să vă simtiti bine. Atunci când va simtiti bine, sunteți 
pe frecvenţa de recepţie. Sunteţi pe frecvenţa tuturor lucrurilor bune 
care vin spre dumneavoastră şi veţi primi ceea ce aţi cerut. N-ar trebui să 
cereti nimic care, fiind primit, nu v-ar face să vă simtiti bine, nu-i aşa? 
Prin urmare, acordaţi-vă pe frecvența senzaţiei de bine şi veți primi ceea 
ce doriți. 

O cale rapidă de a vă acorda pe acea frecvenţă este să spuneți: 
„Primesc acum. Primesc toate lucrurile bune în viața mea, acum. 

Primesc [completaţi dorința dumneavoastră] acum. "Şi simtiti. Simțţiţi ca şi 

cum ați fi primit. 

O prietenă dragă, Marcy, este una dintre cele mai de succes persoane 
în realizarea propriilor dorinţe şi ea simte tot ce doreşte. Simte ceea ce ar 
trebui să simtă pentru a dobândi ceea ce a cerut. Simte tot ce există. Nu 
ține să ştie cum, când sau unde, ea simte doar şi apoi ceea ce doreşte se 
manifestă. 

Deci, simţiți-vă bine acum. 


BOB PROCTOR 
Atunci când transformați acea fantezie în realitate, sunteți în situația 
să construiți fantezii din ce în ce mai ample. Şi acesta, prietene, este 

Procesul Creaţiei. 


„Şi toate câte le veţi cere rugându-vă cu credință, le veţi 
primi. 
Matei 21:22 
De aceea vă spun: „Pe toate câte le cereți rugându-vă, să 


credeți că le-aţi şi primit, şi le veți avea." 
Marcu 11:24 


BOB DOYLE 

Legea atracției, studierea şi punerea în practică a legii atracției 
înseamnă doar să vă imaginati ce anume vă va ajuta să trăiţi senzaţia 
că aveți acum lucrul dorit. Duceţi-vă şi conduceţi maşina dorită. Mergeti 
şi faceţi cumpărături pentru casa dorită. Intraţi în acea casă. Faceți tot 
ce trebuie pentru a genera senzațiile că deţineţi acel lucru acum şi 
rețineți-le; tot ce puteţi face pentru a realiza acel lucru şi care vă va 
ajuta să atrageți la propriu acel lucru în viața dumneavoastră. 


Atunci când simtiti că aveţi deja acel lucru în acest moment şi senzaţia 
este la fel de reală ca şi cum l-aţi avea deja, credeţi că l-ati primit şi-l veţi 
primi. 


BOB DOYLE 

S-ar putea să vă treziti şi să fie chiar aici. Să se manifeste. Sau ați 
putea să aveți vreo idee inspirată despre ce trebuie să faceți. Fireşte că 
n-ar trebui să spuneţi: „Bine, aş putea să fac asta aşa, dar nu mi-ar face 
plăcere." Nu sunteţi pe drumul cel bun în acest caz. 

S-ar putea uneori să fie nevoie de acţiune, însă dacă actionati în 
concordanță cu ceea ce Universul încearcă să vă aducă, vă veți simti 
împlinit. Vă veți simţi atât de viu. Timpul se va opri. Aţi putea să faceţi 
asta toată ziua. 

Acţiune este un cuvânt care poate implica „muncă” pentru unii 
oameni, dar acţiunea inspirată nu va crea deloc senzația de muncă. 
Diferenţa dintre acțiunea inspirată şi acțiune este aceasta: acțiunea 
inspirată este atunci când acționaţi pentru a primi. Dacă sunteţi în 
acțiune pentru a încerca şi a face ca ceva să se întâmple, ați alunecat 
înapoi. Acţiunea inspirată este lipsită de efort şi vă simțiți minunat, 
fiindcă sunteţi pe frecvenţa de recepție. 

Imaginaţi-vă viaţa ca un râu care curge repede. Atunci când acţionaţi 
pentru a face ca un anumit lucru să se întâmple e ca şi cum aţi merge 
contra curentului. Veţi avea senzaţia că e greu şi că sunteţi ca într-o 
luptă. Atunci când acţionaţi pentru a primi de la Univers ceea ce doriţi e 
ca şi cum aţi pluti duşi de curent. Va fi o senzaţie de lipsă de efort. 
Aceasta este senzaţia produsă de acțiunea inspirată şi de plutirea în 
„curentul" Universului şi al vieţii. 

Uneori nici măcar nu veti conştientiza că aţi folosit „acțiunea" până 
după ce veţi fi primit, fiindcă vă simtiti atât de bine acţionând. Veţi privi 
atunci înapoi şi veţi vedea minunea şi matricea prin care Universul v-a 
îndreptat către ceea ce doriți şi, de asemenea, a adus către 
dumneavoastră ceea ce aţi dorit. 


DR. JOE VITALE 
Universului îi place viteza. Nu amânați. Să nu aveți remuşcări şi 
reevaluări fată de decizia luată. Nu vă îndoiți. Când se iveşte 
ocazia,când apare elanul, când se manifestă imboldul interior intuitiv, 
actionati. E datoria dumneavoastră. Şi este tot ce aveți de făcut. 


Aveţi încredere în instinctele dumneavoastră. Universul este cel care 
vă inspiră. Universul comunică pe frecvența de recepţie cu dumnea- 
voastră. Dacă aveţi un sentiment intuitiv sau instinctiv, urmațţi-l şi veți 
descoperi că Universul vă îndreaptă forțele magnetice pentru a primi 
ceea ce aţi cerut. 


BOB PROCTOR 

Veţi atrage orice aveţi nevoie. Dacă aveţi nevoie de bani, îi veţi 
atrage. Dacă aveți nevoie de oameni, îi veți atrage. Dacă aveți nevoie de 
o anumită carte, o veţi primi. Trebuie să fiţi atenţi la lucrurile de care 
sunteți atraşi, fiindcă pe măsură ce păstraţi în minte imagini ale 
lucrurilor pe care le doriţi, veți fi atraşi către acele lucruri şi ele vor fi 
atrase către dumneavoastră. Dar se materializează pur şi simplu cu şi 
prin dumneavoastră. Şi se întâmplă asta prin legea atracției. 


Amintiţi-vă că sunteţi asemenea unui magnet, care atrage totul spre 
sine. Când v-aţi clarificat în propria minte ceea ce doriţi, aţi devenit un 
magnet care atrage acele lucruri spre dumneavoastră, iar acele lucruri 


+ 38 - Rhonda Byrne 


manifestă şi ele forțe magnetice ca răspuns. Cu cât practicaţi mai mult şi 
începeţi să vedeţi legea atracției aducându-vă lucrurile dorite, cu atât mai 
mare şi mai puternic va deveni magnetul, fiindcă veţi adăuga puterea 
credinței, a încrederii şi a cunoaşterii. 


MICHAEL BERNARD BECKWITH 
Puteţi începe cu nimic, şi din nimic, şi din nicio cale, o cale va fi 
creată. 


Nu aveţi nevoie decât de Dumneavoastră şi de abilitatea de a gândi 
lucrurile ca existând. Tot ce s-a inventat şi s-a creat de-a lungul istoriei 
omenirii a început cu un singur gând. Acel gând a creat o cale şi s-a 
manifestat din lumea nevăzută către lumea văzută. 


JACK CANFIELD 

Gândiţi-vă la conducerea unui automobil prin noapte. Farurile bat 
doar la o sută până la două sute de metri în fată şi puteţi parcurge tot 
drumul din California până la New York prin întuneric, pentru că tot 
ceea ce trebuie să vedeţi sunt doar cei două sute de metri din câmpul 
vizual luminat. La fel şi viaţa tinde să se desfăşoare în fata noastră. 
Dacă avem încredere măcar în faptul că următorii două sute de metri se 
vor desfăşura în fata noastră şi apoi următorii două sute de metri, viața 
noastră va continua să se desfăşoare. Şi în cele din urmă vă va duce la 
destinație către orice doriți cu adevărat, fiindcă doriţi acel lucru. 


Aveţi încredere în Univers. Aveţi încredere şi aveţi credință. Eu nu 
aveam într-adevăr nicio idee despre felul în care voi transpune pe ecran 
cunoaşterea Secretului. Am urmărit doar realizarea viziunii, am văzut 
clar rezultatul în mintea mea, l-am simţit cu toată puterea, şi tot ce aveam 
nevoie pentru a crea Secretul a venit către noi. 


„Faceţi primul pas cu credință. Nu trebuie să vedeţi întreaga 
scară. Faceți doar primul pas." 
Dr. Martin Luther King Jr. (1929-1968) 


Secretul şi trupul dumneavoastră 


Să vedem cum putem folosi Procesul Creaţiei pentru cei care simt că 
au un surplus de greutate şi vor să slăbească. 

Primul lucru pe care trebuie să-1 ştiţi este că, dacă vă concentrați pe 
pierderea în greutate, veţi atrage nevoia de a avea de pierdut şi mai 

multe kilograme decât acum; prin urmare, scoateţi-vă din minte că 
„trebuie să slăbiţi”. Acesta este adevăratul motiv pentru care regimurile 
de slăbit nu dau rezultate. Fiindcă vă concentrați pe pierderea în 
greutate, atrageţi în mod obligatoriu către dumneavoastră necesitatea de 
a trebui să slăbiţi în continuare. 

Al doilea lucru pe care trebuie să-1 ştiţi este că supragreutatea este o 
condiţie creată de gândurile dumneavoastră în legătură cu ea. Pentru a 
exprima lucrurile în termenii cei mai exacti şi mai temeinici, dacă cineva 
este supraponderal, faptul se datorează „gândurilor privind grăsimea", 
indiferent dacă persoana respectivă este sau nu conştientă de asta. O 
persoană nu poate să aibă „gânduri privind supleţea" şi să fie gras, ceea 
ce ar sfida legea atracției. 


Atunci când oamenilor li se spune că au o tiroidă „înceată', un 
metabolism lent sau o tendinţă ereditară spre supragreutate, toate 
acestea sunt forme simulate ale gândurilor privind supragreutatea. Dacă 
acceptaţi toate aceste explicaţii ca fiind valabile la propria persoană şi 
credeţi în ele, acestea vor deveni experiența dumneavoastră şi vor 
continua să atragă o creştere în greutate. 

După naşterea celor două fiice ale mele, aveam un surplus de greutate 
şi ştiu că acest lucru se datora faptului că ascultasem şi citisem mesaje 
care susțineau că e greu să slăbeşti după naşterea primului copil, ba chiar 
şi mai greu după naşterea celui de-al doilea. Chemam către mine exact 
acele gânduri despre supragreutate şi ele au devenit experiența mea de 
viață. Acumulam într-adevăr „osânză" şi cu cât observam că acumulez, 
cu atât atrăgeam mai multă. Deşi sunt mică de statură, ajunsesem la o 
greutate de aproape 70 de kilograme, şi asta din cauza gândurilor privind 
supragreutatea. 

Gândul cel mai comun pe care oamenii îl susțin, şi 1-am susținut şi eu, 
este că mâncarea ar fi răspunzătoare de creşterea în greutate. Este o 
credință care nu vă serveşte deloc şi, după părerea mea de acum, este o 
prostie! Mâncarea nu este răspunzătoare de faptul că luăm în greutate. 
Gândul dumneavoastră că mâncarea este răspunzătoare face ca aceasta 
să contribuie la procesul de acumulare. Amintiţi-vă că doar gândurile 
sunt cauza primară a oricărui lucru şi că restul constituie doar efectele 
acestor gânduri. Gândiţi optim şi rezultatul va fi cu siguranță ajungerea 
la o greutate optimă. 

Nu mai ţineţi seama de acele gânduri care vă limitează. Mâncarea nu 
vă poate face să vă îngrăşaţi, decât dacă dumneavoastră gândiţi aşa. 

Definiția greutăţii optime sau perfecte este greutatea care vă face să vă 
simtiti bine. Nu contează părerea altcuiva. Este greutatea cu care vă 
simtiti bine. 

Aproape sigur cunoaşteţi oameni slabi care mănâncă mult şi care 
declară cu mândrie: „Pot să mănânc orice şi oricât doresc şi am 
întotdeauna greutatea optimă. Iar Duhul Universului spune imediat: 

„Dorinta ta este poruncă pentru mine!" 
Pentru a atrage dobândirea greutății optime şi a trupului perfect, 
folosind Procesul de Creaţie, urmati aceşti paşi: 


Pasul 1: Cereți 


Stabiliți clar ce greutate vreţi să aveţi. Imaginaţi-vă cum veţi arăta 
atunci când veți avea greutatea optimă. Luaţi fotografii cu 
dumneavoastră când aveaţi greutatea ideală, dacă aveti astfel de imagini, 
şi uitaţi-vă cât mai des la ele. Dacă nu aveţi astfel de fotografii, luaţi 
imagini ale unui corp aşa cum aţi dori să aveti şi priviţi-le cât mai des. 


Pasul 2: Credeţi 


Trebuie să credeţi că veți primi şi că aveţi deja greutatea optimă. 
Trebuie să vă închipuiţi, să simulaţi şi să acționaţi ca şi cum aţi avea 
greutatea ideală. Trebuie să vă priviți dobândind, „primind"” greutatea 
optimă. 

Scrieţi greutatea dumneavoastră optimă pe o bucată de hârtie şi fixati- 
o pe locul unde cântarul indică greutatea, sau nu vă mai cântăriţi deloc. 
Nu contraziceţi ceea ce aţi cerut, prin gândurile, vorbele şi faptele 
dumneavoastră. Nu cumpăraţi haine pentru greutatea actuală. Aveţi 
încredere şi concentraţi-vă asupra hainelor pe care le veți cumpăra. 
„Atragerea" greutăţii optime este asemănătoare cu efectuarea unei 
comenzi din catalogul Universului. Răsfoiţi catalogul, alegeţi greutatea 
ideală, faceţi comanda şi apoi ea vă va fi livrată. 

Stabiliți-vă intenţia de a privi, de a admira şi de a lăuda în gând 
oamenii care au trupuri cu greutatea pe care o consideraţi ideală. 

Căutaţi-i şi, în timp ce-i admiraţi şi trăiţi senzațiile produse de 
greutatea oprimă, o „chemati" către dumneavoastră. Dacă vedeţi oameni 
supraponderali, faceţi-vă că nu-i băgaţi în seamă, dar comutați-vă 
imediat mintea la imaginile dumneavoastră cu trupul perfect şi trăiţi 
senzațiile corespunzătoare. 


Pasul 3: Primii 


Trebuie să vă simţiţi bine. Trebuie să vă simţiţi bine cu Dumnea- 
voastră înşivă. Este important, deoarece nu puteţi atrage greutatea ideală 
dacă vă simtiti rău în propriul trup acum. Dacă vă simtiți rău în propriul 
trup, este o senzaţie foarte puternică şi veţi continua să atrageţi senzația 
că vă simtiti rău în propriul trup. Nu vă veţi schimba niciodată trupul 
dacă sunteţi prea critici cu el şi îi găsiți defecte, şi de fapt veţi atrage doar 
o mai mare creştere în greutate. Gândiţi-vă la toate lucrurile perfecte 
legate de propria persoană. Pe măsură ce aveți gânduri perfecte, pe 
măsură ce vă simţiţi bine în propriul trup, sunteţi pe frecvenţa greutății 
optime şi „chemaţi perfecțiunea”. 

Wallace Wattles ne împărtăşeşte un sfat minunat despre felul cum 
trebuie să mâncăm, într-una din cărțile sale. El recomandă ca, atunci 
când mâncăm, să ne concentrăm pe mestecarea completă a hranei. Nu 
lăsați mintea „să umble” şi trăiţi deplin senzaţia că mâncaţi, fără a-i 
permite să se concentreze pe alte preocupări. Fiți prezenţi în propriul 
trup şi bucuraţi-vă de toate senzațiile oferite de mestecarea şi de 
înghiţirea hranei. Încercaţi data viitoare când mâncaţi. Când sunteţi pe 
deplin prezenţi în propriul trup în timp ce mâncaţi, savoarea hranei este 
atât de intensă şi de minunată; atunci când permiteţi minţii „să bată 
câmpii", savoarea aproape că dispare. Sunt convinsă că, dacă am putea să 
mâncăm hrana „în prezent", concentrați pe deplin asupra experienței 
plăcute de a mânca, hrana ar fi perfect asimilată, iar rezultatul trebuie să 
fie perfecțiunea trupurilor noastre. 

Sfârşitul poveştii despre greutatea mea este că acum îmi mențin 
greutatea optimă de aproximativ 60 de kilograme şi pot să mănânc orice. 
Prin urmare, concentraţi-vă pe greutatea dumneavoastră ideală! 


Cât timp durează acest process? 


DR. JOE VITALE 
Un alt lucru despre care oamenii îşi pun întrebări este: „Cât durează 
până când se materializează automobilul, relaţia, banii pe care-i 
dorim?". Nu am nicio carte cu reguli, în care se spune că o să dureze 
treizeci de minute, trei zile sau treizeci de zile. Este mai mult o problemă 
de aliniere, de acordare cu frecvența Universului. 


Timpul e doar o iluzie. Einstein ne-a spus asta. Dacă acum ați auzit 
pentru prima dată acest lucru, s-ar putea să vi se pară greu de conceput, 
fiindcă vedeţi toate lucrurile petrecându-se într-o succesiune - unul după 
altul. Ceea ce ne spun savanții din domeniul fizicii cuantice, şi Einstein, 
este că toate lucrurile se petrec simultan. Dacă puteti înţelege că nu există 
timp şi acceptaţi acest concept, veți vedea că orice doriţi în viitor există 
deja. Dacă toate lucrurile există în acelaşi timp, atunci există deja 
versiunea paralelă a dumneavoastră cu ceea ce doriţi! 

Universului nu-i trebuie timp pentru a materializa ceea ce doriţi. Orice 
răgaz pe care îl trăiţi se datorează intervalului de timp, „amânării" pe 
care o generati atunci când vă puneti în situaţia de a crede, de a şti şi de a 
simţi că aveţi deja lucrul dorit. Este timpul în care vă acordaţi cu 
frecvenţa a ceea ce doriți. Când sunteţi pe acea frecvenţă, atunci va 
apărea ceea ce doriţi. 

BOB DOYLE 

Dimensiunile nu înseamnă nimic în Univers. Nu mai este greu să 
atragem, la nivel ştiinţific, ceva pe care îl considerăm uriaş către ceva pe 
care îl considerăm infinit de mic. 

Universul face totul cu efort zero. Iarba nu se străduieşte să crească. 
O face fără efort. Universul este perfect proiectat. 

Totul depinde de ceea ce este în spiritul şi în mintea dumneavoastră. 
Depinde ce stabiliți atunci când spuneți: „E ceva mare, important, o să ia 
ceva timp." Şi: „E ceva mic, uşor. O să dureze o oră." Acestea sunt 
regulile noastre, pe care noi le definim şi le stabilim. Nu există reguli 
conform Universului. Dumneavoastră trăiţi senzațiile de a avea acum 
ceea ce doriţi; Universul va răspunde, orice i-ati cere. 


Nu există timp pentru Univers, aşa cum nu există dimensiuni. Este la 
fel de uşor să obţii un dolar sau un milion de dolari. Este acelaşi proces, şi 
singurul motiv pentru care unul poate fi obținut mai repede şi celălalt 
mai încet este că dumneavoastră gândiţi că un milion de dolari e o sumă 
mare de bani şi că un dolar nu înseamnă mare lucru. 


BOB DOYLE 
Unor oameni le este mai uşor cu lucrurile mărunte şi noi le spunem 
deci uneori să înceapă cu ceva puțin important, cum ar fi o ceaşcă de 
cafea. Propuneți-vă „să atrageţi" o ceaşcă de cafea astăzi. 


BOB PROCTOR 
Imaginaţi-vă că vorbiţi cu un vechi prieten, pe care nu l-ați mai văzut 
de mult timp. Într-un fel sau altul, altcineva începe să vă vorbească 
despre acea persoană. Acea persoană o să vă telefoneze sau veți primi o 

scrisoare de la ea. 


Calea cea mai uşoară de a experimenta şi de a vă convinge de legea 
atracției este să începeţi cu lucruri mici. Permiteți-mi să vă împărtăşesc o 
întâmplare cu un tânăr care exact asta a făcut. A urmărit filmul Secretul 
şi a hotărât să înceapă cu ceva mic. 

Şi-a creat în minte imaginea unei pene şi a căutat să fie sigur că este 
ceva unic. A creat anumite semne pe acea pană pentru a şti fără niciun 
dubiu că, dacă ar privi-o, ea ar veni către el prin folosirea intenționată, de 
către el, a legii atracției. 

Peste două zile, tocmai voia să intre într-o clădire foarte înaltă de pe o 
stradă din New York City. A spus că nu ştie de ce, dar s-a întâmplat să se 
uite în jos. Chiar la picioarele sale, la intrarea în acel zgârie-nori din New 
York City, era pana! Nu orice pană, ci exact pana pe care şi-o imaginase. 
Era exact ca în imaginea pe care şi-o crease în minte, cu toate acele 
semne unice. În acea clipă a ştiut fără urme de îndoială, că legea atracției 

acționase în toată splendoarea sa. El şi-a dat seama de capacitatea 
uimitoare şi de puterea de a atrage ceva către sine doar prin puterea 
minţii sale. Cu deplină credinţă, el a ajuns acum să creeze lucruri mult 
mai importante. 


DAVID SCHIRMER - instructor privind investiţiile, profesor şi 
specialist în domeniul bunăstării 

Oamenii sunt uimiţi cum îmi găsesc locurile de parcare. Am făcut 
asta exact din clipa în care am înțeles pentru prima dată Secretul. 
Vizualizam un spaţiu de parcare exact unde doream să parchez şi, în 
95% din cazuri, locul de parcare era liber şi eu trebuia doar să parchez 
maşina. În 5% din cazuri, aveam de aşteptat un minut sau două, până 
când o maşină pleca din parcare şi eu intram în locul rămas liber. Am 
făcut asta tot timpul. 


Acum puteţi înţelege de ce o persoană care spune: „Găsesc întot- 
deauna locuri de parcare”, chiar le găseşte. Sau de ce o persoană care 
spune: „Sunt într-adevăr norocos, câştig de fiecare dată”, reuşeşte mereu 
ceea ce doreşte. Astfel de oameni îşi creează aşteptări pozitive. Începeţi 
prin a vă aştepta la lucruri mari şi, pe măsură ce o faceţi, vă veţi crea 
viaţa anticipând-o. 


Creaţi-vă ziua anticipat 


Puteţi folosi legea atracției pentru a vă crea anticipat întreaga viață, 
chiar începând cu următorul lucru pe care-l aveţi de făcut astăzi. Prentice 
Mulford, un profesor ale cărui scrieri ne împărtăşesc atât de multe 
puncte de vedere privind legea atracției şi cum să o folosim, ne 
demonstrează cât de important este să ne gândim anticipat ziua. 


„Atunci când vă spuneți: „O să am o vizită plăcută sau o 
călătorie plăcută”, trimiteţi, înaintea trupului dumneavoastră, 
pur şi Simplu, elemente şi forțe care vor face în aşa fel încât 
vizita sau călătoria să fie plăcută. Atunci când, înaintea vizitei, 
călătoriei sau cumpărăturilor, sunteţi într-o dispoziţie proastă, 
vă e teamă sau presimțţiţi ceva neplăcut, trimiteţi înaintea 
dumneavoastră forțe nevăzute care vor crea un anumit fel de 
situații neplăcute. Gândurile noastre, sau, cu alte cuvinte, 
starea noastră de spirit, funcţionează întotdeauna, „stabilind” 
anticipat lucrurile bune sau rele din viața noastră." 

Prentice Mulford 

Prentice Mulford a scris aceste cuvinte în anii 1870. Ce deschizător de 
drumuri! Puteti vedea cât de important este să gândiţi anticipat fiecare 
eveniment din fiecare zi. Aţi fi resimţit fără îndoială efectele situației 
opuse când nu v-aţi gândit anticipat ziua, iar una din urmări a fost că a 
trebuit să vă grăbiţi şi să vă pripiti. 

Dacă vă grăbiţi sau vă pripiţi, să ştiţi că acele gânduri şi acţiuni se 
bazează pe teamă (teama de întârziere) şi „vă stabiliți" lucruri rele în fața 
dumneavoastră. Cu cât veţi continua să vă grăbiţi, cu atât veţi atrage unul 
după altul lucrurile rele în calea dumneavoastră. În plus față de asta, 
legea atracției „stabileşte" şi mai multe circumstanţe viitoare care vă vor 
face să vă grăbiţi şi să vă pripiti. Trebuie să vă opriți şi să vă comutaţi de 
la această frecvenţă. Gândiţi-vă câteva clipe şi schimbaţi-vă frecvenţa, 
dacă nu doriţi să „chemațţi” către dumneavoastră lucrurile rele. 

Mulţi oameni, în special în societăţile occidentale, irosesc timpul şi se 
plâng apoi că nu au destul timp. Bine, când cineva se plânge că nu are 
destul timp, asta se datorează legii atracției. Dacă alergaţi în jurul cozii, 
gândindu-vă că nu aveţi destul timp, din acest moment declaraţi 
stăruitor: „Am timp mai mult decât suficient", şi schimbațţi-vă viața. 

De asemenea, puteţi transforma aşteptarea într-un interval de timp în 
care vă puteţi crea cu putere viitoarea viaţă. Data următoare când veţi fi 
pus în situaţia de a aştepta, folosiţi timpul şi imaginaţi-vă că aveţi toate 
lucrurile pe care le doriți. Puteţi face asta oriunde şi oricând. 
Transformati orice situaţie de viață mai puţin plăcută într-una pozitivă! 

Faceţi-vă un obicei zilnic de a determina anticipat orice eveniment din 
viaţă, prin intermediul gândurilor. Ordonaţi forțele Universului în fața 
dumneavoastră în tot ceea ce faceţi şi oriunde vă duceti, gândind 
anticipat felul în care doriţi ca lucrurile să se desfăşoare. Atunci vă creați 
viaţa în mod premeditat. 

Secretul pe s 


+ Asemenea Duhului chemat de Aladdin, legea atracției ne îndepli- 
neşte orice poruncă. 


+ Procesul Creaţiei vă ajută să creaţi ceea ce doriţi cu trei paşi 
simpli: cereti, credeți şi primiti. 


+ A cere Universului ceea ce doriți este o ocazie de a vă lămuri ce 
vreţi. Atunci când v-aţi clarificat spiritul şi mintea, aţi cerut de fapt. 


+ A crede înseamnă să actionati, să vorbiti şi să gândiţi ca şi cum ati 
fi primit deja ceea ce aţi cerut. Atunci când emiteţi frecvența specifică 
receptării, legea atracției mobilizează oamenii, evenimentele şi 
circumstanţele pentru ca dumneavoastră să primiţi ceea ce doriți. 


+ A primi înseamnă să simtiti la fel cum ati simţi atunci când dorința 
v-ar fi împlinită. Simțindu-vă bine acum, vă comutati pe frecvența a ceea 
ce doriți. 


+ Pentru a slabi, nu vă concentrați pe „pierderea în greutate”. În 
schimb, concentrați-vă pe greutatea dumneavoastră ideală, perfectă. 
Trăiți senzația că aveți greutatea optimă şi o veţi „chema”. 


+ Universul nu are nevoie de timp pentru a materializa ceea ce doriți. 
Este la fel de uşor să materializeze un dolar sau un milion de dolari. 


+ A începe cu lucruri mici, cum ar fi o ceaşca de cafea ori cu locurile 
de parcare, este o cale uşoară de a aplica legea atractiei în tot ceea ce 
faceţi. Manifestaţi-vă cu putere intenţia pentru a atrage lucruri mici. Pe 
măsură ce vă veți încerca puterea de a atrage, veţi ajunge să creaţi 
lucruri mult mai importante. 


+ Creaţi-vă anticipat fiecare zi, gândindu-vă la felul în care vreţi să se 
desfăşoare şi astfel vă veţi crea în mod premeditat întreaga viaţă. 

4. Procese puternice 


DR. JOE VITALE 
Mulţi oameni se simt blocati, limitați sau chiar prizonieri ai 
conditiilor în care trăiesc. Oricare ar fi conditiile dumneavoastră 
actuale, ele constituie doar realitatea de acum, iar aceasta va începe să 
se schimbe ca rezultat al aplicării Secretului. 


Realitatea sau viața dumneavoastră actuală este rezultatul gândurilor 
pe care le-aţi avut. Toate acestea se vor schimba complet imediat ce 
începeti să vă schimbati gândurile şi sentimentele. 


„Faptul că un om se poate schimba... şi îşi poate determina 
destinul este concluzia oricărei minţi conştiente de puterea 
gândirii corecte" 

Christian D. Larson (1866-1954) 


LISA NICHOLS 

Atunci când doriți să vă schimbaţi condiţiile în care trăiţi, trebuie 
mai întâi să vă schimbaţi modul de a gândi. De fiecare dată când vă 
uitaţi în cutia de scrisori aşteptându-vă să vedeţi o factură, ghiciţi ce se 
va întâmpla - ea va fi acolo. În fiecare zi, plecaţi de acasă cu teama că 
veți primi factura! Niciodată nu vă aşteptaţi la ceva măreț. Vă gândiţi la 
datorii, vă aşteptaţi la datorii. Cum datoriile se arată, n-o să credeți că 
sunteți nebuni. Şi în fiecare zi, vă confirmaţi ceea ce gândiţi: Vor apărea 
datoriile? Da, vor apărea. Vor apărea datoriile? Da, vor apărea. Vor 
apărea datoriile? Dar, vor apărea. De ce? Fiindcă vă aşteptaţi să apară. 
Ele apar, deoarece legea atracției ascultă întotdeauna de gândurile 
dumneavoastră. Faceţi-vă o favoare - aşteptaţi-vă să primiţi un cec! 


Aşteptările sunt o forță de atracţie puternică, pentru că atrag lucrurile 
către dumneavoastră. Aşa cum spunea Bob Proctor, „Dorinţa vă 
conectează cu lucrurile dorite, iar aşteptările le atrag în viaţa 
dumneavoastră." Aşteptaţi-vă la lucrurile pe care le doriţi şi nu la 
lucrurile pe care nu le doriți. La ce vă aşteptaţi acum? 


JAMES RAY 
Cei mai mulți oameni privesc situația lor actuală şi spun: „Iată cine 
sunt." Dar nu e vorba de fapt de cine sunteţi. E vorba de cine ați fost. Să 
spunem, de exemplu, că nu aveţi destui bani în contul bancar sau că nu 
aveţi relația pe care o doriţi, sau că starea de sănătate şi condiția fizică 

nu sunt cum ați vrea. Dar asta nu înseamnă cine sunteți; este rezultatul 
remanent al gândurilor şi al acțiunilor dumneavoastră trecute. Trăiţi 
permanent în lumea creată de gândurile şi acțiunile din trecut. Atunci 
când vă priviţi situația actuală şi vă definiti prin ea, vă sortiti, vă 
condamnați să nu aveţi nimic mai mult decât aceleaşi lucruri în viitor. 


„Tot ce suntem este rezultatul a ceea ce am gândit." 
Buddha (563-483 î. Hr.) 


Aş vrea să vă împărtăşesc un proces sugerat de marele învățător 
Neville Goddard într-o conferință ţinută în 1954, cu titlul „Foarfeca de 
tăiat uscături la trecerea în revistă." Acest proces a avut un efect profund 
asupra vieţii mele. Neville recomanda ca, la sfârşitul fiecărei zile, înainte 
de a vă duce la culcare, să regândiţi evenimentele zilei respective. Dacă 
unele evenimente sau momen-te nu s-au petrecut aşa cum aţi fi dorit, 
retrăiți-le în gând într-un mod care vă face plăcere. Fiindcă recreaţi acele 
evenimente mental exact aşa cum doriţi, vă curăţaţi frecvenţa acelei zile 
şi emiteți un nou semnal şi o nouă frecvenţă pentru ziua de mâine. Aţi 
creat astfel, în mod intenţionat, noi imagini pentru propriul viitor. Nu 
este niciodată prea târziu să schimbaţi acele imagini. 


Procesul puternic al recunoştinței 


DR. JOE VITALE 

Ce puteţi face chiar în acest moment pentru a începe să vă schimbaţi 
viața? Primul şi cel mai important lucru este să faceți o listă a lucrurilor 
pentru care puteți fi recunoscători. Ceea ce vă va schimba energiile şi va 
începe să vă schimbe gândirea. Dacă până acum puteaţi să vă 
concentrați asupra a ceea ce nu doreați, asupra nemulțumirilor şi a 
problemelor proprii, când veți face acest exerciţiu, veţi merge într-o 
direcţie diferită. Începeţi prin a fi recunoscători pentru toate lucrurile 
care vă fac să vă simtiti bine. 


„Dacă este un gând nou pentru dumneavoastră faptul că 
recunoştinţa vă poate aduce mintea şi spiritul într-o mai mare 
armonie cu energiile creatoare ale Universului, consideraţi că 
este un gând bun şi veţi vedea că este adevărat" 

Wallace Wattles (1860-1911) 

MARCI SHIMOFF 
Recunoştința este, în mod categoric, calea de a aduce mai multe în 
propria viață. 


DR. JOHN GRAY - psiholog, scriitor şi conferenţiar internaţional 
Fiecare bărbat ştie că atunci când soția îl apreciază pentru lucrurile 
mărunte pe care le face, ce vrea el să facă? Vrea să facă mai mult şi mai 
multe. E vorba întotdeauna de apreciere. Ea stimulează şi atrage sprijin. 


DR. JOHN DEMARTINI 
Facem să apară orice lucru la care ne gândim şi pentru care 
multumim. 


JAMES RAY 

Recunoştința a fost pentru mine un exercițiu foarte puternic. În fiecare 
dimineaţă, mă trezesc şi spun: „Multumesc." În fiecare dimineață, când pun 
piciorul pe podea, spun: „Mulţumesc." Şi apoi încep să alerg printre 
lucrurile pentru care sunt recunoscător, în timp ce mă spăl pe dinți şi 
îndeplinesc obligaţiile obişnuite din cursul dimineții. Nu mă gândesc doar 
la ele şi nu le transform într-o activitate de rutină. Le scot în evidență şi 
trăiesc sentimente de recunoştinţă. 


Nu voi uita niciodată ziua în care 1-am filmat pe James Ray 
împărtăşindu-ne puternicul său exercițiu de recunoştinţă. Începând din 
acea zi, am făcut din procesul recunoştinței, propus de James, propria 
mea viaţă. În fiecare dimineaţă, nu mă ridic din pat până nu trăiesc 
sentimente de recunoştinţă pentru o nouă zi şi pentru tot ce am primit în 
viață. Apoi, în timp ce mă dau jos din pat, când ating podeaua cu un 
picior, spun: „Thank" şi cu celălalt: „you" (Mulţumesc!). La fiecare pas, pe 
drumul spre baie, spun: „Mulţumesc.” Continui să spun şi să simt 
„Mulţumesc" atunci când fac duş şi mă pregătesc. Până când sunt pe 
deplin pregătită să-mi încep ziua, am spus deja „Mulţumesc" de sute de 
ori. 

Făcând acest lucru, îmi creez cu putere ziua ce va urma cu tot ce va 
cuprinde. Îmi stabilesc frecvența pentru acea zi şi îmi declar intenţia 
privind felul în care vreau să se desfăşoare acea zi, mai degrabă decât să 
mă dau cu greu jos din pat şi să dau voie „zilei" să mă domine. Nu există 
un alt mod mai puternic de a vă începe ziua. Sunteţi creatorul propriei 
vieți, deci începeţi prin a vă crea în mod intenţionat ziua! 

Recunoştința a fost un element fundamental al învățăturilor tuturor 
marilor personalităţi întrupate de-a lungul timpului. În cartea care mi-a 
schimbat viața, Ştiinţa de a deveni bogat, scrisă de Wallace Wattles în 
1910, capitolul cel mai întins este consacrat recunoştinței. Fiecare 
învăţător care contribuie la conturarea Secretului foloseşte recunoştinţa 

în viaţa de zi cu zi. Cei mai mulţi dintre ei îşi încep ziua cu gânduri şi 
sentimente de recunoştinţă. 

Joe Sugarman, un om minunat şi un întreprinzător de succes, a văzut 
filmul Secretul şi a luat legătura cu mine. Mi-a spus că i-au plăcut cel mai 
mult recomandările privind procesul de recunoştinţă şi că folosirea 
recunoştinței a contribuit mult la tot ceea ce realizase el în viaţă. Cu tot 
succesul pe care 1-a „atras” deja, el continuă să folosească zilnic 
recunoştinţa, chiar şi pentru cele mai mărunte lucruri. Atunci când 
găseşte un loc de parcare, el spune şi simte întotdeauna: „Mulţumesc." Joe 
cunoaşte puterea recunoştinței şi tot ce i-a adus aceasta, recunoştinţa 
devenind modul său de viaţă. 

Din tot ce am citit şi am trăit în propria viaţă, folosind Secretul, 
puterea recunoştinţei este mai presus de orice altceva. Dacă faceţi doar 
un singur lucru folosind cunoaşterea Secretului, folosiți recunoştinţa 
până când devine modul dumneavoastră de viaţă. 


DR. JOE VITALE 

Imediat ce aţi început să simtiti altfel lucrurile deja făcute, veţi începe 
să atrageți mai multe lucruri bune. Mai multe lucruri pentru care să fiţi 
recunoscători. Aţi putea să priviţi, în jur şi să spuneți: „Bine, nu am 
maşina pe care mi-o doresc. Nu am casa pe care mi-o doresc. Nu am 
soțul (soția) pe care mi-l (mi-o) doresc." Opriti! Înapoi! Toate astea sunt 
lucruri pe care nu le doriţi. Concentrați-vă asupra lucrurilor pe care le 
aveți deja şi pentru care sunteţi recunoscători. Poate fi vorba de ochii cu 
care citiți aceste rânduri. Pot fi hainele pe care le purtaţi. Da, s-ar putea 
să preferaţi altceva şi să obţineţi altceva în curând, dacă începeți să 
deveniți recunoscători pentru ceea ce aveți. 


„Mulţi oameni, care îşi ordonează în mod adecvat viața în 
toate celelalte privințe, rămân prizonierii sărăciei datorită 
lipsei lor de recunoştinţă." 

Wallace Wattles 


Este imposibil să obţineţi mai multe lucruri în viață, daca sunteţi 
nerecunoscători față de ceea ce aveţi. De ce? Deoarece gândurile şi 
sentimentele pe care le emiteţi în timp ce sunteţi nerecunoscători sunt 
toate emoţii negative. Fie că e vorba de gelozie, de resentimente, de 
nemulțumire, de senzaţia de insuficient, acele sentimente nu vă pot ajuta 
să obţineţi ceea ce doriți. 

Ele vă pot aduce doar mai mult din ceea ce nu doriţi. Acele emotii 
negative vă blochează obținerea lucrurilor bune pe care le doriţi. Dacă 
doriți un automobil nou, dar nu sunteți mulțumiți de automobilul pe care 
îl aveţi, aceea va fi frecvenţa dominantă pe care o emiteti. 

Fiţi recunoscători pentru ceea ce aveţi acum. Pe măsură ce începețţi să 

vă gândiţi la toate lucrurile din viață pentru care sunteți recunoscători, 
veţi fi uimiţi de gândurile fără sfârşit care se întorc spre dumneavoastră 
în legătură cu şi mai multe lucruri demne de recunoştinţă. Trebuie să 
începeţi şi legea atracției va primi acele gânduri de recunoştinţă şi vă va 
dărui mai multe lucruri de acelaşi fel. Fixaţi-vă pe frecvenţa 
recunoştinţei şi toate lucrurile bune vor fi ale dumneavoastră. 


„Practicarea zilnică a recunoştinței este una din căile prin 
care bunăstarea va veni către dumneavoastră." 
Wallace Wattles 


LEE BROWER - instructor şi specialist în domeniul bunăstării, scriitor 
şi profesor 

Crerd că fiecăruia i se întâmplă din când în când să spună: „Lucrurile 
nu merg bine", sau „Lucrurile merg prost." Odată, când unele lucruri nu 
mergeau bine în familia mea, am găsit o piatră şi stăteam cu ea în mână. 
Am luat piatra, am pus-o în buzunar şi am spus: „De fiecare dată când 
voi atinge această piatră, mă voi gândi la ceva pentru care sunt 
recunoscător." Astfel încât, în fiecare dimineață când mă scol, o iau de 
pe măsuță, o pun în buzunar şi trec în revistă lucrurile pentru care sunt 
recunoscător. Seara, ce fac? O scot din buzunar şi o pun la locul ei. 

Am avut unele experiențe uimitoare cu această idee. Un prieten din 
Africa de Sud m-a văzut punând piatra în buzunar. M-a întrebat: „Ce e 
asta?” I-am explicat şi a început să o numească piatra recunoştinței. 
Peste două săptămâni, am primit de la el, din Africa de Sud, un email, în 
care spunea: „Fiul meu e pe moarte, din cauza unei boli rare. Este un tip 
de hepatită. Mi-ati putea trimite trei pietre ale recunoştinței? Erau doar 
pietre obişnuite, pe care le găsisem pe drum, deci i-am răspuns: 
„Desigur." A trebuit să mă asigur că pietrele erau deosebite şi m-am dus 
în albia unui pârâu, am ales pietrele potrivite şi i le-am trimis. 

Peste patru sau cinci luni, am primit de la prietenul meu un alt email, 
în care spunea: „Fiul meu se simte mai bine, e nemaipomenit." şi 
continua: „Dar să ştiţi ceva. Am vândut peste o mie de pietre ale 
recunoştinței, cu zece dolari bucata şi am strâns toţi aceşti bani pentru 
acțiuni de caritate. Vă mulțumesc foarte mult." 

Aşadar, e foarte important să avem o „atitudine de recunoştinţă." 


Marele om de ştiinţă Albert Einstein a revoluționat modul în care 
concepem timpul, spaţiul şi gravitația. Ţinând seama de cunoştinţele şi de 
începuturile sale modeste, aţi fi crezut că-i era imposibil să obțină tot 
ceea ce a realizat. Einstein ştia o mare parte din Secret şi spunea 
„Mulţumesc" de sute de ori în fiecare zi. A mulțumit tuturor marilor 
oameni de ştiinţă de până la el pentru contribuţiile lor, care i-au permis 
să înveţe şi să realizeze şi mai multe lucruri în opera sa şi să devină, în 

cele din urmă, unul din cei mai mari oameni de ştiinţă care au trăit 
vreodată. 

Una din cele mai puternice utilizări ale recunoştinței poate fi 
încorporată în Procesul de Creaţie pentru a da un nou impuls în 
împlinirea dorințelor. Aşa cum ne sfătuia Bob Proctor, la primul pas din 
Procesul de Creaţie, Cereti, începeţi prin a scrie ceea ce doriți. „Începeţi 
fiecare propoziţie cu «Sunt atât de fericit şi de recunoscător acum pentru 
faptul că...» (şi completaţi cu câte o dorință)." 

Atunci când aduceţi mulțumiri ca şi când aţi fi primit deja ceea ce 
doriți, emiteţi un semnal puternic către Univers. Acel semnal spune că 
aveţi deja ceea ce doriţi, pentru că manifestati recunoştinţă pentru asta 
acum. În fiecare dimineaţă, înainte de a vă da jos din pat, faceţi-vă un 
obicei din a manifesta sentimente de recunoştinţă anticipat pentru ziua 
nemaipomenită pe care o începețţi, ca şi cum ați mulțumi la sfârşitul unei 
zile trecute. 

Din momentul în care am descoperit Secretul şi mi-am formulat 
viziunea de a împărtăşi lumii această cunoaştere, am adus mulțumiri în 
fiecare zi pentru filmul Secretul, care avea să aducă bucurie lumii. Nu 
aveam nicio idee despre felul în care am fi putut transpune această 
cunoaştere pe ecran, dar aveam încredere că vom „atrage" calea 
potrivită. M-am concentrat şi am ţinut să-mi ating obiectivul. Am 
manifestat sentimente de recunoştinţă anticipat. Şi pe măsură ce 
recunoştinţa devenea felul meu de a fi, stăvilarele se deschideau şi toate 
minunile pătrundeau în vieţile noastre. Pentru extraordinara echipă care 
a realizat filmul Secretul şi pentru mine, sentimentele noastre profunde 
de recunoştinţă continuă să se manifeste din toată inima până astăzi. Am 
devenit o echipă care emite recunoştinţă în orice clipă şi acest sentiment 
a devenit modul nostru de viaţă. 


Procesul puternic al vizualizării 


Vizualizarea este un proces pe care ni l-au transmis toți marii 
învăţători şi toate marile entităţi întrupate de-a lungul secolelor, precum 
şi toți marii învăţători care trăiesc în vremea noastră. În cartea sa 
Sistemul maestrului (Master Key System), scrisă în 1912, Charles Haanel 
ne dă douăzeci şi patru de exerciții săptămânale pentru a stăpâni arta 
vizualizării. Şi mai important este faptul că întreaga lucrare Sistemul 
maestrului vă va ajuta să deveniți şi stăpânul (stăpâna) propriilor 
gânduri. 

Motivul pentru care vizualizarea este atât de puternică este că, prin 
crearea imaginilor mentale, văzându-vă ca şi cum aţi primit deja ceea ce 

doriţi, generaţi gânduri şi sentimente de recunoştinţă. Vizualizarea este 
pur şi simplu un gând puternic concentrat în imagini şi ea generează 
sentimente la fel de puternice. Atunci când vizualizațţi, emiteţi acea 
frecvență puternică în Univers. Legea atracției va prelua acel semnal 
puternic şi vă va retrimite acele imagini, exact aşa cum le-aţi vizualizat 
mental. 


DR. DENIS WAITLEY 

Am preluat procesul vizualizării din cadrul programului Apollo ! şi l- 
am introdus în anii 1980 şi 1990 în programul de pregătire a sportivilor 
americani pentru Jocurile Olimpice. Programul a fost numit Repetiţia 
Vizuală a Mişcării (Visual Motor Rehearsal). 

Atunci când vizualizati, materializați, Iată un lucru interesant 
privind activitatea mentală: am luat atleți de nivel olimpic şi i-am pus să 
parcurgă probele sportive doar mental şi i-am monitorizat cu 
echipamente sofisticate de biofeedback. În mod incredibil, aceleaşi 
grupuri de muşchi funcționau identic în timp ce parcurgeau cursa 
mental, ca şi atunci când alergau efectiv pe pistă. Cum e posibil aşa 
ceva? Pentru că mintea nu poate distinge dacă faceți într-adevăr un 
lucru Sau doar vă antrenați, simulati. Participarea mentală este la fel de 
puternică precum acțiunea fizică. 


Gândiţi-vă la inventatori şi la invențiile lor: frații Wright şi avionul lor, 
George Eastman şi pelicula cinematografică, Thomas Edison şi becul 
electric, Alexander Graham Bell şi telefonul. Singura cale prin care toate 
lucrurile au fost inventate sau create a fost imaginea vizualizată mental 
de un singur om. El a văzut-o clar şi, păstrând în minte imaginea acelui 
rezultat final, toate forțele Universului au contribuit la realizarea 
invenţiei sale, prin el. 

Aceşti oameni cunoşteau Secretul. Erau oameni care aveau o credință 
nestrămutată în lumea nevăzută şi care îşi cunoşteau puterea interioară 
cu care au determinat Universul să aducă invenţia lor în lumea vizibilă. 
Credinţa şi imaginaţia lor a fost cauza evoluţiei omenirii, iar noi culegem 
roadele minţilor lor creatoare în fiecare zi. 

S-ar putea să gândiţi: „Eu nu am o minte asemenea acestor mari 
inventatori." De asemenea, s-ar putea să gândiţi: „Ei îşi puteau imagina 
acele lucruri, dar eu nu pot." Nu aţi putea fi mai departe de adevăr şi, pe 
măsură ce veţi continua această măreață descoperire a Secretului, veţi 
învăţa şi veţi vedea că aveţi nu doar o minte la fel de creatoare ca a lor, ci 
mult mai mult. 


i Programul de pregătire al astronauților americani (n. tr.) 

MIKE DOOLEY 

Atunci când vizualizati, când acea imagine se desfăşoară în mintea 
dumneavoastră, concentraţi-vă întotdeauna doar pe rezultatul final. 

Iată un exemplu. Priviţi dosul propriilor mâini chiar acum. Priviţi-vă 
cu adevărat dosul mâinilor: culoarea pielii, pistruii, vasele de sânge, 
inelele, unghiile. Retineti toate acele detalii. Chiar înainte de a închide 
ochii, priviți mâinile, degetele, învăluindu-le în imaginea volanului 
noului dumneavoastră automobil. 


DR. JOE VITALE 
Este ca o experiență holografică - atât de reală în acest moment - 
încât nu mai simtiti că aveţi nevoie de un nou automobil, fiindcă simtiti 
ca şi cum l-aţi avea deja. 


Cuvintele scrise de dr. Vitale rezumă în mod strălucit poziția pe care 
doriți să o obţineţi atunci când vizualizaţi ceva. Dacă simţiți ca o 
zdruncinătură atunci când deschideţi ochii în lumea fizică, vizualizarea 
dumneavoastră devine reală. Dar acea stare, acel plan, este real. Este 
câmpul în care toate sunt create şi lumea fizică este doar rezultatul 
câmpului real al întregii creaţii. Iată de ce nu veţi mai simţi „ca şi cum" 
ați avea nevoie, fiindcă vă acordațţi şi simţiți câmpul real al creaţiei prin 
vizualizare. În acel câmp, aveţi totul acum. Atunci când veți simţi acest 
lucru, veți şti. 


JACK CANFIELD 
Sentimentul este cel care creează în realitate atracția, nu doar 
imaginea sau gândul. Mulţi oameni gândesc: „Dacă voi gândi pozitiv sau 
dacă voi vizualiza că am ce doresc, va fi suficient." Însă dacă faceţi asta 
şi nu aveţi încă sentimentul prosperității, al belşugului, sau sentimentul 
dragostei ori al bucuriei, nu veţi crea puterea atracției. 


BOB DOYLE 
Trăiţi senzaţia că vă aflați într-adevăr în acel automobil. Nu „doresc 
să pot avea acea maşină" sau „într-o zi o să am acea maşină", fiindcă se 
asociază o cu totul altă senzaţie. Nu este o trăire în prezent. E în viitor. 
Dacă rămâneți în interiorul acelei senzații, veți fi întotdeauna în viitor. 


MICHAEL BERNARD BECKWITH 
Acum acea senzaţie şi acea privire interioară va începe să fie o uşă 
deschisă prin care puterea Universului va începe să se exprime, să se 
manifeste. 


„Ce este acea putere nu pot să spun. Tot ce ştiu este că ea 
există." 

JACK CANFIELD 
Nu e treaba noastră să ne imaginăm cum vom face un lucru. Felul în 
care vom realiza ceva apare din determinarea şi încrederea în ceea ce 
vrem. 


MIKE DOOLEY 
Universul se ocupă de căile prin care putem realiza ceva. El ştie 
întotdeauna calea cea mai scurtă, cea mai rapidă, cea mai armonioasă 
dintre dumneavoastră şi visul pe care îl aveți. 


DR. JOE VITALE 
Dacă lăsați problema realizării în seama Universului, veţi fi 
surprinşi, uluiţi chiar, de ceea ce veţi primi. Aici au loc minunile şi actele 
magice. 


Învăţătorii Secretului sunt pe deplin conştienţi de elementele pe care 
le aduceti în joc atunci când vizualizaţi. Când vedeţi imaginea în gând şi o 
simtiti, ajungeţi în situaţia să credeţi că aveţi deja lucrul dorit. De 
asemenea, manifestati credință şi încredere în Univers, fiindcă vă 
concentrați pe rezultatul final şi trăiţi sentimentul că 1-aţi dobândit deja, 
fără să mai acordaţi atenţie modului în care îl veți realiza. Imaginea 
dumneavoastră mentală prezintă lucrul ca fiind deja împlinit. Senzaţiile 
dumneavoastră îl văd împlinit. Mintea şi întreaga stare de spirit îl văd ca 
deja întâmplat. Asta este arta vizualizării. 


DR. JOE VITALE 
Doriţi să faceţi asta aproape în fiecare zi, dar nu ar trebui să devină o 
rutină, o corvoadă. Ceea ce e într-adevăr important pentru întregul 
Secret este să vă simtiti bine. Doriţi să vă simtiti înveseliți de întregul 
proces. Doriţi să vă meargă bine, să fiti fericiţi, să vă simtiti cât mai bine 
posibil. 


Oricine are puterea de a vizualiza. Permiteți-mi să vă dovedesc asta cu 
imaginea unei bucătării. Pentru ca experimentul să reuşească, înainte de 
orice trebuie să vă scoateţi din minte toate gândurile despre bucătăria 
proprie. Nu vă gândiţi la bucătărie. Curăţaţi-vă complet mintea de 
imaginile propriei bucătării, cu dulapurile, frigiderul, aragazul, faianta şi 
chiar culorile. .. 

Aţi văzut o imagine mentală a bucătăriei, nu-i aşa? Bine, atunci doar 
aţi vizualizat-o! 

„Oricine vizualizează fie că ştie, fie că nu. Vizualizarea este 
marele secret al succesului." 
Genevieve Behrend (1881-1960) 


lată o sugestie de vizualizare, pe care dr. John Demartini o 
împărtăşeşte în seminariile sale privind Experienţa Deschiderii de Noi 
Perspective. John spune că, dacă vă creaţi o imagine statică în minte, s-ar 
putea să fie greu să o menţineţi, deci creați multă mişcare în imaginea 
dumneavoastră mentală. 

Pentru a ilustra acest lucru, imaginaţi-vă din nou bucătăria şi, de 
această dată, închipuiţi-vă pe dumneavoastră intrând în acea bucătărie, 
ducându-vă la frigider şi punând mâna pe mânerul uşii, deschizând uşa, 
uitându-vă înăuntru şi găsind o sticlă cu apă rece. Întindeţi mâna spre ea 
şi luaţi-o. Puteţi simti cât e de rece, în timp ce luaţi sticla în mână. Tineti 
sticla cu apă într-o mână şi cu cealaltă mână închideţi uşa frigiderului. 
Acum, când vizualizati bucătăria cu detalii şi cu elemente în mişcare, este 
mai uşor să vedeți şi să menţineţi imaginea în minte, nu-i aşa? 


„Noi toți avem mai multă putere şi mai multe posibilităţi 
decât ne dăm seama, iar vizualizarea este una dintre cele mai 
mari puteri ale noastre.." 

Genevieve Behrend (1881-1960) 


Procese puternice în acțiune 


MARCI SHIMOFF 
Singura diferenţă dintre oamenii care trăiesc în acest fel, în magia 
vieții, şi ceilalți, este că oamenii care trăiesc în magia vieții au moduri 
dobândite, învățate, de a trăi. Ei şi-au făcut un obicei din a folosi legea 
atracției şi se petrec minuni cu ei oriunde s-ar duce. Pentru că îşi 
amintesc să o folosească. O folosesc tot timpul, nu doar întâmplător, în 
anumite momente. 


Iată două întâmplări reale care demonstrează clar puternica lege a 
atracției şi matricea imaculată a Universului în acţiune. 

Prima întâmplare se referă la o femeie numită Jeannie, care a 
cumpărat un DVD cu filmul Secretul şi care urmărea filmul cel puţin o 
dată pe zi, astfel încât să absoarbă mesajul prin toate celulele corpului ei. 
A fost deosebit de impresionată de cuvintele lui Bob Proctor şi se gândea 
că ar fi minunat să-l înţeleagă. 

Într-o dimineaţă, Jeannie şi-a luat corespondenţa din cutia de scrisori 
şi, spre uimirea ei, poştaşul lăsase din greşeală corespondenţa lui Bob 
Proctor la adresa ei. Ceea ce nu ştia Jeannie era că Bob Proctor locuia la 

doar patru străzi de ea! Ba mai mult, casa ei avea acelaşi număr cu casa 
lui Bob. A dus imediat corespondenţa la adresa corectă. Vă puteţi imagina 
încântarea ei atunci când uşa s-a deschis, iar Bob Proctor a apărut în faţa 
ei? Bob este rareori acasă, deoarece călătoreşte în toată lumea pentru a 
ține conferințe, însă matricea Universului ştie perfect să aleagă 
momentul potrivit. Din momentul în care Jeannie s-a gândit cât de 
minunat ar fi dacă 1-ar putea întâlni pe Bob Proctor, legea atracției a pus 
în mişcare oameni, circumstanţe şi evenimente din întreaga lume pentru 
ca acel gând să se împlinească. 

Cea de-a doua întâmplare se referă la un băiat de zece ani, numit 
Colin, care văzuse şi căruia îi plăcuse filmul Secretul. Familia lui Colin a 
făcut o vizită de o săptămână la Disney Land şi, în prima zi, au avut parte 
de cozi foarte lungi la obiectivele alese din parcul de distracţii. În acea 
seară, chiar înainte de a adormi, Colin s-a gândit: „Mâine mi-ar plăcea să 
merg la toate marile curse şi să nu stau deloc la coadă." 

A doua zi, de dimineaţă, Colin şi familia sa erau la porţile Centrului 
Epcot atunci când s-a deschis parcul şi un reprezentant al companiei 
Disney s-a apropiat de ei şi i-a întrebat dacă ar vrea să fie Prima Familie a 
Zilei la Centrul Epcot. Asta însemna că aveau statut de persoane foarte 
importante (VIP), erau însoțite de un reprezentat al companiei şi aveau 
intrare rezervată la fiecare dintre marile curse din Centrul Epcot. Era tot 
ce dorise Colin, ba chiar mai mult decât îşi dorise! 

Sute de familii aşteptau să intre în Centrul Epcot în acea dimineaţă, 
dar Colin nu avea nici cel mai mic dubiu privind motivul pentru care 
familia sa fusese aleasă drept Prima Familie. El ştia că acest lucru se 
datora faptului că folosise Secretul. 

Imaginaţi-vă cum e să descoperi - la vârsta de zece ani - că puterea 
care pune lumea în mişcare se află în interiorul tău şi la îndemâna ta! 


„Nimic nu poate împiedica imaginea pe care ați creat-o să 
devină realitate, cu excepția acelei puteri care i-a dat naştere - 
dumneavoastră înşivă.." 

Genevieve Behrend 


JAMES RAY 
Oamenii rețin o vreme ce au învățat şi vor să obțină rezultate la 
nivelul unui campion. Ei spun: „Sunt entuziasmat. Am văzut acest 
program şi îmi voi schimba viața." Şi totuşi, rezultatele nu apar. Ele sunt 
aproape gata să iasă la suprafață, însă persoana priveşte doar la 
suprafață şi spune: „Nu merge." Şi ştiţi de ce? Universul spune: „Dorinţa 
dumneavoastră este poruncă pentru mine" şi dispare. 


Atunci când permiteți unei îndoieli să vi se strecoare în gând, legea 
atracției va alinia alte gânduri de îndoială. În clipa în care apare îndoiala, 

nu-i acordati atenţie şi lăsaţi-o să-şi caute de drum. Înlocuiţi-o cu un gând 
ferm: „Ştiu că primesc acum ceea ce doresc." Şi simţiţi că aţi primit. 


JOHN ASSARAF 

Cunoscând legea atracției, am vrut să o pun într-adevar în practică şi 
să văd ce s-ar întâmpla. În anul 1995, am început să creez ceva numit 
Panoul Viziunii, pe care pun ceea ce doresc să realizez sau ceea ce 
doresc să atrag, cum ar fi un automobil, un ceas sau un suflet pereche, şi 
pun o imagine a ceea ce doresc pe acest panou. În fiecare zi, aveam să 
mă aşez la birou, să mă uit la panou şi să încep vizualizarea. Trebuia să 
ajung într-adevăr să trăiesc senzația că dorința mi s-a împlinit deja. 

Mă pregăteam să mă mut. Depozitasem toată mobila, toate cutiile, şi 
apoi m-am mutat de trei ori în ultimii cinci ani. În cele din urmă, am 
ajuns în California şi am cumpărat această casă, am renovat-o timp de 
un an şi apoi am adus toate lucrurile pe care le aveam în casa de acum 
cinci ani. Într-o dimineaţă, când fiul meu Keenan a intrat în biroul meu, 
una din cutiile care fuseseră sigilate timp de cinci ani era exact în 
dreptul pragului. El m-a întrebat: „Ce ai în aceste cutii, tati?”. Şi eu am 
spus: „Sunt Panourile cu viziunile mele." Apoi m-a întrebat: „Ce este un 
Panou pentru viziuni?” I-am răspuns: Ei bine, e locul unde îmi pun 
obiectivele. Le decupez şi le pun pe toate acolo, ca obiective pe care 
vreau să le realizez în viață.” Fireşte că, la vârsta de cinci ani şi 
jumătate, el nu a înțeles, iar eu i-am spus: „Scumpule, dă-mi voie să-ți 
arăt; va fi cel mai uşor să o fac." 

Am tăiat banda adezivă, am deschis cutia şi pe un Panou pentru 
viziuni era imaginea unei case, aşa cum o vizualizasem cu cinci ani în 
urmă. Ceea ce era şocant era faptul că noi locuiam acum în acea casă. 
Nu o casă oarecare - cumpărasem casa visurilor mele, o renovasem şi 
nici nu mai ştiam. M-am uitat la acea casă şi am început să plâng, 
fiindcă doar atunci mi-am dat seama. Keenan m-a întrebat: „De ce 
plângi?" Am înţeles în cele din urmă cum acţionează legea atracției. Am 
înțeles în sfârşit puterea vizualizării. Am înțeles în sfârşit tot ceea ce 
citisem, tot ce realizasem în întreaga mea viață, felul în care mi-am 
edificat companiile. Lucrasem şi pentru casă, îmi cumpărasem casa 
visată şi nici nu mai ştiam." 


„Imaginaţia este totul. Este pre-viziunea atracţiilor care vor 
veni în viață." 
Albert Einstein (1879-1955) 


Puteţi lăsa imaginaţia să-şi facă de cap cu un Panou pentru Viziuni şi 
să aşezaţi pe el imaginile tuturor lucrurilor pe care le doriți şi viziuni 
despre felul cum vreţi să vă fie viața. Asiguraţi-vă că puneţi Panoul 
Viziunii într-un loc unde să vă puteţi uita la el în fiecare zi, aşa cum a 

făcut John Assaraf. Trăiți senzaţia că aveţi deja acele lucruri chiar acum. 
Pe măsură ce primiţi şi manifestati recunoştinţă pentru ce aţi primit, 
puteţi să scoateţi imaginile şi să le înlocuiţi cu altele noi. Sper că 
realizarea unui Panou al Viziunii îi va inspira pe părinții şi pe profesorii 
din toată lumea. 

Unul dintre oamenii care au participat la Forumul virtual de pe site-ul 
Secretului a pus o imagine din filmul pe DVD Secretul pe Panoul său 
pentru Viziuni. Văzuse Secretul, însă nu avea propriul exemplar al 
filmului. La două zile după ce îşi crease Panoul Viziunii, am fost inspirată 
să transmit un anunţ pe Forumul Secretului, oferind DVD-uri primilor 
zece înscrişi. El a fost unul din cei zece. A primit un DVD cu filmul 
Secretul după două zile de la punerea imaginii pe Panoul pentru Viziuni. 
Fie că e vorba de un DVD cu filmul Secretul, fie de o casă, bucuria de a 
crea şi de a primi este nemaipomenită! 

Alt exemplu foarte concludent de vizualizare se referă la cumpărarea 
unei case noi de către mama mea. În afara mamei, mai mulţi oameni 
depuseseră oferte pentru acea casă. Mama mea a hotărât să folosească 
Secretul pentru a deveni proprietara casei. S-a aşezat şi a început să-şi 
scrie numele şi noua adresă de cât mai multe ori. A continuat până a 
simţit că era propria adresă. Apoi şi-a imaginat cum îşi aranja mobila în 
noua locuinţă. La câteva ore după asta, a primit un telefon prin care era 
anunţată că oferta ei fusese acceptată. A fost foarte emoțţionată, dar nu 
foarte surprinsă, fiindcă ştia că acea casă era a ei. Ce rezultat frumos! 


JACK CANFIELD 

Hotărâţi ce vreţi. Credeti că veti obține. Credeţi că meritati şi credeți 
că este posibil pentru dumneavoastră. Apoi închideţi ochii timp de 
câteva minute în fiecare zi şi vizualizati că ati obținut deja ceea ce doriti, 
trăind senzația că aţi primit deja. Detaşaţi-vă de această trăire şi 
concentraţi-vă pe faptul că sunteți deja recunoscători şi că vă bucurați 
cu adevărat. Incepeţi-vă ziua transmițând Universului gândurile şi 
sentimentele dumneavoastră şi aveţi încredere că Universul vă va indica 
felul cum trebuie să-l manifestati. 

+ Aşteptările constituie o forță de atracţie puternică. Aşteptaţi-vă să 
obţineţi lucrurile pe care le doriţi şi nu vă aşteptaţi la lucrurile pe. care 
nu le doriți. 


+ Recunoştinţa este un proces puternic de schimbare a energiei şi de 
aducere în viața dumneavoastră a cât mai mult din ceea ce doriți. Fiţi 
recunoscători pentru ceea ce aveți deja şi veți atrage mai multe lucruri 
bune. 


+ Mulţumind anticipat pentru ceea ce doriţi, dați mai multă forță 
dorințelor şi trimiteţi un semnal mult mai puternic Universului. 


+ Vizualizarea este procesul creării de imagini mentale în care vă 
bucurati de ceea ce doriți. Atunci când vizualizati, generati gânduri şi 
sentimente puternice că aveti acum ceea ce doriți. Legea atracției vă 
retrimite acea realitate, exact aşa cum aţi văzut-o mental. 


+ Pentru a folosi legea atracției în avantajul dumneavoastră, 
transformați-o într-un mod obişnuit de a fi, nu doar într-un eveniment 
momentan. 


* La sfârşitul fiecărei zile, înainte de a merge la culcare, faceți o 
trecere în revistă a evenimentelor prin care aţi trecut în acea zi. Toate 
evenimentele sau momentele care nu au fost aşa cum doreaţi trebuie 
retrăite mental în felul în care ați fi dorit să se petreacă. 

5. Secretul folosit pentru obținerea banilor 


„Orice poate concepe mintea... tot ea poate realiza" 
M. Clement Stone (1902-2002) 


JACK CANFIELD 

Secretul a însemnat o transformare reală pentru mine, fiindcă am 
crescut cu un tată foarte „negativ", care mă învățase că oamenii bogati 
sunt cei care i-au jefuiti pe toți ceilalți şi că oricine avea bani înşelase pe 
cineva. Aşadar am crescut cu un număr mare de credinţe greşite despre 
bani: că, dacă-i ai, te fac să devii rău, că doar oamenii răi au bani şi ca 
banii nu cresc în copaci. „Cine crezi că sunt eu, Rockefeller?" era una din 
expresiile sale preferate. Şi astfel am crescut crezând într-adevăr că 
viața era grea. Doar când l-am întâlnit pe W. Clement Stone am început 
să-mi schimb radical viața. 

Atunci când lucram cu Stone, el spunea: „Vreau să-ți stabileşti un 
obiectiv atât de important încât, dacă îl realizezi, să-ți «bubuie mintea» 
şi să ştii că numai datorită învățăturilor transmise de mine ai realizat 
acel obiectiv." Pe vremea aceea câştigam în jur de opt mii de dolari pe 
an, aşa că am spus: „Vreau să câştig o sută de mii de dolari pe an." 
Acum, nu ştiu cum am putut să mă gândesc la asta. Nu vedeam nicio 
strategie, nicio posibilitate, însă am spus: „O să spun tuturor obiectivul, 
o să-l cred, o să mă port ca şi cum ar fi adevărat şi o să-l las să se 
împlinească." Aşa am făcut. 

Unul din lucrurile pe care mi le transmitea era să închid în fiecare zi 
ochii şi să vizualizez scopurile ca şi cum le-aş fi realizat deja. Creasem 
de fapt o bancnotă de o sută de mii de dolari, pe care o fixasem pe tavan. 
Deci primul lucru, dimineața, priveam la tavan şi vedeam obiectivul, 
care îmi reamintea că asta era intenția mea. Apoi închideam ochii şi 
vizualizam acel stil de viață corespunzător unui venit de o sută de mii de 
dolari pe an. Destul de interesant, nu s-a întâmplat nimic important 
timp de vreo treizeci de zile. Nu aveam nici o idee extraordinară, nimeni 
nu-mi oferea mai mulţi bani. 

După vreo patru săptămâni, am avut o idee de o sută de mii de dolari. 
Tocmai îmi venise în minte. Aveam o carte pe care o scrisesem şi am zis: 
„Dacă aş putea să vând patru sute de mii de exemplare din cartea mea 
cu pretul de un sfert de dolar exemplarul, asta ar însemna o sută de mii 
de dolari." Cartea era gata, dar nu-mi trecuse ideea prin minte. (Unul din 
secrete este că, atunci cand aveţi un gând inspirat, trebuie să aveți 
încredere în el şi să actionati pentru realizarea lui.) Nu ştiam cum 

aveam să vând patru suie de mii de exemplare. 

Atunci am văzut publicaţia National Enquirer la supermarket. O 
văzusem de milioane de ori şi rămăsese doar un element de fundal. şi 
deodată a sărit din fundal în prim-plan. M-am gândit: „Dacă cititorii ar 
afla de cartea mea, cu siguranță că patru sute de mii de oameni s-ar 
duce şi ar cumpăra-o." 

După vreo şase săptămâni, am ţinut o conferință la Hunter College 
din New York, în fața a şase sute de profesori, iar după conferință o 
femeie s-a apropiat de mine şi mi-a spus: „A fost o conferință grozavă. 
Vreau să vă iau un interviu. Permiteţi-mi să vă dau cartea mea de 
vizită." Din cartea de vizită reieşea că era scriitoare colaboratoare 
externă, care îşi vindea textele publicaţiei National Enquirer. Tema din 
„Zona crepusculară" mi-a trecut prin minte, fiindcă lucrurile mergeau 
într-adevăr. Acel articol a apărut şi vânzarea cărților a început. 

Ceea ce vreau să remarc este că atrăgeam în viața mea toate acele 
evenimente, inclusiv acea persoană. Ca să scurtez povestea, nu am 
câştigat o sută de mii de dolari în acel an. Am câştigat nouăzeci şi două 
de mii trei sute douăzeci şi şapte de dolari. Dar credeţi că noi eram 
deprimati şi spuneam: „Nu merge"? Nu, noi spuneam: „Este uimitor!" 
Prin urmare, soția mi-a spus: „Dacă merge pentru o sută de mii, crezi că 
ar merge şi pentru un milion?" Iar eu am spus: „Nu ştiu, dar aşa cred. Să 
încercăm." 

Editorul mi-a scris un cec pentru plata drepturilor de autor la prima 
noastră carte Supă de pui pentru suflet ?. Şi a adăugat chiar un chip 
zâmbitor la semnătură sa, fiindcă era primul cec de un milion de dolari 
pe care îl scrisese vreodată. 

Aşadar ştiu că „merge" din propria experienţă, fiindcă am dorit să-l 
pun la încercare. Funcţionează într-adevăr Secretul? L-am pus la 
încercare. A funcţionat pe deplin şi acum îmi trăiesc altfel viaţa, în flecar 
e zi. 


Cunoaşterea Secretului, şi folosirea deliberată, intenţionată, a legii 
atracției sunt aplicabile oricărui aspect concret din viața dumneavoastră. 
Este acelaşi proces pentru orice doriţi să creaţi, iar subiectul banilor nu 
este diferit. 

Pentru a atrage bani, trebuie să vă concentrați pe bunăstare. Este 
imposibil să aduceţi mai mulţi bani în viața dumneavoastră atunci când 
observați că nu aveţi destui bani, deoarece asta înseamnă să generati 
gânduri că nu aveţi suficienți bani. Trebuie să vă concentrați pe 
abundența banilor pentru a-i aduce spre dumneavoastră. 

Trebuie să emiteți un nou semnal cu gândurile dumneavoastră, iar 
acele gânduri ar trebui să fie că acum aveţi destui bani. Trebuie cu 


? Tradusă în româneşte la editura Amaltea, din Bucureşti, 1998 (n.tr.) 

adevărat să chemati în joc imaginaţia şi să credeti că aveți deja banii pe 
care îi doriţi. Şi e atât de nostim să faceți acest lucru! Veti observa, în 
timp ce veţi simula şi veți juca roluri legate de bunăstare, că vă veți simţi 
imediat mai bine în privința banilor şi, simţindu-vă mai bine, banii vor 
începe să „curgă" în viaţa dumneavoastră. 

Minunata poveste a lui Jack a inspirat Echipa Secretului să creeze un 
cec în alb, disponibil pentru descărcare gratuită de pe website-ul 
Secretului, www.thesecret.tv. Cecul în alb este pentru dumneavoastră şi 
este emis de Banca Universului. Vă completaţi numele, suma şi alte 
detalii şi îl puneti într-un loc în care să-1 puteţi vedea în fiecare zi. Când 
vă uitaţi la cec, trăiţi senzaţia că aveţi banii acum. Imaginaţi-vă cheltuind 
banii, închipuiţi-vă toate lucrurile pe care le veți cumpăra şi pe care le 
veţi face. Simtiți cât este de minunat! Să ştiţi că sunt ai dumneavoastră, 
fiindcă, atunci când cereti, aveți. Am primit sute de consemnări de la 
oameni care au atras către ei sume imense de bani, folosind cecul 
Secretului. Este un joc nostim care funcționează! 


Atrageți belșugul 


Singurul motiv pentru care orice persoană nu are suficienți bani este 
că blochează venirea banilor către sine prin propriile gânduri. Fiecare 
gând negativ, fiecare senzaţie, fiecare emoție blochează venirea 
bunurilor, inclusiv a banilor, către dumneavoastră. Şi nu pentru că banii 
ar fi opriți de Univers să ajungă la dumneavoastră, fiindcă toţi banii de 
care aveţi nevoie există acum în lumea invizibilă. Dacă nu aveţi destui 
bani, e din cauză că opriţi fluxul banilor către dumneavoastră şi faceţi 
asta cu propriile gânduri. Trebuie să mutați „indicatorul balanței 
gândurilor” de la lipsa banilor spre „bani mai mult decât suficienţi”. 
Căutaţi să aveţi mai multe gânduri de belşug decât de lipsă şi veţi 
schimba indicatorul balanței. 

Atunci când aveţi nevoie de bani, este un sentiment puternic 
înlăuntrul dumneavoastră şi, fireşte, prin legea atracției, veti continua să 
atrageţi nevoia de bani. 

Pot să vorbesc din experienţă despre bani, deoarece exact înainte de a 
descoperi Secretul, contabilii mei mi-au spus că, în acel an, compania 
mea suferise o pierdere majoră şi peste trei luni „ar putea deveni istorie”. 
După zece ani de trudă, compania era aproape să-mi alunece printre 
degete. Şi cum aveam nevoie de mai mulți bani să-mi salvez compania, 
lucrurile tocmai se înrăutățeau. Se părea că nu exista cale de ieşire. 

Atunci am descoperit Secretul şi totul în viaţa mea - inclusiv situația 
companiei - s-a transformat complet, fiindcă mi-am schimbat modul în 

care gândeam. În timp ce contabilii mei continuau să fie preocupaţi de 
cifre şi se concentrau pe asta, eu mi-am focalizat mintea pe abundență şi 
pe senzaţia că totul merge bine. Ştiam prin fiecare fibră a fiinţei mele că 
Universul îmi va da ceea ce îi ceream şi a făcut-o, în moduri pe care nu 
mi le puteam imagina. Am avut clipe de îndoială, dar când apărea 
îndoiala, îmi schimbam imediat gândurile spre rezultatul a ceea ce 
doream. Mulțumeam şi mă bucuram şi credeam! 

Vreau să vă împărtăşesc un secret către Secret. Calea cea mai scurtă 
pentru realizarea oricărui lucru pe care îl doriţi în viață este să FIŢI şi să 
vă SIMŢIŢI fericiți acum! Este cea mai rapidă cale de a aduce banii şi 
orice altceva în viața dumneavoastră. Concentraţi-vă pe emiterea în 
Univers a acelor sentimente de bucurie şi fericire. Când faceţi asta, veţi 
atrage spre dumneavoastră toate lucrurile care aduc bucurie şi fericire, 
care nu vor cuprinde doar bani din belşug, ci şi orice altceva doriţi. 
Trebuie să emiteţi semnalul că aveţi deja ceea ce doriți. În timp ce emiteţi 
acele sentimente de fericire, ele vor fi retrimise la dumneavoastră ca 
imagini şi ca experiențe de viaţă. Legea atracției va reflecta cele mai 
profunde gânduri şi sentimente pe care le trăiţi sub înfăţişarea propriei 
vieți. 


Concentraţi-vă pe prosperitate 


DR. JOE VITALE 

Pot să-mi imaginez ce gândesc mulţi oameni: „Cum aş putea să atrag 
mai mulţi bani în viața mea? Cum aş putea să am mai multă bunăstare 
şi prosperitate. Cum aş putea, fiindcă îmi place munca pe care o fac, să 
mă descurc cu datoria de pe cardul de credit şi să înţeleg că există un 
plafon al banilor care intră în cont, căci provin din munca mea? Cum aş 
putea să obţin mai mulți bani?" Puneţi-vă în gând acest obiectiv! 

Acest lucru ne duce înapoi la unul din lucrurile despre care am vorbit 
de-a lungul întregii lucrări. Sarcina dumneavoastră este să declaraţi ce 
v-ar plăcea să aveți din catalogul Universului. Dacă doriţi bani gheaţă, 
spuneți câți ati dori să aveți. „Aş vrea să am douăzeci şi cinci de mii de 
dolari, venit neaşteptat, în următoarele treizeci de zile", indiferent ce s- 
ar întâmpla. Ar trebui să fie credibil pentru dumneavoastră. 


Dacă aţi gândit în trecut că munca este singura cale prin care banii pot 
veni către dumneavoastră, lăsați imediat acele gânduri să plece unde-or 
vrea. Puteţi aprecia că, dacă aţi continua să gândiţi astfel, asta trebuie să 
fie experiența dumneavoastră de viață? Asemenea gânduri nu vă sunt de 
folos. 

Ajungeți acum să înțelegeți că poate exista abundență şi nu este 
necesar să vă ocupați de felul în care vor veni banii către dumneavoastră. 
Sarcina dumneavoastră este să cereti, să credeţi că primiţi şi să fiti fericiți 
acum. Lăsaţi în seama Universului detaliile privind căile de împlinire a 
dorințelor. 


BOB PROCTOR 
Cei mai mulți oameni au ca obiectiv să scape de datorii. Acest gând îi 
face să rămână mereu datori. Veţi atrage lucrurile la care vă gândiţi. 
Veţi spune: „Dar e vorba de a scăpa de datorii." Indiferent că vreţi să 
scăpați ori să faceţi datorii, dacă vă gândiţi la datorii, atrageţi datorii. 
Stabiliți-vă un program „automat" de returnare a datoriilor şi apoi 
începeți să vă concentrați pe prosperitate. 


Atunci când aveţi un teanc de facturi despre care nu aveţi nicio idee 
cum le veţi plăti, nu trebuie să vă concentrați pe acele facturi, fiindcă veţi 
continua să atrageți mai multe facturi. Trebuie să găsiți calea potrivită de 
a vă concentra pe prosperitate, în ciuda facturilor care vă asaltează. 
Trebuie să găsiţi o cale de a vă simţi bine şi astfel să atrageţi binele către 
dumneavoastră. 


JAMES RAY 

De foarte multe ori, oamenii îmi spun: „Mi-ar plăcea să-mi dublez 
veniturile în următorul an.” Dar apoi le urmărim acțiunile şi vedem că 
nu fac ceea ce ar trebui pentru ca acest lucru să se întâmple. Ei se vor 
răzgândi şi vor spune: „Nu-mi pot permite asta.” Şi ghiciţi ce se va 
întâmpla? Dorinţa voastră este poruncă pentru mine.” 


Dacă vorbele „Nu-mi pot permite” v-au fost deja pe buze, mai aveţi 
chiar acum puterea de a le schimba. Schirnbaţi-le cu: „Îmi pot permite! 
Pot cumpăra acest lucru!" Spuneți asta o dată şi încă o dată. Repetaţi-o ca 
un papagal. În următoarele treizeci de zile, stabiliți-vă intenţia de a privi 
orice lucru vă place şi de a vă spune: „Îmi pot permite. Pot cumpăra acest 
lucru!" Atunci când vedeţi automobilul visat trecând pe drum, spuneți: 
„Îmi pot permite." Atunci când vedeți îmbrăcămintea care vă place ori vă 
gândiţi la o vacanță minunată, spuneți: „Îmi pot permite”. Făcând acest 
lucru, veți începe să vă schimbaţi şi să vă simtiti mai bine în privinţa 
banilor. Veţi începe să vă convingeti singur că vă permiteţi acele lucruri 
şi astfel imaginile vieţii dumneavoastră se vor schimba. 


LISA NICHOLS 
Atunci când vă concentrați pe lipsă, pe insuficiență şi pe ceea ce nu 
aveți, vă agitati fără rost în legătura cu asta împreună cu familia, 
discutati cu prietenii, spuneţi copiilor că nu aveți destul - „Nu avem 

destul din asta, nu ne putem permite asta", atunci nu veți fi niciodată în 
stare să vă permiteti, deoarece începeţi să atrageți din ce în ce mai mult 
ceea ce nu aveți. Dacă vreţi abundență, dacă vreţi prosperitate, atunci 
concentraţi-vă pe abundență, pe prosperitate. 


„Substanța spirituală din care provine toată bunăstarea 
vizibilă nu se epuizează niciodată. Este cu voi tot timpul şi 
răspunde credinţei voastre în ea şi solicitărilor voastre" 

Charles Fillmore (1854-1948) 


Acum, că ştiţi Secretul, când vedeţi pe cineva înstărit, veţi şti că acea 
persoană are gânduri predominante de bunăstare şi nu de lipsă ori 
insuficienţă şi că a atras bunăstarea către ea - conştient sau inconştient. 
El (sau ea) s-a concentrat asupra gândurilor de bunăstare, iar Universul a 
mobilizat oameni, circumstanţe şi evenimente pentru a-i aduce 
bunăstarea. 

Bunăstarea pe care o au alți oameni, o aveţi şi dumneavoastră. 
Singura diferenţă dintre ei şi dumneavoastră este că ei au gânduri care le 
aduc bunăstarea, în timp ce bunăstarea dumneavoastră vă aşteaptă în 
lumea invizibilă şi, pentru a o aduce în lumea vizibilă, gândiţi-vă la 
bunăstare! 


DAVID SCHIRMER 

Atunci când am înțeles prima dată Secretul, în fiecare zi primeam un 
teanc de facturi în cutia de scrisori. Mă gândeam: „Cum o să scap de 
asta?" Legea atracției spune că vom atrage lucrurile asupra cărora ne 
concentrăm, aşa că am luai un formular bancar, am şters suma totală 
veche şi am trecut una noua. Am trecut exact suma pe care doream să o 
am în bancă. Astfel m-am gândit: „Ce-ar fi dacă aş vizualiza cecurile 
venind în cutia mea de scrisori?" Şi doar am vizualizat un teanc de 
cecuri venind în cutia de scrisori. În doar o lună, lucrurile au început să 
se schimbe. Este uimitor; astăzi primesc cecuri în cutia de scrisori. 
Primesc mai puține facturi şi mai multe cecuri. 


De la lansarea filmului Secretul, am primit sute şi sute de scrisori de la 
oameni care spuneau că, după vizionarea filmului, au primit cecuri 
neaşteptate în cutia de scrisori. Şi acest lucru s-a întâmplat fiindcă ei s-au 
concentrat şi au acordat atenţie relatării lui David şi au atras cecurile 
către ei. 

Un joc pe care 1-am creat pentru a-mi schimba senzațiile legate de 
mulțimea facturilor era să pretind că facturile erau de fapt cecuri. Aveam 
să sar de bucurie în timp ce deschideam plicurile şi să spun: „Alţi bani 
pentru mine! Mulţumesc. Mulţumesc." Luam fiecare factură, îmi 
imaginam că era un cec, apoi măream suma cu un zero, în gând. Luam 

un carnet şi scriam în partea de sus a paginii: „Am primit" şi apoi treceam 
toate sumele din facturi, la care adăugam un zero. În dreptul fiecărei 
sume, scriam: „Multumesc" şi trăiam sentimentul de recunoştinţă pentru 
primirea ei - până aproape să-mi dea lacrimile. Apoi luam fiecare factură, 
care părea foarte mică în comparaţie cu ceea ce primisem şi o plăteam cu 
recunoştinţă! 

Nu am deschis niciodată plicurile cu facturi până când nu am trăit 
senzaţia că erau cecuri. Dacă aş fi deschis facturile înainte de a mă 
convinge că erau cecuri, aş fi avut probleme cu stomacul. Ştiam că 
emoțiile care îmi provocau probleme cu stomacul ar fi determinat sosirea 
altor facturi. Ştiam că trebuia să elimin acea senzaţie şi să o înlocuiesc cu 
sentimente de bucurie, aducând astfel mai mulţi bani în viaţa mea. În 
fața unui teanc de facturi, acest joc a funcţionat pentru mine şi mi-a 
schimbai viața. Sunt atât de multe jocuri pe care le-aţi putea crea şi veţi 
şti care anume vi se potriveşte mai bine după felul în care vă veti simți. 
Atunci când vă imaginati, rezultatele apar foarte repede! 


LORAL LANGEMEIER - specialist în strategii financiare, conferenţiar, 
instructor pentru persoane şi corporații 
Am fost crescut cu ideea: „Trebuie să munceşti din greu pentru bani”. 
Şi eu am înlocuit-o cu: „Banii vin uşor şi frecvent". Acum, la început, 
pare o minciună, nu-i aşa? O parte a creierului dumneavoastră va 
spune: „O, mincinosule, este tare greu." Şi trebuie să ştiţi că o vreme va 
mai continua acest „meci de tenis". 


Dacă aveţi gânduri de felul: „Trebuie să muncesc din greu şi să lupt 
pentru a avea bani", lăsaţi-le imediat să plece în voia lor. Având acele 
gânduri, emiteţi frecvența corespunzătoare şi ele devin imaginile 
propriei experienţe de viaţă. Preluaţi sfatul lui Langemeier şi înlocuiți 
acele gânduri cu: „Banii vin uşor şi frecvent." 


DAVID SCHIRMER 
Când e vorba să creăm bunăstare, bunăstarea este o atitudine 
mentală. Este vorba de felul în care gândim. 


LORAL LANGEMEIER 
Aş spune că 80% din activitatea de instruire pe care o desfăşor cu 
oamenii este consacrată psihologiei lor şi modului lor de a gândi. Ştiu 
când oamenii spun: „O, dumneavoastră puteți, dar eu nu pot." Oamenii 
au capacitatea de a-şi schimba relația internă şi „conversația" cu banii. 


„Vestea bună este că, în momentul în care ați hotărât că 
ceea ce ştiţi este mai important decât ceea ce ați fost învățați să 
credeți, veţi „schimba macazul"” în căutarea abundenței. 

Succesul vine din interior, nu din exterior." 
Ralph Waldo Emerson (1803-1882) 


Trebuie să vă simtiti bine în privinţa banilor pentru a atrage mai mulți 
bani către dumneavoastră. Este uşor de înţeles că, atunci când oamenii 
nu au destui bani, nu se simt bine în această privinţă, fiindcă nu au cât le 
trebuie. Însă acele gânduri negative despre bani împiedică alți bani să 
vină spre dumneavoastră! Trebuie să opriți acest cerc vicios şi îl opriți 
începând să vă simtiti bine în privinţa banilor şi fiind recunoscători 
pentru ceea ce aveţi. Începeţi prin a spune şi a simți: „Am mai mult decât 
suficient". „Am bani din belşug şi banii continuă să vină spre mine. 
„Sunt un magnet al banilor." „Îmi plac banii şi banii mă plac pe mine. 
„Primesc bani în fiecare zi." „Mulţumesc. Mulţumesc. Mulţumesc." 


Dăruiţi bani pentru a obține alți bani 


A dărui este o acţiune puternică pentru a aduce mai mulţi bani în 
viaţa dumneavoastră, pentru că atunci când dăruiţi spuneţi: „Am din 
belşug." Nu va fi o surpriză să aflați că cei mai înstăriți oameni de pe 
planetă sunt cei mai mari filantropi. Ei dăruiesc sume imense de bani şi, 
pe măsură ce dau altora, prin legea atracției, Universul se deschide şi 
sume şi mai mari de bani se întorc tot la ei - multiplicate! 

Dacă obişnuiţi să gândiţi: „Nu am destui bani ca să dăruiesc”, bingo! 
Acum ştiţi de ce nu aveţi destui bani! Atunci când gândiţi că nu aveţi 
destui bani, începeţi să dăruiţi. Pe măsură ce dovediţi credinţă în a dărui, 
legea atracției trebuie să vă dea mai mult pentru a dărui. 

Este o mare deosebire între a dărui şi a sacrifica. Atunci când dăruieşti 
din inimă ceea ce ai din belşug, te simţi foarte bine. Atunci când sacrifici, 
nu te simți bine. Nu confundați cele două acţiuni - ele sunt diametral 
opuse. Atunci când sacrificăm, emitem semnalul de lipsă şi nu ne simțim 
bine, iar atunci când dăruim emitem semnalul de mai mult decât 
suficient şi ne simțim bine. Sacrificiul va duce în cele din urmă la 
resentiment. Darul făcut din inimă este unul din lucrurile cele mai pline 
de bucurie pe care le puteţi face şi legea atracției va prelua imediat acel 
semnal şi va revărsa mai multe bunuri în viaţa dumneavoastră. Puteţi 
simţi diferenţa. 


JAMES RAY 
Întâlnesc atât de mulţi oameni care obtin sume colosale de bani, însă 
relaţiile lor nu miros bine. Şi asta nu înseamnă bunăstare. Puteţi alerga 
după bani şi ați putea să vă îmbogățiţi, dar acest lucru nu garantează că 

veți avea bunăstare. Nu vreau să sugerez că banii nu ar fi o componentă 
a bunăstării, fiindcă ei sunt desigur. Dar e vorba numai de o 
componentă. Şi mai întâlnesc o mulțime de oameni care sunt 
„Spirituali", dar sunt tot timpul bolnavi, epuizați şi lefteri. Nici asta nu 
înseamnă sănătate. Viaţa înseamnă abundență sub toate aspectele. 


Dacă aţi fost crescuti în credința că nu e spiritual sa fii înstărit, atunci 
vă recomand cu multă căldură să citiți seria de lucrări „Milionarii 
Bibliei", de Catherine Ponder. În aceste cărți minunate veți descoperi că 
Abraham, Isaac, Josif, Moise şi lisus nu au fosl doar propovăduitori ai 
prosperității, ci au fost ei înşişi milionari având vieţile mult mai 
îmbelşugate decât ar putea concepe mult dintre milionarii de astăzi. 

Sunteţi moştenitorii regatului. Prosperitatea este dreptul dumnea- 
voastră din naştere şi deţineţi cheia unei prosperităţi şi mai mari decât vă 
puteţi imagina - în orice domeniu al vieţii. Meritaţi orice lucru bun pe 
care îl doriţi, iar Universul vă va da orice lucru bun pe care îl doriţi, însă 
trebuie să-l chemati în viaţa dumneavoastră. Acum ştiţi Secretul. Aveţi 
cheia. Cheia o constituie gândurile şi sentimentele şi ați avut această 
cheie în mână toată viaţa. 


MARCI SHIMOFF 

Mulţi oameni din cadrul culturii occidentale se străduiesc să aibă 
succes. Ei vor să aibă casa visată, vor ca afacerile să le meargă bine, vor 
toate aceste lucruri exterioare. Dar am constatat, în cursul cercetării 
noastre, că aceste lucruri exterioare nu garantează în mod obligatoriu 
că putem obține ceea ce dorim în mod real, adică fericirea. Prin urmare, 
alergăm după acele lucruri crezând că ne vor aduce fericirea, dar ea se 
află în altă direcţie. Trebuie să căutați bucuria interioară, pacea 
interioara, viziunea interioară, în primul rând, şi apoi vor apărea toate 
acele lucruri exterioare. 


Orice doriţi se realizează printr-o muncă interioară! Lumea exterioară 
este lumea efectelor; este doar rezultatul gândurilor. Reglați-vă gândurile 
şi frecvenţa pe fericire. Radiaţi senzațiile de fericire şi de bucurie din 
lăuntrul vostru şi transmiteţi-le Universului cu toată puterea şi veţi trăi 
adevăratul rai pe pământ. 

Secretul pe scurt 


+ Pentru a atrage banii, concentraţi-vă pe bunăstare. Este imposibil 
să aduceți mai mulți bani în viața dumneavoastră, atunci când vă 
concentrați pe lipsa banilor. 


+ Este util să vă folosiţi imaginația şi să simulati ca aţi primit deja 
banii pe care îi doriți. Practicaţi jocuri în care trăiţi bunăstarea şi vă veți 
simți mai bine în privința banilor; pe măsură ce vă veți simți mai bine în 
privința lor, se vor revărsa mai mulți bani în viața dumneavoastră. 


+ Cea mai rapidă cale de a aduce banii în viața dumneavoastră este 
să vă simtiti bine acum. 

+ Stabiliți-vă intenţia de a privi orice lucru care vă place şi de a 
spune: „Imi pot permite acest lucru. Pot cumpăra acest lucru." Vă veți 
schimba modul de gândire şi vă veți simți mai bine în privinț banilor. 

+ Donati bani pentru a primi mai mulţi bani în propria viaţă. Atunci 
când sunteți generoşi cu banii şi vă simtiti bine când îi donați altora, 
spuneți: „Am destui bani." 


+ Vizualizaţi cecuri în cutia poştală. 


+ Fixaţi-vă echilibrul gândurilor pe bunăstare. Gândiţi bunăstarea. 

6. Secretul folosit pentru optimizarea relațiilor 


MARIE DIAMOND - consultant Feng Shui, profesor şi conferentiar 

Secretul înseamnă că noi suntem creatorii Universului nostru şi că 
orice dorință pe care vrem să o împlinim se va manifesta în viețile 
noastre. Prin urmare, dorințele, gândurile şi sentimentele noastre sunt 
foarte importante, deoarece ele se vor manifesta. 

Într-o zi, m-am dus acasă la un regizor, un foarte cunoscut 
producător de film. În fiecare colt de cameră avea aceeaşi imagine 
frumoasă a unei femei goale cu un „veşmânt" tricotat, întorcând capul 
ca şi cum ar spune: „Nu vă văd." I-am spus: „Cred că s-ar putea să aveti 
probleme în domeniul sentimental." El mi-a spus: „Sunteti 
clarvăzătoare?" „Nu, dar uitaţi, în şapte locuri din casă, aveți exact 
aceeaşi femeie." El a spus: „Dar îmi place acest fel de pictură. O pictez 
singur." I-am spus: „E şi mai rău, pentru că vă investiţi în ea întreaga 
creatie şi creativitate." 

Era un bărbat frumos, înconjurat de multe actrițe, fiindcă asta era 
munca lui, şi nu avea o viața sentimentală stabilă. L-am întrebat: „Ce 
doriţi?” „Vreau să mă întâlnesc cu trei femei pe săptămână." „I-am spus: 
„Bine, pictaţi asta. Pictaţi-vă împreună cu trei femei şi agățaţi tabloul în 
fiecare colț al locuinţei." 

Peste şase luni l-am văzut şi l-am întrebat: „Cum staţi cu viața 
sentimentală?” „Minunat! Femeile îmi telefonează şi vor să mă 
întâlnească." „Fiindcă asta vă este dorința”, i-am spus eu. El a răspuns: 
„Mă simt grozav. Vreau să spun că de foarte mulți ani nu aveam nicio 
întâlnire şi acum am trei întâlniri pe săptămână. Se bat pe mine." 
„Bravo”, i-am spus. Atunci mi-a spus: „Chiar vreau să am o relatie 
stabilă. Vreau să mă căsătoresc acum, vreau să am o mare iubire." I-am 
răspuns: „Bine, pictaţi asta." El a pictat o frumoasă scenă de dragoste, 
iar peste un an s-a căsătorit şi acum este foarte fericit. 

Acest lucru s-a petrecut fiindcă el şi-a exprimat o altă dorință. 
Dorinţa lui profundă nu se împlinise pentru că nu se putea manifesta. 
Nivelul exterior al sinelui - casa lui - îi contrazicea permanent dorința. 
Dacă înţelegeți această cunoaştere, puteţi începe să o folosiți. 


Relatarea Mariei Diamond despre clientul ei este o demonstraţie 
perfectă a felului în care recomandările Feng Shui reflectă învăţăturile 
Secretului. Ea ilustrează felul în care gândurile noastre pot crea cu mare 
putere, atunci când le punem în acţiune. Orice acțiune pe care o 
întreprindem trebuie să fie precedată de un gând. Gândurile creează 
cuvintele pe care le spunem, senzațiile pe care le trăim şi acţiunile sau 
faptele noastre. Acţiunile sunt deosebit de puternice, pentru că sunt 

gânduri care ne-au determinat să acţionăm. 

S-ar putea ca nici măcar să nu ne dăm seama care sunt gândurile 
noastre cele mai profunde, dar putem vedea ce am gândit privind 
acţiunile pe care le-am întreprins. În povestea producătorului de film, 
cele mai profunde gânduri ale sale se reflectau în acţiunile sale şi în 
mediul său de viaţă. El pictase multe femei, toate întorcând faţa de la el. 
Puteţi vedea care erau gândurile lui cele mai profunde? Chiar dacă 
vorbele sale spuneau că dorea să întâlnească mai multe femei, gândurile 
lui cele mai profunde nu reflectau acest lucru în picturile sale. Alegând în 
mod deliberat să-şi schimbe acţiunile, el a reuşit să-şi concentreze 
întreaga sa gândire pe ceea ce dorea. Cu o schimbare atât de simplă, el a 
fost capabil „să-şi picteze" viața şi să-şi împlinească dorinţa prin legea 
atracției. 

Atunci când vreţi să atrageţi ceva în propria viaţă, asiguraţi-vă că 
acțiunile dumneavoastră nu vă contrazic dorințele. Unul din exemplele 
cele mai minunate în acest sens ne este oferit de Mike Dooley, unul din 
învățătorii Secretului, în cursul său audio intitulat Să folosim pârghiile 
Universului şi să mobilizăm puterile magice (Leveraging the Universe and 
Engaging the Magic). Este povestea unei femei care dorea să atragă în 
viaţa ei partenerul perfect. Făcuse tot ce trebuia să facă: îşi făcuse o 
imagine clară despre felul în care voia să arate, făcuse o listă amănunțită 
a calităților acestuia şi îl vizualizase în viaţa ei. În ciuda acestor lucruri, 
nu erau semne că va apărea. 

Apoi, într-o zi, în timp ce sosea acasă şi îşi parca maşina în mijlocul 
garajului, a rămas uimită când şi-a dat seama că acţiunile sale îi 
contraziceau dorința. Dacă maşina ei era în mijlocul garajului, nu mai 
era loc pentru maşina partenerului ei perfect! Acţiunile sale spuneau cu 
putere Universului că nu avea încredere că va primi ceea ce ceruse. Prin 
urmare, a făcut imediat curăţenie în garaj şi apoi a parcat maşina într-o 
parte, lăsând loc pentru maşina partenerului ei perfect în cealaltă parte. 
S-a dus apoi în dormitor şi a deschis şifonierul, care era supraaglomerat 
cu îmbrăcămintea ei. Nu mai era loc pentru hainele partenerului perfect. 
Aşa că a mutat o parte din haine pentru a-i face loc. De asemenea, ea se 
culca în mijlocul patului şi a început să doarmă pe partea „ei", lăsând loc 
partenerului. 

Acea femeie îi povestea întâmplarea lui Mike Dooley, în timpul unui 
dineu, iar partenerul perfect stătea chiar alături de ea la aceeaşi masă. 
După ce întreprinsese toate acele acțiuni puternice şi acționase ca şi cum 
ar fi primit deja partenerul perfect, acesta a apărut în viaţa sa şi 
împreună au acum o căsătorie fericită. 

Alt exemplu simplu în care cineva „a acţionat ca şi cum" dorinţa i s-a 
împlinit deja este întâmplarea surorii mele Glenda, care este managerul 
de producţie al filmului Secretul. Ea trăia şi lucra în Australia şi dorea să 
se mute în Statele Unite şi să lucreze împreună cu mine la biroul nostru 

din SUA. Glenda cunoştea foarte bine Secretul şi făcea toate lucrurile 
potrivite pentru împlinirea dorinței, dar trecuseră luni de zile şi ea era 
tot în Australia. 

Glenda şi-a analizat acțiunile şi a observat că nu „acţiona ca şi cum" ar 
fi primit deja ceea ce ceruse. A început să întreprindă unele acțiuni 
puternice. Şi-a organizat în detaliu toate aspectele vieţii personale pentru 
plecare. Şi-a încheiat obligaţiile față de comunitate, a dăruit lucrurile de 
care nu mai avea nevoie, şi-a scos valizele şi le-a pregătit. În mai puţin de 
patru săptămâni, Glenda a ajuns în Statele Unite şi lucrează la biroul 
nostru de aici. 

Gândiţi-vă la ceea ce ați cerut şi asiguraţi-vă că acțiunile dum- 
neavoastră reflectă ceea ce vă aşteptaţi să primiţi şi nu contrazic ceea ce 
ați cerut. Acţionaţi ca şi cum aţi primi. Faceţi exact ce aţi face dacă ati 
primi astăzi ce aţi cerut şi întreprindeţi acțiuni care să reflecte acele 
aşteptări puternice. Faceţi loc pentru împlinirea dorințelor şi, pe măsură 
ce actionati astfel, emiteţi acel semnal puternic al aşteptărilor. 


Munca sunteţi dumneavoastră 


LISA NICHOLS 
Relaţiile „interne" sunt importante pentru a înţelege mai întâi cine 
intră în relaţie, şi nu numai partenerul. Trebuie să vă înţelegeți mai întâi 
pe dumneavoastră înşivă. 


JAMES RAY 
Cum vă puteți aştepta ca altcineva să se bucure de compania 
dumneavoastră, dacă nu vă bucurati singur de ea? Şi din nou, legea 
atracției sau Secretul înseamnă să aduceți ceea ce doriți în propria 
viață. Trebuie să fie foarte, foarte clar. Iată întrebarea pe care v-aş ruga 
să v-o puneţi: Vă purtaţi cu propria fiinţă aşa cum ați dori să se poarte 
ceilalți cu dumneavoastră? 


Atunci când nu vă trataţi dumneavoastră înşivă aşa cum aţi dori să vă 
trateze ceilalți, nu veţi putea niciodată să schimbaţi felul în care merg 
lucrurile. Mijloacele puternice de acţiune sunt propriile gânduri; deci, 
dacă nu vă trataţi cu iubire şi cu respect, emiteţi un semnal care spune că 
nu sunteți destul de importanţi, destul de valoroşi sau destul de vrednici. 
Acel semnal va continua să fie emis şi veţi trece prin mai multe situații în 
care oamenii nu vă tratează cum ar trebui. Oamenii şi comportamentul 
lor sunt doar efectul. Cauza o constituie gândurile dumneavoastră. 
Trebuie să începeţi să vă trataţi cu iubire şi cu respect, să emiteţi 

semnalul potrivit şi să intraţi pe frecvența corespunzătoare. Atunci legea 
atracției va mobiliza întregul Univers, iar viața dumneavoastră va fi plină 
de oameni care vă iubesc şi vă respectă. 

Mulţi oameni s-au sacrificat pe ei înşişi pentru ceilalți, gândind că, 
sacrificându-se pe sine, sunt oameni buni. Ceea ce este complet greşit. 
Sacrificiul de sine ne poate trece prin gând doar în condiţii de lipsă 
absolută, fiindcă se poate spune: „Nu avem suficient pentru fiecare, deci 
eu voi renunţa." Acele gânduri ne fac să nu ne simţim bine şi vor duce în 
cele din urmă la resentimente. Există bunuri din belşug pentru fiecare şi 
este răspunderea fiecăruia să-şi formuleze propriile dorinţe. Nu puteţi 
„porunci" pentru altă persoană, fiindcă nu puteţi gândi şi simţi în locul 
altui om. Munca pe care o aveţi de făcut sunteţi chiar dumneavoastră. 
Atunci când faceţi din propria stare de bine o prioritate, acea minunată 
frecvenţă va radia şi îi va atinge pe toţi cei care vă înconjoară. 


DR. JOHN GRAY 
Deveniţi propria soluţie pentru dumneavoastră. Nu arătați spre 
altcineva spunând: „Acum îmi eşti dator şi trebuie să-mi dai mai mult." 
În schimb, dăruiți-vă mai mult dumneavoastră înşivă. Faceţi-vă timp 
pentru dumneavoastră şi căutaţi să atingeti senzaţia împlinirii de sine, 
în sensul în care acum prisosiți în generozitate. 


„Pentru a dobândi iubirea... umpleți-vă de ea până deveniți 
un magnet." 
Charles Haanel 


Mulţi dintre noi am fost învăţaţi să ne punem pe noi înşine mai la 
urmă şi, ca o consecinţă, ajungem să trăim cu sentimentul că nu merităm, 
că nu suntem vrednici. Pe măsură ce acele sentimente pătrund şi se 
înrădăcinează în adâncul ființei noastre, noi continuăm să atragem mai 
multe situaţii de viaţă care ne fac să ne simțim mai nevrednici. Putem 
schimba acest mod de gândire. 


„Fără îndoială că, pentru unii oameni, ideea de a-şi dărui 
mai multă dragoste va părea foarte rece, dură şi fără milă. şi 
totuşi, lucrurile pot fi văzute în cu totul altă lumină, atunci 
când ne dăm seama că, „dorind să ajungem întotdeauna pe 
primul loc”, călăuziţi de Infinit, în realitate căutăm să ajungem 
pe locul al doilea, şi este într-adevăr singura cale de a beneficia 
de locul al doilea." 

Prentice Mulford 


Dacă nu vă împliniți mai întâi pe dumneavoastră înşivă, nu aveţi 
nimic de dăruit nimănui. Aşadar, este absolut obligatoriu să contribuiţi la 

propria împlinire. Îngrijiti-vă mai întâi de propria stare de bine. Oamenii 
sunt responsabili de propria lor bucurie. Atunci când vă îngrijiţi de 
propria bucurie şi faceți ceea ce vă dă senzaţia de bine, sunteți o 
adevărată bucurie pentru cei din jur şi un exemplu strălucit pentru 
fiecare copil şi pentru fiecare persoană din viața dumneavoastră. Când 
simtiti bucurie, nici măcar nu mai trebuie să vă gândiţi pentru a dărui. 
Prisosul devine ceva firesc. 


LISA NICHOLS 

Am avut mai multe relații sentimentale, aşteptându-mă ca partenerul 
meu să-mi arate frumusetea, fiindcă nu o vedeam eu însămi. Când eram 
mică, eroii mei sau eroinele mele erau Femeia Bionică, Femeia Minune şi 
Îngerii lui Charles. Şi fiindcă ele erau minunate, nu semănau cu mine. 
Abia când m-am îndrăgostit de Lisa - m-am îndrăgostit de pielea mea 
cafenie, de buzele mele mari, de şoldurile mele plinute, de zulufii părului 
meu negru - abia atunci când s-a întâmplat asta, restul lumii a putut să 
se îndrăgostească de mine. 


Motivul pentru care trebuie să vă iubiţi este că e imposibil să vă simtiti 
bine dacă nu Vă iubiți. Atunci când nu vă simtiti bine în ceea ce vă 
priveşte, blocaţi toată dragostea şi tot binele pe care Universul le are 
pentru dumneavoastră. 

Atunci când vă simtiti rău în propria piele aveţi senzaţia că vă „sugeţi” 
propria viaţă, fiindcă tot ce e mai bun în dumneavoastră, în orice 
domeniu - inclusiv în privința sănătăţii, bunăstării şi iubirii - este pe 
frecvenţa bucuriei şi a stării de bine. Când nu vă simtiti bine, sunteţi pe o 
frecvenţă care atrage mai mulți oameni, mai multe situaţii şi 
circumstanţe care vor continua să vă facă să vă simţiţi rău în propria 
piele. 

Trebuie să vă schimbaţi concentrarea şi să începeţi să vă gândiţi la 
toate lucrurile minunate în legătură cu Dumneavoastră. Căutaţi aspectele 
pozitive ale propriei personalităţii. Pe măsură ce vă concentrați asupra 
acestor lucruri, legea atracției vă va arăta mai multe lucruri minunate 
despre Dumneavoastră. Atrageţi lucrurile la care vă gândiţi. Tot ce aveţi 
de făcut este să începeţi cu un gând „prelungit" despre un aspect bun al 
personalității dumneavoastră, iar legea atracției va răspunde dăruindu- 
Vă mai multe gânduri asemănătoare. Căutaţi lucrurile bune în propria 
ființă. Căutaţi şi veţi găsi! 


BOB PROCTOR 
E ceva atât de măreț în privința dumneavoastră. Eu m-am studiat 
timp de patruzeci şi patru de ani. Vreau să mă sărut uneori! Fiindcă veți 
ajunge şi dumneavoastră să vă iubiţi. Nu mă refer la orgoliu, la 
mândrie. E vorba de un respect sănătos față de propria ființă. Şi atunci 

când vă veti iubi, îi veţi iubi în mod automat şi pe ceilalți. 


MARCI SHIMOFF 

În relaţiile noastre, suntem atât de obişnuiţi să ne plângem în 
legătură cu alți oameni. De exemplu: „Colegii mei de muncă sunt leneşi, 
soțul mă înnebuneşte, copiii mei sunt atât de obositori. Dar pentru ca 
relaţiile să funcționeze într-adevăr, trebuie să ne concentrăm asupra 
lucrurilor pe care le apreciem la celelalte persoane, nu asupra celor de 
care ne plângem. Atunci când ne concentrăm asupra unor astfel de 
lucruri, primim doar mai multe lucruri asemănătoare. 


Chiar dacă treceţi printr-o perioadă cu adevărat grea într-o anumită 
relație - lucrurile nu merg, nu vă mai simtiti trup şi suflet, vă stă cineva 
în cale - încă mai puteti restabili acea relaţie. Luaţi o coală de hârtie, 
luaţi loc şi scrieți, pentru următoarele treizeci de zile, toate lucrurile pe 
care le apreciaţi în legătură cu acea persoană. Gândiţi-vă la toate 
motivele pentru care o iubiți. Îi apreciaţi simțul umorului, vă place că 
este săritoare. Şi veţi descoperi că, atunci când vă concentrați pe 
aprecierea şi recunoaşterea punctelor sale tari, veţi avea parte de mai 
multe manifestări asemănătoare şi problemele vor dispărea. 


LISA NICHOLS 

Adesea daţi altora ocazia să contribuie la fericirea dumneavoastră şi, 
de multe ori, ei nu reuşesc să o creeze aşa cum ați dori. De ce? Fiindcă 
doar o singură persoană poartă răspunderea pentru bucuria şi fericirea 
dumneavoastră - e vorba de dumneavoastră. Deci, fie că e vorba de un 
părinte, de un copil sau de un sot (o soţie), niciunul dintre ei nu vă poate 
crea fericirea. Ei au pur şi simplu ocazia să vă împărtăşească fericirea. 
Bucuria proprie stă numai în puterea dumneavoastră. 


Toată bucuria dumneavoastră este pe frecvenţa iubirii - cea mai înaltă 
şi cea mai puternică frecvenţă dintre toate cele cunoscute. Nu puteţi ţine 
iubirea în mână. O puteţi doar simți în inima dumneavoastră. Este o stare 
de spirit. Puteţi vedea dovezile de dragoste exprimate de oameni, însă 
dragostea este un sentiment şi sunteți singura persoană care poate radia 
şi emite sentimentul de dragoste. Capacitatea de a genera sentimente de 
dragoste este nelimitată şi, atunci când iubiţi, sunteţi în cea mai deplină 
şi mai perfectă armonie cu Universul. Iubiti tot ce puteţi. Iubiţi pe oricine 
puteţi. Concentraţi-vă numai asupra lucrurilor care vă plac şi asupra 
persoanelor pe care le iubiţi şi veţi vedea cum dragostea şi bucuria se vor 
întoarce la dumneavoastră multiplicate. Legea atracției vă va trimite 
înapoi mai multe lucruri care vă plac. În timp ce radiaţi iubire, vi se va 
părea că întregul Univers face totul pentru dumneavoastră, mobilizând 
toate lucrurile generatoare de bucurie şi toate persoanele benefice de 
care aveţi nevoie. Într-adevăr, aşa este. 

Secretul pe scurt 


* Atunci când vreți să „atrageți" o relaţie, asiguraţi-vă că atât 
gândurile, cuvintele şi acțiunile dumneavoastră, cât şi condiţiile din me- 
diul înconjurător nu vă contrazic dorinţele. 


+ „Munca" dumneavoastră sunteţi chiar dumneavoastră. Dacă nu vă 
„umpleţi" mai întâi propria fiinţă, nu aveţi nimic de dăruit nimănui. 


+ Trataţi-vă cu iubire şi cu respect şi veți atrage oameni care vă vor 
arăta iubire şi respect. 


+ Atunci când nu vă simtiti bine în propria piele, blocaţi iubirea şi 
veți atrage în schimb mai mulți oameni şi mai multe situații care vor 
continua să perpetueze aceeaşi senzație. 


+  Concentraţi-vă asupra calităților pe care le apreciaţi la 
dumneavoastră şi legea atracției vă va arăta mai multe lucruri 
minunate despre propria persoană. 


+ Pentru a face ca o relaţie să fie aşa cum doriți, concentrați-vă pe 
ceea ce apreciați la cealaltă persoană şi nu pe lucrurile de care ați putea 
să vă plângeţi. Atunci când vă concentrați asupra punctelor tari, veți 
avea de-a face cu mai multe manifestări asemănătoare. 

7. Secretul în slujba sănătăţii 


DR. JOHN HAGELIN - expert în fizică cuantică şi în politici publice 
Trupul nostru este într-adevăr produsul gândurilor noastre, începem 
să înțelegem, în ştiinţa medicală, gradul în care natura gândurilor şi 
emoțiilor determină în realitate componența fizică, structura şi modul 
de funcţionare a trupurilor noastre. 


DR. JOHN DEMARTINI 

Cunoaştem în artele vindecării un efect placebo. Este numit placebo 
acel element care se presupune că nu are niciun impact şi niciun efect 
asupra corpului, cum ar fi o tabletă din zahăr. 

Spuneţi pacientului că este eficient şi adeseori se întâmplă ca 
elementul placebo să aibă acelaşi efect, dacă nu chiar mai bun decât 
medicamentul propriu-zis indicat în afecțiunea respectivă. S-a constatat 
că mintea umană este cel mai important factor în artele vindecării, 
uneori mai important decât medicamentele. 


Pe măsură ce veti conştientiza importanța deosebită a Secretului, veți 
începe să vedeți mai clar adevărul profund al anumitor întâmplări şi 
evenimente din istoria omenirii, inclusiv în domeniul sănătăţii. Efectul 
placebo este un fenomen extrem de puternic. Atunci când pacienţii 
gândesc şi cred cu adevărat că tableta primită este medicamentul indicat, 
vor primi ceea ce cred şi se vor vindeca. 


DR. JOHN DEMARTINI 
Dacă cineva este bolnav şi are o alternativă de a încerca să exploreze 
ce anume din mintea sa a „creat" boala, în loc să folosească 
medicamente, dacă este o afecţiune acută care poate provoca moartea, 
atunci evident că este mai înțelept să folosim medicamentele potrivite. 
Deci nu căutaţi să negati valoarea medicamentelor. Fiecare formă de 
vindecare îşi are locul şi rostul său. 


Vindecarea prin puterea minţii poate acționa în armonie cu 
medicamentele. Dacă afecțiunea implică senzaţia de durere, atunci 
medicamentele pot ajuta la eliminarea durerii, ceea ce permite persoanei 
să se concentreze cu mai multă forță asupra stării sale de sănătate. „Să ne 
gândim la sănătatea perfectă" este un exerciţiu pe care fiecare din noi îl 
poate practica pentru sine, indiferent de ceea ce se întâmplă în jurul 
nostru. 

LISA NICHOLS 

Universul este o capodoperă a abundenței, a belşugului. Atunci când 
vă deschideţi ființa pentru a simţi abundența Universului, veti trăi 
minunea, bucuria, fericirea şi toate lucrurile deosebite pe care Universul 
le are pentru dumneavoastră - sănătate deplină, bunăstare, 
generozitate, caracter. Însă atunci când vă închideţi în propria fiinţă cu 
gânduri negative, veţi simţi disconfort, veţi suferi de dureri acute sau 
surde şi veţi avea senzaţia că fiecare zi este greu de trăit. 


DR. BEN JOHNSON - medic, scriitor şi expert în vindecare energetică 
Avem mii de diagnostice şi de boli diferite. Ele constituie doar veriga 
slabă. Sunt rezultatul unui singur factor: stresul, presiunea. Dacă puneţi 
suficientă presiune pe un lanţ şi puneţi suficientă presiune pe sistem, 
veriga slabă cedează, se rupe. 


Orice stres începe cu un gând negativ. Un gând care a trecut ne- 
observat şi apoi vin din ce în ce mai multe gânduri asemănătoare, până 
când stresul devine manifest. Efectul este stresul, dar cauza a fost 
gândirea negativă şi totul a început cu un neînsemnat gând negativ. 
Indiferent de ceea ce s-a manifestat deja, puteţi schimba situaţia... cu un 
neînsemnat gând pozitiv şi apoi cu altul... 


DR. JOHN DEMARTINI 
Fiziologia noastră creează boala pentru a ne înştiința, prin 
„feedback", de perspectiva unui dezechilibru sau de faptul că nu suntem 
suficient de iubitori şi de recunoscători. Deci trupul ne semnalează 
situația şi simptomele nu sunt ceva înspăimântător. 


Dr. Demartini ne spune că dragostea şi recunoştinţa vor dizolva orice 
negativitate din vieţile noastre, indiferent de forma pe care ar putea-o 
avea. Dragostea şi recunoştinţa pot despărți mările, pot muta munții şi 
pot face minuni. Dragostea şi recunoştinţa pot dizolva orice boală. 


MICHAEL BERNARD BECKWITH 
Întrebarea frecvent pusă este: „Atunci când o persoană manifestă o 
boală în templul trupului sau un anumit fel de disconfort în viața sa, 
situația poate fi oare inversată prin puterea «gândurilor potrivite»? şi 
răspunsul este categoric: da. 


SECRETUL - 79 + 


Râsul este cel mai bun medicament 


CATHY GOODMAN, O ÎNTÂMPLARE PERSONALĂ 

Fusesem diagnosticată cu cancer la sân. Am crezut din tot sufletul, cu 
o credinţă puternică, că eram deja vindecată. În fiecare zi, spuneam: 
„Mulţumesc pentru vindecarea mea." şi repetam mereu: „Mulţumesc 
pentru vindecarea mea." Am crezut din tot sufletul şi m-am vindecat. Mă 
vizualizam ca şi cum cancerul nu ar fi fost niciodată în trupul meu. 

Unul din lucrurile pe care le-am făcut pentru a mă vindeca a fost să 
urmărim filme foarte distractive. Tot ce aveam de făcut era sa râdem, să 
râdem şi iar să râdem. Nu ne puteam permite niciun stres în viață, 
fiindcă ştiam că stresul este unul din cele mai periculoase lucruri atunci 
când încercăm să ne vindecă. 

Din momentul în care am fost diagnosticată până la vindecare au 
trecut în jur de trei luni. Şi asta fără radioterapie sau chimioterapie. 


Această întâmplare frumoasă şi însufleţitoare, relatată de Caftty 
Goodman, demonstrează acţiunea a trei puteri minunate: puterea de 
vindecare a recunoştinței, puterea de a primi a credinţei şi puterea 
râsului şi bucuriei de a dizolva boala din trupurile noastre. 

Cathy a fost inspirată să includă râsul ca factor al vindecării sale, după 
ce a auzit întâmplarea lui Norman Cousins. 

Norman fusese diagnosticat cu o boală „incurabilă”. Doctorii i-au spus 
că mai avea doar câteva luni de trăit. Norman a hotărât să se vindece 
singur. Timp de trei luni, el nu a făcut altceva decât să urmărească filme 
distractive şi să râdă, să râdă şi iar să râdă. Boala i-a părăsit trupul în 
acele trei luni, iar doctorii au considerat vindecarea sa o minune. 

În timp ce râdea, Norman a eliberat toată negativitatea şi a eliminat în 
cele din urmă boala. Râsul este într-adevăr cel mai bun medicament. 


DR. BEN JOHNSON 
Noi toţi venim pe lume cu un program „înnăscut" fundamental. Este 
numit „auto-vindecare". Dacă aveți o rană, ea se vindecă. Dacă aveţi o 
infecție bacteriană, sistemul imunitar intervine, se ocupă de acele 
bacterii şi are loc vindecarea. Sistemul imunitar este conceput să se 
vindece. 


BOB PROCTOR 
Boala nu poate trăi într-un corp aflat într-o stare emoțională 
sănătoasă. Trupul dumneavoastră elimină milioane de celule în fiecare 
secundă şi, de asemenea, creează milioane de celule în acelaşi timp. 


DR. JOHN HAGELIN 

De fapt, anumite părti din corpul nostru sunt pur şi simplu înlocuite 
în fiecare zi. Alte părti rezistă câteva luni, iar altele câtiva ani. Insă în 
decurs de câţiva ani, noi avem un trup fizic complet nou. 


Dacă trupurile noastre sunt înlocuite complet în câţiva ani, aşa cum au 
dovedit cercetările ştiinţifice, atunci cum se poate ca acea degenerare sau 
poală să rămână în trupurile noastre cu anii? Poate fi păstrată doar prin 
intermediul gândului, prin „supravegherea" bolii şi prin atenţia acordată 
bolii. 


Generaţi gânduri de perfecțiune 


Căutaţi să aveţi gânduri de perfecțiune. Boala nu poate exista într-un 
trup care are gânduri armonioase. Ştiţi că este doar perfecţiune şi, în 
timp ce observați perfecțiunea, trebuie să o chemaţi către 
dumneavoastră. Gândurile imperfecte constituie cauza tuturor relelor 
omenirii, incluzând aici bolile, sărăcia şi toate nenorocirile. Atunci când 
avem gânduri negative, ne tăiem singuri legăturile cu moştenirea 
cuvenită nouă. Declaraţi şi fixaţi-vă intenţia: „Am gânduri perfecte. Văd 
numai perfecțiune. Sunt perfecțiune." 

Am eliminat orice rigiditate sau lipsă de flexibilitate din trupul meu. 
M-am concentrat vizualizându-mi trupul la fel de flexibil şi de perfect ca 
al unui copil, iar orice anchilozare sau durere a dispărut din toate 
încheieturile. Am reuşit pur şi simplu de azi pe mâine. 

Puteţi vedea că toate concepțiile privind vârsta se găsesc în mintea 
noastră. Ştiinţa ne explică faptul că avem un trup complet nou într-un 
interval de timp relativ scurt. Îmbătrânirea înseamnă gândire limitată, 
deci eliberaţi acele gânduri din conştiinţă şi reţineți că trupul 
dumneavoastră are o vârstă de numai câteva luni, indiferent câte zile de 
naştere ați însemnat „pe răbojul minţii”. La următoarea zi de naştere, 
faceţi-vă o favoare şi sărbătoriţi-vă prima zi de naştere! Nu mai puneţi pe 
tort şaizeci de lumânări, dacă nu doriţi să invitaţi şi îmbătrânirea. Din 
nefericire, societatea occidentală a devenit fixată pe vârstă şi, de fapt, aşa 
ceva nu există. 

Puteţi gândi propria cale spre starea de sănătate perfectă, spre corpul 
perfect, greutatea ideală şi tinerețea fără bătrâneţe. Puteţi realiza acest 
lucru, îl puteţi transforma în realitate, gândind perfecțiunea în mod 
consistent şi consecvent. 


BOB PROCTOR 
Dacă aveți o boală, vă concentrați asupra ei şi vorbind cu oamenii 

despre ea, veţi crea mai multe celule bolnave. Vizualizați-vă trăind într- 
un trup perfect sănătos. Lăsaţi-l pe doctor să se ocupe de boală. 


Unul dintre lucrurile pe care oamenii le fac atunci când au o boală este 
să vorbească despre ea tot timpul. Asta se întâmplă din cauză că se 
gândesc tot timpul la boală şi îşi transpun, prin urmare, gândurile în 
cuvinte. Dacă vă simţiți mai puţin bine, nu vorbiţi despre această 
senzație, dacă nu vreți să o agravațţi. Ştiţi că doar gândurile 
dumneavoastră sunt răspunzătoare, deci repetati cât puteți mai des: „Mă 
simt minunat. Mă simt atât de bine" şi trăiţi într-adevăr acea senzaţie. 
Dacă nu vă simtiti grozav şi cineva vă întreabă cum vă simtiti, fiti 
recunoscători că acea persoană vă aminteşte că trebuie să vă gândiţi doar 
la starea de bine. Exprimaţi în cuvinte numai ceea ce doriţi. 

Nu puteţi obține nimic dacă nu credeţi că puteţi, şi gândind că puteţi, 
duce la realizarea dorinţei cu ajutorul gândului. De asemenea, invitați 
boala dacă ascultați oamenii care vorbesc despre boala lor. În timp ce 
ascultați, vă îndreptaţi toate gândurile către ea şi vă concentrați asupra 
bolii, iar atunci când vă îndreptaţi toate gândurile spre un anumit lucru, 
solicitaţi „venirea" lui. Şi fireşte, nu o ajutaţi şi nu vă ajutaţi în vreun fel. 
Eventual adăugați energie bolii. Dacă vreţi într-adevăr să ajutaţi acea 
persoană, schimbaţi discuţia către lucruri şi gânduri bune dacă puteti, 
sau, dacă nu puteţi, vedeți-vă de drum. Pe măsură ce vă depărtați, 
concentraţi-vă cu putere gândurile şi sentimentele pentru a vizualiza 
acea persoană ca fiind sănătoasă şi fericită şi aveţi încredere în ceea ce se 
va întâmpla. 


LISA NICHOLS 
Să zicem că avem doi oameni, amândoi fiind afectaţi de o anumită 
boală, însă unul alege să se concentreze pe bucurie, optând să trăiască 
cu speranță şi încredere şi să caute toate motivele pentru care ar trebui 
să fie vesel şi recunoscător. Cealaltă persoană, cu acelaşi diagnostic, 
alege să se concentreze asupra bolii, asupra durerii, şi spune tot timpul: 
„ Vai de mine. " 


BOB DOYLE 
Atunci când oamenii se concentrează pe deplin asupra stării de rău şi 
asupra simptomelor respective, ei vor perpetua acea stare. Vindecarea 
nu va avea loc, până când nu-şi vor muta atenţia de la starea de boală la 
starea de sănătate. Fiindcă astfel acţionează legea atracției. 


„Să ne amintim, pe cât putem, că fiecare gând neplăcut este 
pur şi simplu ceva rău pătruns în trup." 
Prentice Mulford 

DR. JOHN HAGELIN 
Gândurile fericite determină în esență o biochimie fericită. Un trup 
mai fericit, mai sănătos. Gândurile negative şi stresul s-a dovedit că 
afectează serios trupul şi functionarea creierului, deoarece gândurile şi 
emoțiile noastre sunt cele care ne reasamblează, ne reorganizează şi ne 
re-creează în mod continuu trupul. 


Indiferent ce anume aţi „manifestat" în privința trupului dumnea- 
voastră, puteți schimba situația - în interior şi în exterior. Începeţi să 
aveţi gânduri fericite şi începeţi să fiți fericiţi. Fericirea este o stare de 
spirit trăită ca o senzație. Aveţi degetul pe butonul „simţiţi-vă fericiţi.” 
Apăsaţi-l acum şi ţineţi degetul bine apăsat pe el, indiferent ce s-ar 
întâmpla în jurul dumneavoastră. 


DR. BEN JOHNSON 
Inlăturați stresul fiziologic din corp şi corpul va îndeplini activitățile 
pentru care a fost conceput. El se vindecă singur. 


Nu trebuie să luptaţi pentru a scăpa de o boală. Simplul proces de a 
lăsa gândurile negative să treacă va permite stării naturale de sănătate să 
iasă din nou la lumină în ființa dumneavoastră. Iar trupul se va vindeca 
singur. 


MICHAEL BERNARD BECKWITH 
Am văzut rinichi regeneraţi. Am văzut cancer dispărut. Am văzut 
cum se îmbunătăţeşte şi cum revine vederea. 


Am purtat ochelari pentru citit timp de trei ani, înainte de a descoperi 
Secretul. Într-o seară, în timp ce urmăream cunoaşterea Secretului de-a 
lungul secolelor, m-am trezit întinzând mâna după ochelari pentru a 
vedea ce citeam. Şi deodată m-am oprit. Mi-am dat seama de ceea ce 
făcusem, fiind uimit ca de o străfulgerare. 

Ascultasem mesajul societăţii care susținea că vederea slăbeşte odată 
cu vârsta. Văzusem oameni întinzându-şi brațele pentru a depărta textul 
şi a putea să citească ceva. Reflectasem la problema vederii odată cu 
vârsta şi o probasem în cazul meu. N-o făcusem deliberat, dar o făcusem. 
Ştiam că puteam schimba ceea ce generasem prin gândurile mele, astfel 
încât m-am imaginat imediat văzând la fel de bine ca la vârsta de 
douăzeci şi unu de ani. M-am vizualizat în restaurante întunecate, în 
avioane, în faţa computerului, citind clar şi fără efort. Şi am spus de 
nenumărate ori: „Pot să să văd clar, pot să văd bine." Am avut sentimente 
de recunoştinţă şi de exaltare pentru că vedeam clar. În trei zile, vederea 
mi se restabilise şi acum nu mai port ochelari. Pot să văd foarte clar. 

Atunci când i-am spus doctorului Ben Johnson, unul din învățătorii”, 

din filmul Secretul, despre ceea ce făcusem, el mi-a spus: „Vă daţi, seama 
ce trebuie să se fi întâmplat cu ochii dumneavoastră, dacă aţi rezolvat 
situaţia în trei zile?" Am răspuns: „Nu, şi mulțumesc lui Dumnezeu că nu 
ştiu, deci nici nu m-am gândit la aşa ceva! Ştiu doar că am reuşit să o fac 
şi am putut să o fac repede." (Uneori e mai bine să ai mai puţine 
informații!). 

Dr. Johnson eliminase din corpul său o boală „incurabilă", astfel încât 
restabilirea vederii mele nu mi s-a părut prea importantă, comparativ cu 
povestea propriei sale minuni. De fapt, mă aşteptam ca vederea să-mi 
revină la normal peste noapte, prin urmare cele trei zile nu au constituit 
o minune în mintea mea. Amintiţi-vă că timpul şi mărimea, dimensiunile 
în general, nu există în Univers. Este la fel de uşor să vindeci un coş sau o 
poală. Procesul este identic: diferența este în mintea noastră. Prin 
urmare, dacă aţi atras vreo suferință, reduceţi-o mintal la dimensiunile 
unui coş, lăsaţi să treacă toate gândurile negative şi apoi concentraţi-vă 
asupra sănătăţii perfecte, asupra perfecțiunii sănătăţii. 


Nimic nu este incurabil 


DR. JOHN DEMARTINI 
Intotdeauna spun că incurabil înseamnă „vindecabil din interior”. 


Cred şi ştiu că nimic nu este incurabil. Într-un anumit moment, orice 
boală aşa-zis incurabilă s-a vindecat. În mintea mea şi în lumea pe care o 
creez, nu există „incurabil". Există loc suficient în această lume, deci 
alăturaţi-vă mie şi tuturor celor care suntem în ea. Este lumea în care 
„minunile" sunt întâmplări de fiecare zi. Este o lume în care abundenta 
deplină se revarsă, în care toate lucrurile bune există acum, în interiorul 
dumneavoastră. Sună de parcă am fi în ceruri, nu-i aşa? Chiar aşa este. 


MICHAEL BERNARD BECKWITH 
Vă puteţi schimba viaţa şi vă puteţi vindeca singuri. 


MORRIS GOODMAN - scriitor şi conferenţiar internațional 

Povestea mea a începui la 10 martie 1981. Acea zi mi-a schimbat într- 
adevăr întreaga viaţă. A fost o zi pe care nu o voi uita niciodată. M-am 
prăbuşit cu un avion. Am ajuns la spital, complet paralizat. Măduva 
spinării era zdrobită, prima şi a doua vertebră cervicală erau fracturate, 
reflexul de înghiţire era blocat si nu puteam să mănânc şi să beau; 
diafragma era distrusă şi nu puteam să respir. Nu puteam decât să 
clipesc. Doctorii, fireşte, au spus că voi fi o legumă tot restul vieţii. Tot ce 

puteam să fac era să clipesc. Asta era imaginea lor despre mine, dar nu 
conta ce gândeau ei. Principalul era ce gândeam eu. M-am vizualizat ca 
fiind din nou o persoană normală, plecând pe picioarele mele din acel 
spital. 

Singurul lucru asupra căruia a trebuit să lucrez a fost mintea mea, şi 
odată ce ai mintea disponibilă, poţi restabili toate celelalte lucruri. 

Am fost conectat la un aparat de respirație artificială şi medicii 
spuneau că nu voi mai respira vreodată singur, fiindcă diafragma mea 
era distrusă. Dar o voce îmi toi spunea; „Respiră adânc, respiră adânc." 
Şi în cele din urmă am fost „înțărcat” de la aparat. Nu aveau o 
explicaţie. Nu-mi permiteam să las în mintea mea niciun gând care m-ar 
fi putut distrage de la scopul sau de la viziunea mea. 

Îmi pusesem în gând să plec pe picioarele mele din spital înainte de 
Crăciun. Şi aşa am făcut. Am plecat din spital mergând cu cele două 
picioare ale mele. Ei spuneau că aşa ceva nu se poate. N-o să uit 
niciodată ziua aceea. 

Pentru oamenii care suferă şi au dureri în acest moment, dacă ar fi 
să-mi rezum viaţa şi să le spun ce pot face în viață, aş spune pe scurt în 
cinci cuvinte: „Omul devine ceea ce gândeşte”. 


Morris Goodman este cunoscut drept Omul Minune. Întâmplarea sa a 
fost aleasă pentru filmul Secretul, deoarece demonstrează puterea 
inimaginabilă şi potenţialul nelimitat al minţii omeneşti. Morris cunoştea 
puterea din lăuntrul său pentru a realiza ceea ce a ales să gândească. 
Totul este posibil. Povestea lui Morris Goodman a inspirat mii de oameni 
să gândească, să-şi imagineze şi să-şi trăiască senzaţia de repunere în 
stare de sănătate. El a transformat cea mai mare provocare a vieţii sale în 
cel mai mare dar. 

Din momentul lansării filmului Secretul, am fost copleşiţi de întâm- 
plări miraculoase cu toate tipurile de boli eliminate din trupurile 
oamenilor, după ce aceştia au urmărit filmul. Toate lucrurile sunt 
posibile atunci când crezi. 

În privința sănătăţii, aş dori să rămâneţi cu aceste cuvinte 
însuflețitoare ale doctorului Ben Johnson: „Intrăm acum în epoca 
medicinii energetice. Totul în Univers are o frecvenţă şi tot ce aveţi de 
făcut este să schimbati frecvenţa ori să creaţi o frecvenţă opusă. Iată cât 
este de uşor să schimbi orice în lume, fie că e vorba de probleme legate 
de boală sau de emotii, fie de orice alt lucru. Este ceva extraordinar. Este 
cel mai important lucru pe care 1-am descoperit vreodată." 

Secretul pe s 


+ Efectul placebo este un exemplu al legii atracției în acțiune. Atunci 
când un pacient crede cu adevărat că tableta este leacul, el primeşte 
ceea ce crede şi se vindecă. 


+ „Concentrarea pe sănătatea perfectă" este ceva ce putem face toți 
în profunzimea ființei noastre, în ciuda tuturor lucrurilor care se pot 
întâmpla în afara noastră. 


+ Râsul atrage bucuria, elimină negativitatea şi duce la vindecări mi- 
raculoase. 


+ Boala este ţinută în corp de gând, prin observarea bolii şi prin 
atenția acordată stării de boală. Dacă se întâmplă să nu vă simtiti bine, 
nu vorbiti despre asta, altfel situația se va agrava. Dacă ascultați 
oamenii vorbind despre boala lor, adăugaţi energie bolii. Mai bine, 
schimbati discuţia către lucruri bune şi trimiteţi gânduri puternice, 
vizualizându-i pe acei oameni în stare de sănătate deplină. 

+ Credinţele privind îmbătrânirea sunt doar în minţile noastre, deci 


să eliminăm acele gânduri din conştiinţa noastră. Să ne concentrăm pe 
sănătatea perfectă şi pe tinerețea fără bătrâneţe. 


+ Nu ascultați mesajele societăţii privind bolile şi îmbătrânirea. Me- 
sajele negative nu vă folosesc. 

8. Secretul în slujba lumii 


LISA NICHOLS 

Oamenii au tendința să privească lucrurile pe care le vor şi să spună: 
„Da, îmi place acest lucru, îl vreau. Totuşi, ei privesc lucrurile pe care nu 
le vor şi le acordă la fel de multă energie, dacă nu chiar mai multă, cu 
ideea că le pot înlătura, le pot elimina, le pot uita. În societatea noastră, 
ne mulțumim să luptăm cu asemenea lucruri. Luptăm împotriva 
cancerului, împotriva sărăciei, împotriva războiului, împotriva 
drogurilor, împotriva terorismului, împotriva violenţei. Avem tendința 
să luptăm împotriva oricărui lucru pe care nu-l dorim, care dă naştere 
de fapt mai mult decât unei lupte. 


HALE DWOSKIN - profesor şi autor al lucrării Metoda Sedona 
Noi creăm orice lucru asupra căruia ne concentrăm. Prin urmare, 
dacă suntem furioşi, de exemplu, din cauza unui război care continuă, 
din cauza unei dispute sau a unei suferințe, noi adăugăm energia 
noastră fenomenului respectiv. Ne străduim, şi doar acest lucru creează 
rezistență. 


„Lucrurile cărora le rezistați persistă." 
Carl (Gustav) Jung (1875-1961) 


BOB DOYLE 
Motivul pentru care lucrurile cărora le rezistați persistă este că, dacă 
opuneți rezistență unui lucru, spuneţi: „Nu, nu vreau acest lucru, fiindcă 
mă face să mă simt în felul ăsta - felul în care mă simt acum." Prin 
urmare, manifestati o emotie puternică: „Nu-mi place deloc senzaţia 
asta”, şi atunci situația se întoarce împotriva dumneavoastră. 


Rezistenţa faţă de un anumit lucru este ca şi cum am încerca să 
schimbăm imaginile exterioare după ce au fost emise. Este o încercare 
inutilă, zadarnică. Trebuie să pornim din interior şi să emitem un nou 
semnal cu gândurile şi sentimentele noastre, pentru a crea noile imagini. 

Atunci când rezistaţi lucrurilor care au apărut, adăugați mai multă 
energie şi mai multă putere acelor imagini care nu vă plac şi atrageţi mai 
multe astfel de imagini cu mare viteză. Evenimentul sau circumstanţele 
se pot doar amplifica, pentru că asta este legea Universului. 


JACK CANFIELD 
Mişcările împotriva războiului generează mai multe războaie. 

Mişcările împotriva drogurilor creează în realitate mai multe droguri. 
Fiindcă ne concentrăm asupra lucrurilor pe care nu le vrem - drogurile! 


LISA NICHOLS 
Oamenii cred că, dacă dorim cu adevărat sa eliminăm ceva, trebuie 
să ne concentrăm asupra acelui lucru. Ce rost are să acordăm toată 
energia unei anumite probleme, în loc să ne concentrăm asupra 
încrederii, iubirii, vieţii în belşug, educației sau păcii? 


JACK CANFIELD 
Maica Teresa era genială. Ea spunea: „Nu voi participa niciodată la o 
adunare populară împotriva războiului. Dacă organizați o adunare 
populară pentru pace, invitați-mă." Ea ştia. Ea înțelegea Secretul. Uitati- 
vă ce a manifestat ea în lume. 


HALE DWOSKIN 

Prin urmare, dacă sunteţi împotriva războiului, mai bine manifestati- 
vă pentru pace. Dacă luptați împotriva foametei, luptaţi ca oamenii să 
aibă hrană mai mult decât suficientă. Dacă sunteţi împotriva unui 
anumit politician, manifestaţi-vă în favoarea oponentului său. Adesea 
alegerile tind să încline în favoarea unei persoane împotriva căreia 
oamenii se manifestă cu adevărat, fiindcă acea persoană reuşeşte să 
mobilizeze toată energia, concentrarea şi interesul. 


Toate lucrurile din această lume încep cu un gând. Lucrurile mari şi 
importante devin mai mari şi mai importante pentru că mai mulţi 
oameni le consacră gândurile, după ce au apărut. Apoi acele gânduri şi 
emoții păstrează evenimentul în existența noastră şi îl amplifică. Dacă ne 
deconectăm mintea de la acel eveniment şi ne concentrăm în schimb 
asupra dragostei, el ar putea să nu mai existe. Ar putea să se evapore şi să 
dispară. 


„Amintiţi-vă, şi aceasta este una din cele mai dificile, dar şi 
din cele mai minunate afirmaţii pe care le puteți face. Amintiţi- 
vă că, indiferent cât este de greu, indiferent unde este, indiferent 
cine este afectat, nu aveți alt pacient în afară de 
dumneavoastră; nu aveți altceva de făcut decât să vă convingeti 
de adevărul pe care doriți să-l vedeţi manifestat." 

Charles Haanel 


JACK CANFIELD 
Este foarte bine să observați ceea ce nu vă place, fiindcă vă permite 
să spuneți prin opoziție: „Asta doresc." Dar de fapt, cu cât vorbiți mai 
mult despre ceea ce nu vreți, sau despre cât de rău este, citiți tot timpul 

despre acel fenomen şi apoi spuneți cât de groaznic este - ei bine, creați 
condiții pentru amplificarea fenomenului. 


Nu puteţi ajuta lumea să fie mai bună concentrându-vă asupra 
lucrurilor negative. În timp ce vă îndreptați atenţia către evenimentele 
negative din lume, nu numai că le alimentati, dar mai şi aduceti, în 
acelaşi timp, lucruri negative în propria viață. 

Atunci când au apărut imaginile unui lucru pe care nu îl doriţi, rolul 
dumneavoastră este să vă schimbaţi modul de gândire şi să emiteţi un 
nou semnal. Dacă este vorba de o situaţie la nivel mondial, nu înseamnă 
că sunteţi lipsiți de putere. Aveţi întreaga putere. Concentraţi-vă pe 
bucuria fiecărei fiinţe. Concentraţi-vă pe o abundentă de hrană. Generaţi 
gânduri puternice privind ceea ce doriţi. Aveţi capacitatea să dăruiţi atât 
de mult lumii emițând sentimente de dragoste şi senzaţii de bine, în ciuda 
celor întâmplate în jurul dumneavoastră. 


JAMES RAY 
De foarte multe ori, oamenii îmi spun: „Ei bine, James, trebuie să fiu 
informat." Poate că trebuie să fiți informați, însă nu trebuie să fiţi 
inundați, copleşiți. 


Atunci când am descoperit Secretul, am luat hotărârea să nu mai 
urmăresc deloc ştirile şi să nu mai citesc ziarele, fiindcă nu mă fac să mă 
simt bine. Agenţiile de ştiri, emisiunile de ştiri de la radio şi televiziune şi 
ziarele nu trebuie învinovăţite pentru că transmit „veşti proaste”. Fiind o 
comunitate globală, noi suntem răspunzători pentru această situaţie. 
Cumpărăm mai multe ziare atunci când o catastrofă, o dramă colectivă 
uriaşă apare pe prima pagină. Audienţa posturilor de ştiri creşte 
vertiginos când are loc un dezastru la nivel național sau internaţional. 
Prin urmare, ziarele şi agenţiile de ştiri ne furnizează mai multe ştiri 
negative, fiindcă noi, ca societate, asta spunem că vrem. Media constituie 
numai efectul, cauza suntem noi. Este doar legea atracției în acțiune! 

Agenţiile şi redacţiile de ştiri şi ziarele vor schimba ceea ce ne oferă 
atunci când vom emite un nou semnal şi ne vom concentra asupra 
lucrurilor pe care le dorim. 


MICHAEL BERNARD BECKWITH 
Învăţaţi să deveniți calmi şi îndepărtaţi-vă atenţia de la ceea ce nu 
doriţi şi de la toată încărcătura emoţională respectivă; îndreptaţi-vă în 
schimb atenția asupra lucrurilor pe care doriți să le trăiţi... Energia 
„Ccurge" acolo unde ne îndreptăm atenția. 


„Gândiţi cu adevărat şi gândurile voastre vor potoli foamea 
lumii.” 


SECRETUL - 89 + 


| Horatius Bonar (1808-1889) 


Aţi început să vedeţi puterea fenomenală pe care o aveţi în această 
lume, doar prin simpla dumneavoastră existență? Pe măsură ce vă 
concentrați asupra lucrurilor bune, vă simţiţi bine, şi veţi face ca mai 
multe lucruri bune să se întâmple în lume. In acelaşi timp, veţi atrage 
mai multe lucruri bune în propria viață. Atunci când vă simţiţi bine, 
contribuiţi la elevarea propriei vieţi, dar şi a lumii întregi! 


Legea este perfecțiunea în acțiune. 


DR. JOHN DEMARTINI 
Întotdeauna spun: atunci când vocea şi viziunea din interior devin 
mai profunde, mai clare şi mai puternice decât opiniile din afară, sunteţi 
stăpânii propriei vieți! 


LISA NICHOLS 

Nu aveţi sarcina să schimbaţi lumea şi oamenii din jurul 
dumneavoastră. Sarcina dumneavoastră este să urmati curentul din 
miezul Universului şi să-l sărbătoriţi în interiorul lumii existente. 


Sunteţi stăpânul propriei vieţi, iar Universul răspunde la fiecare 
„poruncă" a dumneavoastră. Nu vă lăsaţi fermecaţi de imaginile care au 
apărut, dacă nu sunt ceea ce doriți. Asumaţi-vă răspunderea pentru ele, 
nu le luaţi însă prea în serios dacă puteti, şi lăsaţi-le să se ducă. Apoi 
generați gânduri noi despre ceea ce doriţi, trăiţi senzațiile 
corespunzătoare şi fiți recunoscători pentru acest lucru. 


Universul este îmbelşugat 


DR. JOE VITALE 
Una din întrebările care mi se pune tot timpul este următoarea: Dacă 
fiecare om foloseşte Secretul şi toți tratează Universul ca pe un catalog, 
nu vom ajunge să epuizăm „mărfurile"? Oare nu va da fiecare năvală, 
iar banca va ajunge să dea faliment? 


MICHAEL BERNARD BECKWITH 
Frumuseţea în legătură cu învățătura Secretului este că avem mai 
mult decât suficient pentru fiecare. 
Există o minciună care acţionează ca un virus în mințile oamenilor. 
Şi această minciună este următoarea: „Nu există destule bunuri pentru 
toți. Sunt lipsuri, avem limitări şi asta pentru că nu avem suficiente 

bunuri." Iar această minciună îi face pe oameni să trăiască cu teamă, să 
fie lacomi, să fie zgârciţi. Şi aceste gânduri de teamă, de lăcomie, de 
zgârcenie şi de sărăcie devin experiența lor de viaţă. Prin urmare, 
omenirea a înghiţit o pilulă de coşmar. 

Adevărul este că avem bunuri mai mult decât suficiente. Avem idei 
creatoare mai multe decât ne trebuie. Avem putere mai mult decât 
suficientă. Avem iubire mai mult decât suficientă. Avem bucurie mai 
mult decât suficientă. Toate acestea încep să apară atunci când mintea 
devine conştientă de natura sa infinită. 


Pentru a gândi nu este de ajuns să privim imaginile exterioare şi să 
credem că totul vine din exterior. Atunci când procedaţi aşa, veti vedea 
mai mult ca sigur lipsuri şi limitări. Acum ştiţi că nimic nu apare din 
exterior şi că orice lucru vine mai întâi din ceea ce gândim şi simțim în 
lăuntrul nostru. Mintea este puterea creatoare a tuturor lucrurilor. Deci 
cum ar putea să lipsească ceva? Este imposibil. Capacitatea gândirii este 
nelimitată, iar lucrurile pe care le puteţi crea prin gândire sunt 
nelimitate. Şi e valabil pentru fiecare dintre noi. Când ştiţi cu adevărat 
acest lucru, gândiţi cu o minte conştientă de natura sa infinită. 


JAMES RAY 
Orice mare învățător care a călcat vreodată pe această planetă v-a 
spus că viata a fost creată pentru belşug. 


„Esenţa acestei legi este că trebuie să gândiţi abundența, să 
vedeți abundența, să trăiţi senzația de abundență, să credeți în 
abundență. Nu lăsaţi niciun gând de limitare să vă pătrundă în 
minte." 

Robert Collier 


JOHN ASSARAF 
Şi chiar atunci când credem că resursele se împuținează, găsim 
resurse noi cu care putem realiza aceleaşi lucruri. 


Povestea adevărată a unei echipe de petrolişti din Belize este un 
exemplu plin de inspiraţie privind puterea minţii omeneşti de a aduce la 
lumină noi resurse. Directorii de la Belize Natural Energy Limited au fost 
instruiți de eminentul Dr. Tony Quinn, specialist în fiziologie umanistă. 
Având pregătirea mentală modelată de Dr. Quinn, directorii aveau 
încredere că imaginea lor mentală de a transforma Belize într-o țară 
producătoare de petrol va deveni realitate. Au făcut un pas curajos 
înainte atunci când au efectuat foraje în zona numită Priveliştea Spaniolă 
şi, în mai puţin de un an, visul şi viziunea lor au devenit realitate. Belize 
Natural Energy Limited a descoperit petrol de cea mai bună calitate şi în 

cantitate foarte mare, acolo unde alte cincizeci de companii nu reuşiseră 
să găsească nimic. Belize a devenit o ţară producătoare de petrol 
deoarece o echipă de oameni extraordinari a avut încredere în puterea 
nelimitată a mintii lor. 

Nimic nu este limitat - nici resursele, nici orice altceva. Există limite 
doar în mintea omenească. Atunci când ne deschidem minţile către 
puterea creatoare nelimitată, putem genera abundență şi putem vedea şi 
experimenta o lume complet nouă. 


DR. JOHN DEMARTINI 
Chiar dacă spunem că ducem lipsă de ceva, o facem pentru că nu 
avem o viziune suficient de deschisă şi nu vedem ce se află în jurul 
nostru. 


DR. JOE VITALE 
Ştiţi că atunci când oamenii încep să trăiască „din inimă" şi fac ceea 
ce doresc, ei nu năzuiesc la aceleaşi lucruri. Asta este frumusețea. Nu 
toți dorim să avem automobile BMW. Nu dorim toți aceeaşi persoană. 
Nu dorim toţi aceleaşi experiențe. Nu dorim toţi aceleaşi haine. Nu 
dorim toți... (completati dumneavoastră spațiul liber). 


Sunteţi aici, pe această planetă minunată, înzestrați cu această putere 
extraordinară de a vă crea propria viaţă! Nu există limite în privința 
propriei creaţii, deoarece capacitatea de a gândi este nelimitată! Însă nu 
puteţi crea vieţile altora în locul lor. Nu puteţi gândi pentru ei, iar dacă 
încercați să impuneţi altora propriile păreri nu veţi atrage către 
dumneavoastră decât forțe de acelaşi fel. Prin urmare, lăsaţi-i pe toți 
ceilalți să-şi creeze viața pe care şi-o doresc. 


MICHAEL BERNARD BECKWITH 
Există destule bunuri pentru fiecare. Dacă credeţi acest adevăr, dacă 
îl puteţi vedea, dacă actionati din perspectiva lui, vi se va arăta. Acesta 
este adevărul. 


„Dacă resimţiți vreo lipsă, dacă ați căzut pradă sărăciei sau 
bolii, înseamnă că nu credeți sau că nu înțelegeți puterea pe 
care o detineti. Nu e o problemă ca Universul să vă dăruiască. 
El oferă orice oricui - nu există favoritism. " 

Robert Collier 


Universul oferă toate lucrurile tuturor oamenilor, prin legea atracției. 
Aveţi capacitatea de a alege ceea ce doriţi să experimentați. Vreti să fie 
suficiente bunuri pentru dumneavoastră şi pentru fiecare din ceilalți? 
Atunci alegeţi acest gând şi ştiţi: „Toate sunt din belşug." „Există provizii 

nelimitate." „Este atâta măreție." Fiecare dintre noi are capacitatea de a 
se bucura de proviziile nelimitate şi nevăzute, prin gândurile şi 
sentimentele noastre şi le putem aduce în viața noastră. Aşadar, alegeţi 
pentru Dumneavoastră, fiindcă sunteţi singura persoană care poate face 
acest lucru. 


LISA NICHOLS 

Orice doriţi - toată bucuria, iubirea, belşugul, prosperitatea, fericirea 
- se află acolo, pregătite să puteți lua o parte din ele. şi să fiţi însetaţi de 
ele şi să le doriţi. Iar atunci când doriţi şi vă manifestaţi cu ardoare, 
Universul vă va pune la dispoziţie orice lucru doriți. Recunoaşteți 
lucrurile frumoase şi minunate din jurul dumneavoastră, binecuvântați- 
le şi preţuiţi-le. Pe de altă parte, nu vă cheltuiţi energia să găsiți 
vinovății ori să vă plângeți de lucrurile care nu merg aşa cum ati dori. 
Primiti cu bucurie tot ce doriţi pentru a putea să primiţi şi mai mult. 


Cuvintele înțelepte ale Lisei, „să preţuiţi şi să binecuvântaţi" lucrurile 
din jurul dumneavoastră, valorează cât greutatea lor în aur. Preţuiţi şi 
binecuvântaţi orice lucru din viaţa dumneavoastră! Atunci când prețuiți 
sau binecuvântaţi, sunteţi pe cea mai înaltă frecvenţă a iubirii. În Biblie, 
evreii obişnuiau să  binecuvânteze pentru dobândirea sănătății, 
bunăstării şi fericirii. Ei cunoşteau puterea binecuvântării. Pentru mulți 
oameni, singurul moment în care ei obişnuiesc să binecuvânteze este 
atunci când cineva strănută; astfel încât nu au folosit una din cele mai 
mari puteri m avantajul lor, pe deplin. Dicţionarul defineşte 
binecuvântarea drept „invocarea graţiei divine pentru a primi bunăstare 
şi prosperitate”. lIncepeţi deci chiar acum să invocaţi puterea 
binecuvântării în viața dumneavoastră şi binecuvântaţi orice şi pe 
oricine. La fel cu prețuirea, fiindcă atunci când preţuiţi pe cineva sau 
ceva, dăruiţi iubire şi, în timp ce emiteţi acea frecvență minunată, ea se 
va întoarce multiplicată de sute de ori. 

Preţuirea şi binecuvântarea anihilează orice negativitate; prin urmare, 
prețuiţi-vă şi binecuvântaţi-vă duşmanii. Dacă vă blestemaţi duşmanii, 
blestemul se va întoarce şi vă va afecta pe dumneavoastră. Dacă îi preţuiţi 
şi îi binecuvântațţi, veti anihila orice negativitate şi orice neînțelegere, iar 
„lubirea" preţuirii şi binecuvântării se va întoarce amplificată. Prețuind 
şi binecuvântând, veţi simţi că treceţi pe o nouă frecvenţă, primind ca 
feedback numai senzaţii de bine. 


DR. DENIS WAITLEY 
Cei mai mulţi dintre conducătorii din trecut au pierdut o importantă 
componentă a Secretului, care însemna delegarea şi împărţirea 


3 În limba engleză, God Bless You = Dumnezeu să vă binecuvânteze (n. tr.) 

autorității şi puterii cu alții. 

Aceasta este cea mai bună perioadă din istorie în care merită să 
trăim. Este pentru prima dată când avem puterea de a avea cunoaşterea 
„la degetul mic”. 


Cu această cunoaştere, deveniți conştienţi de adevărul lumii şi de 
dumneavoastră înşivă. Cele mai importante înţelegeri intuitive privind 
lumea, facilitate de cunoaşterea Secretului, au provenit din învăţăturile 
lui Robert Collier, Prentice Mulford, Charles Haanel şi Michael Bernard 
Beckwith. Odată cu înţelegerea, vine libertatea deplină. Sper cu adevărat 
că puteţi să ajungeţi la această libertate. Dacă puteţi, atunci prin propria 
existenţă şi prin puterea gândurilor dumneavoastră veți aduce cel mai 
mare bine acestei lumi şi viitorului omenirii. 

+  Atrageți lucrurile cărora le rezistaţi, fiindcă sunteți puternic 
concentrați asupra lor din punct de vedere emoțional. Pentru a schimba 
ceva, emiteţi un nou semnal în armonie cu gândurile şi trăirile 
dumneavoastră lăuntrice. 


+ Nu puteţi ajuta lumea concentrându-vă asupra lucrurilor negative. 
În timp ce vă concentrați asupra evenimentelor negative, nu numai că le 
furnizaţi energie, dar aduceţi şi mai multe lucruri negative în viața 
dumneavoastră. 


+ În loc să vă concentrați pe problemele lumii, acordati atenţie şi 
energie încrederii, iubirii, belşugului, educației şi păcii. 


+ Nu vom epuiza niciodată lucrurile bune, fiindcă sunt mai mult 
decât suficiente pentru fiecare. Viaţa presupune abundență. 


+ Aveţi capacitatea de a accesa aceste provizii nelimitate, prin 
gândurile şi sentimentele dumneavoastră, şi de a le aduce în propria 
viață. 

+ Prețuiţi şi binecuvântați toate lucrurile din lume şi veți anihila 
nevativitatea şi neînțelegerile, trecând astfel pe cea mai înaltă frecvență 
- cea a iubirii. 

9. Secretul în slujba dumneavoastră 


DR. JOHN HAGELIN 
Atunci când privim în jurul nostru, chiar la propriile noastre corpuri, 
ceea ce vedem este doar vârful aisbergului. 


BOB PROCTOR 
Gândiţi-vă la asta o clipă. Priviţi-vă mâna. Pare solidă, dar nu este cu 
adevărat. Dacă ați pune-o la un microscop puternic, ați vedea o masă de 
energie vibrând. 


JOHN ASSARAF 
Toate sunt făcute din exact acelaşi lucru, fie că e vorba de mâna 
dumneavoastră, de ocean sau de o stea. 


DR. BEN JOHNSON 
Totul este energie şi permiteţi-mi să vă ajut să înţelegeți asta doar un 
pic. E Universul, galaxia noastră, planeta noastră, apoi fiinţele 
individuale, iar în interiorul corpurilor lor sunt sisteme de organe, 
organe, celule, molecule, atomi. Şi apoi este energia. Deci există o 
mulțime de nivele la care să ne gândim, dar totul în Univers este energie. 


Atunci când am descoperit Secretul, voiam să ştiu ce înţelege ştiinţa, şi 
mai ales fizica, în privinţa acestei cunoaşteri. Ceea ce am descoperit a fost 
absolut uluitor. Unul din lucrurile cele mai palpitante pentru cei care 
trăiesc în vremea noastră este că descoperirile din fizica cuantică şi noua 
ştiinţă sunt în deplină armonie cu învăţăturile Secretului şi cu ceea ce au 
ştiut toți marii învățători de-a lungul istoriei. 

Nu am studiat niciodată ştiinţele sau fizica la şcoală şi totuşi, atunci 
când am citit unele cărți complicate despre fizica cuantică, le-am înţeles 
perfect, fiindcă doream, să le înţeleg. Studierea fizicii cuantice m-a ajutat 
să dobândesc o înțelegere mai profundă a Secretului, la nivel energetic. 
Pentru mulți oameni, credinţa lor este întărită atunci când văd corelaţia 
perfectă dintre cunoaşterea Secretului şi teoriile noii ştiinţe. 

Permiteți-mi să vă explic cum sunteţi cel mai puternic turn de 
transmisie din Univers. În cuvinte simple, orice energie vibrează pe o 
anumită frecvență. Fiind constituiți din energie, şi dumneavoastră vibrați 
la o anumită frecvenţă, iar frecvenţa este determinată în orice moment 
de ceea ce gândiţi şi simtiti. Toate lucrurile pe care le doriţi sunt făcute 
din energie şi ele vibrează. Totul este energie. 

Iată factorul ieşit din comun. Atunci când vă gândiţi la ceea ce doriţi şi 
emiteţi acea frecvenţă, faceţi astfel încât energia lucrului dorit să vibreze 
la acea frecvenţă şi să vi-l aducă! În timp ce vă concentrați pe ceea ce 
vreţi, schimbaţi vibrația atomilor acelui lucru şi îi faceţi să vibreze pentru 
Dumneavoastră. Motivul pentru care sunteți cel mai puternic turn de 
transmisie din Univers este că v-a fost dată puterea de a vă concentra 
energia prin propriile gânduri şi de a schimba vibraţiile lucrurilor asupra 
cărora vă concentrați, atrăgând în mod magic acel lucru către 
dumneavoastră. 

Când vă gândiţi şi simţiţi acele lucruri bune pe care le doriţi, vă 
acordaţi imediat la acea frecvenţă, care, la rândul ei, face ca energia 
tuturor acelor lucruri să vibreze pentru dumneavoastră şi să apară în 
viaţa dumneavoastră. Legea atracției afirmă că lucrurile asemănătoare 
se atrag. Sunteţi un magnet de energie, astfel încât energizați totul către 
propria viaţă şi, de asemenea, vă energizați către lucrurile pe care le 
doriți. Ființele umane îşi gestionează propria energie magnetică, fiindcă 
nimeni în afara lor nu poate gândi sau simţi în locul lor, iar gândurile şi 
sentimentele sunt cele care generează frecvențele. 

Cu aproape o sută de ani în urmă, fără să beneficieze de toate 
descoperirile ştiinţifice din ultimul secol, Charles Haanel ştia cum 
funcționează Universul. 


„Spiritul Universal nu este doar inteligentă, ci şi substanță, 
iar această substanță este forța de atracţie care face ca 
electronii, prin legea atracției, să formeze atomi; la rândul lor, 
prin aceeaşi lege, atomii sunt făcuți să formeze molecule; 
moleculele iau forma obiectelor şi descoperim astfel că legea 
este forţa creatoare care se află în spatele oricărei manifestări, 
nu doar a atomilor, ci şi a cuvintelor, a Universului, a oricărei 
forme pe care imaginaţia o poate concepe. 

Charles Haanel 


BOB PROCTOR 
Indiferent în ce oraş locuiti, aveți destulă putere în propriul corp, 
putere potențială pentru a ilumina întregul oraş timp de aproape o 
săptămână. 


„Pentru a conştientiza această putere, trebuie să deveniți un 
„fir viu”. Universul este firul viu. El transportă putere suficientă 
pentru a face față oricărei situaţii din viaţa fiecărei ființe 
individuale. Atunci când mintea individuală atinge Mintea 
Universală, ea primeşte toată puterea acesteia." 

Charles Haanel 

JAMES RAY 

Majoritatea oamenilor se definesc prin acest corp finit, dar nu sunteți 
un corp finit. Chiar şi priviţi la microscop, sunteţi un câmp de energie. 
Ceea ce ştim despre energie este că: Vă duceti la un specialist în fizică 
cuantică şi îl întrebaţi: „Ce creează lumea?” Iar el sau ea vă va 
răspunde: „Energia." Ei bine, descrieţi energia. „Ea nu poate fi creată 
sau distrusă, a existat dintotdeauna, tot ce a existat vreodată există 
întotdeauna, îşi schimbă doar forma, prin formă şi în afara formei." Vă 
duceti la un teolog şi îi puneti întrebarea: „Ce a creat Universul?" Iar el 
sau ea vă va spune: „Dumnezeu." Ei bine, descrieţi-l pe Dumnezeu. „A 
existat dintotdeauna, nu poate fi creat sau distrus, tot ce a existat 
vreodată va exista întotdeauna, trecând mereu dintr-o formă în alta, 
prin formă sau în afara formei." Vedeţi, este aceeaşi descriere, doar 
terminologia este diferită. 

Prin urmare, dacă credeţi că sunteți acest „trup de carne" care se 
deplasează, mai gândiți-vă. Sunteţi o ființă spirituala! Sunteţi un câmp 
de energie, care funcționează într-un câmp de energie mai amplu. 


Cum fac toate astea din dumneavoastră o ființă spirituală? Pentru 
mine, răspunsul la această întrebare este una din cele mai extraordinare 
părți din învăţăturile Secretului. Sunteţi energie şi energia nu poate fi 
creată sau distrusă. Energia îşi schimbă doar forma. Asta înseamnă că şi 
Dumneavoastră sunteți o formă! Adevărata esență a Dumneavoastră, 
energia pură a Dumneavoastră, a existat dintotdeauna şi va exista 
întotdeauna. Niciodată nu veţi putea să nu existați. 

La nivel profund, ştiţi acest lucru. Vă puteţi imagina neexistând? În 
ciuda tuturor lucrurilor pe care le-aţi văzut şi le-aţi trăit în viaţă, vă 
puteţi imagina neexistând? Nu vă puteţi imagina, fiindcă este imposibil. 
Sunteţi energie eternă. 


Unica minte universală 


DR. JOHN HAGELIN 

Mecanica cuantică o confirmă. Cosmologia cuantică confirmă că 
Universul apare în esenţă din gând şi că toată materia din jurul nostru 
nu este decât gândire precipitată, materializată. În ultimă instanţă, noi 
suntem sursa Universului, şi atunci când înțelegem această putere direct 
din experienţă, putem începe să ne exercităm autoritatea, şi să realizăm 
din ce în ce mai mult. Creati orice. Cunoaşteți orice din interiorul 
câmpului propriei conştiinţe, care în cele din urmă este conştiinţa 
Universală ce face Universul să funcționeze. 

Aşadar, în functie de felul în care folosim această putere, pozitiv sau 
negativ, noi creăm starea de sănătate a trupului şi a mediului în care 
trăim. Deci noi suntem creatorii, nu numai ai propriului destin, ci, în 
ultimă instanță, ai destinului Universal. Noi suntem creatorii 
Universului. Prin urmare, într-adevăr, nu există limită pentru 
potenţialul uman. Depinde doar de gradul în care recunoaştem acea 
dinamică profundă şi o exersăm, de gradul în care ne utilizăm puterea. 
Şi asta, din nou, depinde cu adevărat de nivelul la care gândim. 


Unii dintre cei mai mari învăţători şi unele din entităţile întrupate au 
descris Universul în acelaşi fel ca Dr. Hagelin, spunând că tot ce există 
este Unica Minte Universală şi nu putem găsi nici un loc în care Unica 
Minte să nu existe. Există în orice lucru. Unica Minte este numai 
inteligență, numai înţelepciune, numai perfecțiune şi este orice şi 
oriunde în acelaşi timp. Dacă totul este Unica Minte Universală şi există 
pe deplin oriunde, atunci ea se află în totalitate în Dumneavoastră! 

Permiteţi-mi să vă ajut să înțelegeți ce înseamnă acest lucru pentru 
dumneavoastră. Înseamnă că orice posibilitate există deja. Toată 
cunoaşterea, toate descoperirile şi toate invențiile viitorului se află în 
Mintea Universală ca posibilități, aşteptând ca mintea omenească să le 
aducă la lumină. Orice creaţie şi orice invenţie din istorie a fost extrasă 
din Mintea Universală, inventatorul fiind sau nu conştient de acest lucru. 

Şi cum se extrage? Prin conştientizare şi prin folosirea imaginației 
extraordinare. Priviţi în jur la nevoile care aşteaptă să fie satisfăcute. 
Imaginaţi-vă că aţi avea o mare invenţie, care ar putea face asta, apoi 
imaginați-vă şi gândiţi-vă la realizarea ei. Nu trebuie să realizați 
descoperirea sau invenţia. Mintea Supremă reține această posibilitate. 
Tot ce trebuie să faceți este să păstraţi în minte rezultatul final şi să vă 
închipuiţi satisfacerea acelei nevoi şi veţi contribui la împlinirea ei. Pe 
măsură ce veţi cere, veţi trăi senzaţia şi veţi crede, veţi primi. Există o 
rezervă nelimitată de idei care aşteaptă să le captaţi şi să le aduceţi la 
lumină. Deţineţi totul în propria conştiinţă. 


„Mintea Divină este unica şi singura realitate." 
Charles Fillmore 


JOHN ASSARAF 
Noi toţi suntem interconectaţi. Doar că nu vedem asta. Nu există „în 
afară" şi „înăuntru”. Toate lucrurile şi fenomenele din Univers sunt 
interconectate. Există doar un câmp de energie. 


Aşadar, oricum l-am privi, rezultatul rămâne acelaşi. Toţi suntem Unu. 
Sunteţi cu toții conectaţi şi suntem toţi parte din Unicul Câmp ele Energie 
sau Unica Minte Supremă, sau Conştiinţa Unică, sau Unica Sursă 


SECRETUL - 99 + 


Creatoare. Numiţi cum vreţi această situaţie, dar toţi suntem Unu. 

Dacă vă gândiţi la legea atracției acum, în condiţiile în care toți suntem 
Unu, îi veți vedea perfecțiunea absolută. Veţi înțelege de ce gândurile 
dumneavoastră negative despre altcineva se vor întoarce afectându-vă 
doar pe Dumneavoastră. Noi suntem Unu! Nu puteţi fi vătămaţi decât 
dacă chemaţi răul prin emiterea unor gânduri şi sentimente negative. 
Liberul arbitru v-a fost dat pentru a alege, dar atunci când generați 
gânduri şi sentimente negative, vă separați singuri de Unicul şi 
Preabunul. Gândiţi-vă la orice emoție negativă pe care aţi trăit-o şi veti 
descoperi că oricare din ele porneşte din teamă. Ele provin din gândurile 
de separare şi din faptul că vă vizualizati separați de ceilalți. 

Competiţia este un exemplu de separare. În primul rând, atunci când 
vă gândiţi la competiţie, asta vine dintr-o mentalitate de sărăcie, de lipsă, 
ca şi cum aţi spune că există rezerve limitate. Spuneţi că nu există 
suficiente bunuri pentru fiecare, prin urmare trebuie să ne luăm la 
întrecere şi să luptăm pentru a dobândi lucrurile pe care le dorim sau de 
care avem nevoie. Atunci când ne luăm la întrecere, nu putem câştiga 
niciodată, chiar dacă putem crede că învingem. Prin legea atracției, în 
timp ce vă luaţi la întrecere, veţi atrage mai mulți oameni şi mai multe 
circumstanţe care vor intra în competiţie împotriva dumneavoastră, în 
orice aspect al vieţii, iar în cele din urmă veţi pierde. Toţi suntem Unu, 
deci atunci când vă luaţi la întrecere, intrați în competiție împotriva 
Dumneavoastră. Trebuie să eliminați competiția din mintea 
dumneavoastră şi să deveniți o minte creatoare. Concentraţi-vă doar 
asupra visurilor şi viziunilor dumneavoastră şi scoateţi din ecuaţie orice 
gând de competiţie. 

Universul este rezerva Universală şi furnizorul oricărui lucru. Orice 
lucru vine din Univers şi vă este furnizat prin oameni, circumstanţe şi 
evenimente, în conformitate cu legea atracției. Gândiţi-vă la legea 
atracției ca fiind legea furnizării bunurilor. Este legea care vă permite să 
aveţi acces la rezervele infinite. Atunci când emiteţi frecvenţa perfectă a 
ceea ce doriţi, oamenii perfecţi, circumstanțele şi evenimentele necesare 
vor fi atrase spre dumneavoastră şi bunurile dorite vă vor fi livrate! 

Nu oamenii vă dau lucrurile pe care le doriţi. Dacă aveţi această falsă 
credinţă, veți trăi în lipsuri, fiindcă priviți lumea exterioară şi oamenii ca 
rezerve, ca furnizori. Adevărata rezervă este câmpul invizibil, 
indiferent că îl numiţi Univers, Mintea Supremă, Dumnezeu, Inteligența 
Infinită, sau în orice alt fel. Ori de câte ori primiţi ceva, amintiţi-vă că aţi 
atras acel bun prin legea atracției şi intrând pe frecvenţa şi în armonie cu 
Rezerva Universală. Inteligența Universală, care guvernează totul, 
mobilizează oameni, circumstanţe şi evenimente pentru a vă dărui acel 
lucru, pentru că aceasta e legea. 

LISA NICHOLS 
Adeseori ne frământăm mintea cu ceea ce numim trupul nostru şi 
ființa noastră fizică. Trupul doar vă găzduieşte spiritul. Iar spiritul 
dumneavoastră este atât de mare încât umple un spațiu. Sunteţi viață 
eternă. Sunteţi Dumnezeu manifestat în formă omenească, făcuţi pentru 
perfecțiune. 


MICHAEL BERNARD BECKWITH 
Bazându-ne pe Sfânta Scriptură, am putea spune că suntem făcuți 
după chipul şi asemănarea lui Dumnezeu, Am putea spune că suntem o 
altă cale prin care Universul devine conştient de sine. Am putea spune că 
suntem câmpul infinit al posibilităţii dezvăluite. Toate acestea ar fi 
adevărate. 


„Nouăzeci şi nouă la sută din cine sunteți şi din ce sunteți 
este invizibil şi de neatins." 
Richard Buckminster Fuller (1895-1983) 


Sunteţi Dumnezeu într-un trup fizic. Sunteţi spirit în trup. Sunteţi 
Viaţă Eternă, care se exprimă pe sine prin dumneavoastră. Sunteţi o 
existență cosmică. Sunteţi numai putere. Sunteţi numai înțelepciune. 
Sunteţi numai inteligență. Sunteţi perfecțiune. Sunteţi măreție. Sunteţi 
creatorul şi făuriţi creația dumneavoastră pe această planetă. 


JAMES RAY 

Fiecare tradiție v-a spus că ați fost creaţi după chipul şi asemănarea 
sursei creatoare. Asta înseamnă că aveţi potențialul şi puterea lui 
Dumnezeu de a vă crea lumea şi v-o creați. 

Poate că ați creat lucruri astfel încât ele sunt minunate şi prețioase 
pentru dumneavoastră, sau poate că nu. Întrebarea pe care v-aş pune-o 
este: „Sunt rezultatele pe care le aveți în viață ceea ce doriţi cu adevărat. 
Şi corespund demnităţii dumneavoastră? Dacă nu corespund, atunci n- 
ar trebui chiar acum să schimbaţi situația? Fiindcă aveţi puterea să o 
faceți. 


„Toată puterea este din interior şi este deci sub controlul 
nostru." 
Robert Collier 

Nu sunteți propriul trecut 


JACK CANFIELD 
Mulţi oameni se simt ca şi cum ar fi victime în viață şi ei vor arăta 
adesea cu degetul la evenimente din trecut, poate la faptul că au crescut 
cu un părinte abuziv ori într-o familie cu probleme. Majoritatea 
psihologilor cred că aproape 85 la sută dintre familii sunt 
disfuncționale, aşadar deodată nu mai sunteți un caz unic. 


Părinţii mei erau alcoolici. Tatăl meu mă abuza. Mama a divorțat de 
tata când eu aveam sase ani... Vreau să spun că e aproape povestea 
fiecăruia într-o formă sau alta. Problema reală este ce veți face acum? 
Ce veti alege să faceţi acum? Fiindcă puteţi fie să vă concentrați pe acest 
lucru, fie să vă concentrați pe ceea ce doriţi. lar atunci când oamenii 
încep să se concentreze pe ceea ce doresc, ceea ce nu doresc este lăsat 
deoparte, pe când ceea ce vor se extinde, iar cealaltă parte dispare. 


„O persoană care îşi fixează mintea pe latura întunecată a 
vieţii, care retrăieşte mereu nefericiri şi dezamăgiri din trecut, 
se roagă pentru nefericiri şi dezamăgiri în viitor. Dacă nu 
vedeți altceva decât nenoroc în viitor, vă rugaţi pentru un astfel 
de nenoroc şi îl veţi avea cu siguranță." 

Prentice Mulford 


Dacă vă treceţi în revistă viaţa şi vă concentrați asupra greutăților din 
trecut, nu veţi face decât să aduceţi mai multe circumstanţe dificile către 
dumneavoastră acum. Lăsaţi deoparte lucrurile din trecut, indiferent 
despre ce e vorba. 

Faceţi-o pentru dumneavoastră. Dacă păstraţi ranchiună sau daţi vina 
pe ceva din trecut, vă veţi face rău doar dumneavoastră înşivă. Sunteţi 
sigura persoană care poate crea viaţa pe care o meritati. 

Pe măsură ce vă veţi concentra în mod deliberat asupra lucrurilor pe 
care le doriți, pe măsură ce începeţi să radiati senzaţii bune, legea 
atracției va răspunde. 

Tot ce aveţi de făcut este să începeţi, şi în timp ce faceţi acest lucru, 
veți dezlănţui forțele magice. 


LISA NICHOLS 

Sunteţi proiectantul propriului destin. Dumneavoastră sunteți 
autorul. Dumneavoastră scrieţi povestea. Stiloul este în mâna 
dumneavoastră şi rezultatul este orice alegeți să faceți. 

MICHAEL BERNARD BECKWITH 
Frumusețea privind legea atracției este că puteți începe de unde 
sunteți, puteți începe să gândiţi „gânduri reale" şi puteți începe să 
generati în interiorul dumneavoastră o nuanță senzorială de armonie şi 
fericire. Legea va începe să răspundă corespunzător. 


DR. JOE VITALE 
Prin urmare, puteți începe să aveti diferite credințe, cum ar fi: „Există 
în Univers lucruri mai mult decât suficiente." Ori să aveți credința că: 
„Nu îmbătrânesc, întineresc." Putem crea aşa cum dorim, folosind legea 
atracției. 


MICHAEL BERNARD BECKWITH 
Şi vă puteți elibera de tiparele moştenite, de codurile culturale, de 
credințele sociale şi puteți dovedi o dată pentru totdeauna că puterea 
din interiorul dumneavoastră este mai mare decât puterea din 
„interiorul" lumii. 


DR. FRED ALAN WOLF 
S-ar putea să gândiţi: „Ei bine, e foarte drăguţ, dar eu nu pot face 
asta." Sau: „Ea n-o să mă lase să fac asta!." Sau: „El n-o să mă lase 
vreodată să fac asta." Sau: „Nu am destui bani să fac asta." Sau: „Nu 
sunt destul de puternic să fac asta." Sau: „Nu sunt destul de bogat să fac 
asta." Sau: „Nu fac, nu fac, nu fac, nu fac..." 
Fiecare „Nu” luat separat este o creaţie! 


Este o idee bună să deveniti conştienţi atunci când spuneţi „Nu fac" şi 
să vă gândiţi la ceea ce creaţi atunci când spuneţi „Nu fac". O observaţie 
intuitivă puternică, împărtăşită de Dr. Wolf a fost la fel de bine pusă în 
evidenţă de toți marii învăţători cu puterea cuvintelor Eu (fac). Atunci 
când spuneţi „Eu (fac)", cuvintele care urmează poruncesc cu o forţă 
uriaşă, fiindcă declaraţi că faceţi. Afirmaţi cu certitudine. Prin urmare, 
imediat ce spuneţi: „Sunt obosit" sau „Sunt frânt" sau „Sunt bolnav” sau 
„Am întârziat" sau „Sunt supraponderal" sau „Sunt bătrân", Duhul spune: 
„Dorinţa voastră este poruncă pentru mine." 

Cunoscând aceste lucruri, n-ar fi o idee bună să începeţi să folosiţi cele 
mai puternice două cuvinte, EU (FAC), spre avantajul dumneavoastră? 
Ce-ati zice de: „PRIMESC orice lucru bun. SUNT fericit. MĂ BUCUR de 
belşug. SUNT sănătos. SUNT mereu la timp. SUNT mereu tânăr. SUNT plin 
de energie în fiecare zi." 

În cartea sa Sistemul maestrului, Charles Haanel susține că există o 
afirmatie care încorporează orice lucru pe care orice ființă umană şi l-ar 
putea dori, iar acea afirmaţie va aduce condiții armonioase tuturor 
lucrurilor. El adaugă: „Motivul este că această afirmație corespunde strict 


SECRETUL - 103 + 


Adevărului, iar atunci când Adevărul apare, orice formă de eroare sau de 
discordie va dispărea în mod necesar.” 

Afirmația este aceasta: „Sunt întreg, perfect, tare, puternic, iubitor, 
armonios şi fericit." 

Dacă vi se pare că e ca şi cum aţi trage din lumea invizibilă în cea 
vizibilă ceea ce doriţi, încercați această scurtătură: vedeţi ceea ce doriți 
ca fapt absolut. Această perspectivă va manifesta ceea ce doriţi cu viteza 
luminii. În secunda în care cereti, acest lucru devine fapt în câmpul 
spiritual Universal, iar acest câmp este tot ce există. Atunci când 
concepeţi ceva în mintea dumneavoastră, să ştiţi că este un fapt, şi nu se 
poate pune în discuţie manifestarea faptului conceput. 


„Nu există limită în ceea ce poate face legea pentru 
dumneavoastră; îndrăzniţi să credeți în idealul propriu; 
gândiţi-vă la ideal ca şi cum ar fi fost deja un fapt realizat." 

Charles Haanel 


Atunci când Henry Ford aducea în lumea noastră viziunea vehiculului 
cu motor, oamenii din jurul său 1-au ridiculizat şi s-au gândit că 
înnebunise, fiindcă urmărea să realizeze o astfel de viziune „sălbatică”. 
Henry Ford ştia mult mai multe decât oamenii care l-au ridiculizat. El 
cunoştea Secretul şi cunoştea legea Universului. 


„Atunci când credeți fie că puteți, fie că nu puteți, în ambele 
situații aveți dreptate." 
Henry Ford (1863-1947) 


Credeţi că puteţi? Puteţi împlini şi face orice doriți cu această 
cunoaştere. În trecut s-ar fi putut să subestimaţi cât de strălucit sunteți. Ei 
bine, acum ştiţi că sunteţi Mintea Supremă şi că puteţi atrage tot ceea ce 
doriți din Unica Minte Supremă. Orice inventie, orice inspiraţie, orice 
răspuns, orice lucru. Puteţi face orice doriți. Sunteţi un geniu de 
nedescris, deci începeţi să vă spuneţi acest lucru şi conştientizaţi cine 
sunteţi în realitate. 


MICHAEL BERNARD BECKWITH 
Există vreo limită? Categoric nu. Suntem fiinţe nelimitate. Nu avem 
plafon. Capacităţile şi talentele, darurile şi puterea din interiorul unui 
singur lucru individual de pe planetă sunt nelimitate. 

Fiţi conștienți de gândurile dumneavoastră 


Toată puterea se află în conştiinţa acestei puteri şi depinde de păs- 
trarea acestei puteri în conştiinţa dumneavoastră. 

Mintea dumneavoastră poate fi asemenea unui tren de mare viteză, 
dacă îl permiteţi. Vă poate duce la gândurile din trecut şi apoi la 
gândurile din viitor, luând evenimentele rele din trecut şi proiectându-le 
în viitor. Şi aceste gânduri scăpate de sub control creează. Când sunteţi 
conştienţi, sunteţi în prezent şi ştiţi ce gândiţi. Aţi dobândit controlul 
gândurilor şi aici se află toată puterea dumneavoastră. 

Prin urmare, cum deveniți mai conştienţi? O cale este să vă opriți şi să 
vă întrebaţi: „Ce gândesc eu acum? Ce simt eu acum?" În clipa în care vă 
întrebaţi, sunteţi conştienţi, pentru că „v-aţi adus mintea înapoi" la 
momentul prezent. 

Oricând vă gândiţi la asta, reveniţi la conştiinţa prezentului. Faceţi-o 
de sute de ori în fiecare zi, fiindcă, ţineţi minte, toată puterea constă în 
conştiinţa puterii dumneavoastră. Michael Bernard Bechwith rezumă 
conştiinţa acestei puteri atunci când spune: „Amintiţi-vă să vă amintiţi!” 
Aceste cuvinte au devenit melodia de fundal a vieţii mele. 

Pentru a mă ajuta să devin mai conştient, deci să-mi amintesc să-mi 
amintesc, am cerut Universului să-mi dea un ghiont blând pentru a mă 
readuce în prezent, ori de câte ori mintea mea o ia razna şi se distrează 
pe seama mea. Acest ghiont blând se întâmplă să-l simt atunci când mă 
lovesc sau scap ceva din mână, ori aud un zgomot puternic, o sirenă sau o 
alarmă. Toate acestea sunt semnale că mintea mea „a decolat" şi trebuie 
să o readuc în prezent. Atunci când primesc aceste semnale, mă opresc 
imediat şi mă întreb: „Ce gândesc? Ce simt? Sunt conştient?" Şi fireşte, în 
momentul în care fac asta, sunt conştient. Exact în momentul în care vă 
întrebaţi dacă sunteţi conştienţi, reveniţi în prezent. Şi sunteţi conştienţi. 


„Adevăratul secret al puterii este conştiinţa puterii." 
Charles Haanel 


Pe măsură ce deveniți conştienţi de puterea Secretului şi începeţi să-l 
folosiţi, veţi primi răspuns la toate întrebările dumneavoastră. Începând 
să aveţi o înțelegere mai profundă a legii atracției, puteti începe să vă 
faceți un obicei din a vă pune întrebări, şi în timp ce faceţi asta, veţi 
primi răspunsuri la fiecare din ele. Puteţi începe să folosiţi această carte 
chiar în acest scop. Dacă urmăriţi să primiţi un răspuns sau o îndrumare 
privind un anumit lucru din viața dumneavoastră, puneţi întrebarea, 
credeți că veţi primi răspuns şi apoi deschideţi această carte la 
întâmplare. Exact la pagina la care se va întâmpla să se deschidă cartea, 
veți găsi îndrumarea şi răspunsul pe care-1 căutați. 

Adevărul este că Universul v-a dat răspunsuri de-a lungul întregii vieţi, 
însă nu puteţi primi răspunsurile dacă nu sunteţi conştienţi. Fiţi 
conştienţi de orice lucru din jurul dumneavoastră, fiindcă primiţi 
răspunsuri la întrebările puse în orice moment al zilei. Canalele sau căile 
prin care vin aceste răspunsuri sunt nelimitate. Ele pot fi furnizate sub 
forma unui titlu de ziar care vă atrage atenţia, sau prin auzirea 
neaşteptată a unei persoane care vorbeşte, prin auzirea unui cântec la 
radio, prin observarea unui camion care trece prin apropiere, ori prin 
primirea unei inspirații neaşteptate. .Amintiți-vă să vă amintiți şi deveniți 
conştienţi! 

Am descoperit în propria mea viaţă şi în vieţile altora că noi nu 
gândim bine despre noi înşine sau nu ne iubim pe deplin pe noi înşine. 
Dacă nu ne iubim pe noi înşine punem ţine departe de noi ceea ce dorim. 
Atunci când nu ne iubim pe noi înşine, pur şi simplu împingem lucrurile 
departe de noi. Tot ceea ce dorim, orice ar putea fi, este motivat de iubire. 
Trebuie să trăim sentimente de iubire pentru a avea aceste lucruri — 
tinereţe, bani, persoana perfectă, muncă, trup ori sănătate. Pentru a 
atrage lucrurile care ne plac, trebuie să transmitem iubire, iar acele 
lucruri vor apărea imediat. 

Pentru a putea să transmitem pe cea mai înaltă frecvenţă a iubirii, 
„stratagema" este că trebuie să ne iubim pe noi înşine, şi acest lucru 
poate fi dificil pentru mulți. Dacă vă concentrați asupra aspectelor 
exterioare şi asupra a ceea ce vedeţi acum, s-ar putea să fiți surprinşi 
pentru că ceea ce vedeţi şi simţiți despre dumneavoastră acum este 
rezultatul a ceea ce obişnuiați să gândiţi în trecut. Dacă nu vă iubiţi, 
persoana pe care o vedeţi acum ar putea să pară plină de defectele pe 
care le-aţi găsit în propria dumneavoastră personalitate. 

Pentru a vă iubi pe deplin, trebuie să vă concentrați asupra noii 
dimensiuni a Dumneavoastră. Trebuie să vă concentrați asupra prezenței 
vieţii din interiorul Dumneavoastră. În timp ce vă concentrați pe prezența 
din interior, ea va începe să vi se dezvăluie. Este un sentiment de 
dragoste, de bucurie şi de perfecțiune. Prezența este perfecțiunea 
Dumneavoastră. Acea prezență este personalitatea Dumneavoastră reală. 
În timp ce vă concentrați asupra acelei prezenţe, simtiti, iubiti şi apreciaţi 
acea prezenţă, vă veți iubi deplin, foarte posibil pentru prima dată în 
viața dumneavoastră. 

De fiecare dată când vă priviți cu ochi critic, comutaţi-vă imediat 
concentrarea asupra prezenței interioare şi perfecțiunea ei vi se va 
dezvălui, în timp ce faceţi acest lucru, toate imperfectiunile care s-au 
manifestat în viața dumneavoastră se vor dizolva, fiindcă imperfecţiunile 
nu pot exista în lumina acestei prezențe. Fie că doriţi să vă recăpătați 
vederea perfectă, să înlăturați boala şi să vă restabiliți starea de bine, să 
transformați sărăcia în belşug, să opriţi îmbătrânirea şi tendințele de 
degenerare, fie că vreţi să înlăturați orice negativitate, să vă concentrați 

pe şi să iubiţi prezenţa interioară, şi perfecțiunea se va manifesta. 


„Adevărul absolut este că „Eul" este perfect şi complet; 
adevăratul „Eu" este spiritual şi nu poate fi vreodată mai puțin 
decât perfect; el nu poate avea vreodată o lipsă, o limitare sau o 
boală." 

Charles Haanel 


Secretul pe scurt 


+ Totul este energie. Sunteţi un magnet de energie, astfel încât 
energizaţi „electric" totul către dumneavoastră şi vă energizați electric 
pe dumneavoastră către orice doriți. 


+ Sunteţi o ființă spirituală. Sunteţi energie şi energia nu poate fi 
creată sau distrusă - îşi schimbă doar forma. Prin urmare, esența 
dumneavoastră pură a existat dintotdeauna şi va exista întotdeauna. 


+ Universul apare prin intermediul gândului. Noi suntem creatorii nu 
numai ai propriului nostru destin, ci şi ai Universului. 


+ Avem la dispoziţie o rezervă nelimitată de idei. Întreaga 
cunoaştere, toate descoperirile şi toate invențiile se află în Mintea 
Universală ca posibilități, aşteptând ca mintea omenească să le scoată 
la lumină. Păstraţi totul în propria conştiinţă. 


$ Suntem cu totii interconectați şi toti suntem Unu. 


+ Dați la o parte dificultăţile din trecut, codurile culturale şi credin- 
tele sociale. Sunteţi singura persoană care vă poate crea viața pe care o 
meritati. 


+ O cale mai scurtă de manifestare a dorințelor este sa vedeti ceea ce 
doriți ca un fapt absolut. 


+ Puterea se află în gândurile dumneavoastră, deci rămâneti în stare 
de trezie. Cu alte cuvinte, „Amintiti-vă să vă amintiţi." 

10. Secretul în slujba vieţii 


NEALE DONALD WALSCH - autor, conferenţiar internaţional şi 
mesager spiritual. 

Nu există nicio tablă în ceruri pe care Dumnezeu să fi scris scopul, 
misiunea dumneavoastră în viaţă. Nu există nicio tablă în ceruri pe care 
să scrie: „Neale Donald Walsch. Băiat frumos, care trăieşte în prima 
parte a secolului douăzeci şi unu, care..." Şi apoi un spațiu alb. Şi tot ce 
am de făcut pentru a înţelege într-adevăr ce fac aici, de ce sunt aici, este 
să găsesc acea tablă şi să aflu ce are Dumnezeu în gând pentru mine. 
Însă tabla nu există. 

Prin urmare, scopul dumneavoastră este ceea ce spuneţi că este. 
Misiunea dumneavoastră este cea pe care v-o acordati singuri. Viaţa 
proprie va fi cea pe care o creaţi dumneavoastră şi nimeni nu va putea 
să vă judece, acum sau altădată. 


Puteţi să umpleţi tabla vieţii cu orice doriți. Dacă ați umplut-o cu 
lucruri din trecut, ştergeţi-o. Ştergeţi orice lucru din trecut care nu vă 
este de folos şi fiți recunoscători că v-a adus până aici, pentru un nou 
început. Aveţi o tablă curată şi puteţi să o luaţi de la capăt - chiar acum şi 
aici. Găsiţi-vă bucuria şi trăiți-o! 


JACK CANFIELD 
Mi-au trebuit mulţi ani să înţeleg acest lucru, fiindcă am fost crescut 
cu această idee că era ceva ce ar fi trebuit să fac şi, dacă nu aş fi făcut ce 
trebuia, Dumnezeu nu ar fi fost fericit în privința mea. Atunci când am 
înțeles într-adevăr că rostul meu primordial era să simt şi să trăiesc 
bucuria, am început să fac doar acele lucruri care îmi aduceau bucurie. 
Am o vorbă: „Dacă nu e ceva vesel, nu-l face!" 


NEALE DONALD WALSCH 
Bucurie, iubire, libertate, fericire, râs. Astea sunt importante. Şi dacă 
vă bucurati doar stând aşezaţi acolo, meditând timp de o oră, după cum 
vă place, aşa faceţi. Dacă trăiţi bucuria de a mânca un sandwich cu 
salam, atunci aşa faceţi! 


JACK CANFIELD 
Cand îmi mângâi pisica, mă aflu într-o stare de bucurie. Când mă 
plimb în mijlocul naturii, sunt într-o stare de bucurie. 
Prin urmare, vreau să fiu mereu în această stare şi atunci când fac 
acest lucru, tot ce am de făcut este să am intenția de a face ceea ce 

doresc, iar ceea ce doresc se împlineşte. 


Faceţi lucrurile care vă plac şi care vă aduc bucurie. Dacă nu ştiţi ce vă 
aduce bucurie, puneţi-vă întrebarea: „Ce anume îmi produce bucurie?" Şi 
atunci când aflaţi şi vreți să vă bucurati, legea atracției va aduce o 
avalanşă de lucruri, oameni, circumstanţe, evenimente şi ocazii pentru a 
vă bucura, şi toate acestea pentru că radiați bucurie. 


DR. JOHN HAGELIN 
Deci fericirea interioară este de fapt „combustibilul" succesului. 


Fiţi fericiți acum. Simţiţi-vă bine acum. Este singurul lucru pe care îl 
aveţi de făcut. Iar dacă acesta este singurul lucru pe care îl rețineţi după 
citirea acestei cărți, atunci ați primit deja cea mai importantă parte a 
Secretului. 


DR. JOHN GRAY 

Orice lucru care vă face să vă simtiti bine o să atragă întotdeauna 
mai multe lucruri care creează o stare de bine. 

Citiţi această carte chiar acum. Dumneavoastră aţi atras-o în propria 
viață şi aveți de ales dacă doriţi să o luaţi şi să o folosiţi, fiindcă vă face 
să vă simtiti bine. Dacă nu vă face să vă simtiti bine, atunci lăsați-o 
deoparte. Găsiţi ceva care vă face să vă simtiti bine, care rezonează cu 
sufletul, cu inima dumneavoastră. 


Cunoaşterea Secretului vă este încredinţată şi ceea ce faceţi cu ea 
depinde în întregime de dumneavoastră. Orice aţi alege pentru 
Dumneavoastră este bine, este corect. Fie că alegeţi să o folosiţi fie că 
alegeți să nu o folosiţi, aveţi o opțiune. Libertatea alegerii vă aparține. 


„Căutaţi-vă fericirea şi Universul va deschide porți pentru 
dumneavoastră acolo unde sunt numai ziduri. 
Joseph Campbell 


LISA NICHOLS 
Atunci când vă urmăriţi fericirea, trăiţi permanent într-o lume a 
bucuriei. Vă deschideţi către abundenta Universului. Sunteţi nerăbdători 
să vă împărtăşiți viața cu cei pe care-i iubiţi, iar dorința, pasiunea şi 
fericirea dumneavoastră devin contagioase. 


DR. JOE VITALE 
Iată ce fac aproape tot timpul - îmi urmez dorința, pasiunea, 
entuziasmul - şi o fac de-a lungul întregii zile. 

BOB PROCTOR 
Bucuraţi-vă de viață, fiindcă viaţa este fenomenală! Este o călătorie 
minunată! 


MARIE DIAMOND 
Veţi trăi într-o realitate diferită, o viaţă diferită. Şi oamenii vă vor 
privi şi vor spune: „Ce faceţi altfel decât mine?" Ei bine, singurul lucru 
diferit este că dumneavoastră lucraţi cu Secretul. 


MORRIS GOODMAN 
Şi atunci puteți face, puteţi avea şi puteți fi ceea ce oamenii spuneau 
cândva că este imposibil să faceți, să aveţi şi să fiți. 


DR. FRED ALAN WOLF 
Într-adevăr intrăm acum într-o nouă epocă. Este epoca în care ultima 
frontieră nu mai este spațiul, cum ar spune personajele din „Star Trek", 

ci o să fie Mintea, Spiritul. 


DR. JOHN HAGELIN 
Văd un viitor cu un potențial nelimitat, cu posibilități nelimitate. Să 
ne amintim că folosim cel mult 5 la sută din potențialul minţii omeneşti. 
Potenţialul uman sută la sută este rezultatul unei educații adecvate. 
Imaginaţi-vă o lume în care oamenii şi-ar folosi întregul lor potenţial 
mintal şi emoţional. Am putea face orice. Am putea realiza orice lucru. 


Această perioadă constituie cea mai palpitantă epocă din istoria 
minunatei noastre planete. Vom vedea şi vom trăi clipa în care im- 
posibilul devine posibil, în orice domeniu al eforturilor umane şi în orice 
privință. Pe măsură ce renunțăm la orice gând de limitare şi ştim că 
suntem nelimitaţi, vom experimenta măreția fără margini a omenirii, 
exprimată prin sport, sănătate, artă, tehnologie, ştiinţă şi în orice 
domeniu al creaţiei. 


Primiti cu bucurie propria măreție 


BOB PROCTOR 
Vizualizaţi-vă cu bunul pe care îl doriți. Orice carte religioasă ne 
spune asta, orice carte importantă de filozofie, orice mare conducător, 
toate ființele întrupate care au trăit vreodată pe pământ. Mergeti în 
trecut şi studiati învățăturile înțelepților. Multe din ele v-au fost 
prezentate în această carte. Toţi acei înţelepţi au înțeles un lucru. Au 
înțeles Secretul. Acum îl înțelegeți şi dumneavoastră. Şi cu cât îl veți 


+ 110 - Rhonda Byrne 


folosi mai mult, cu atât îl veti înțelege mai mult. 


Secretul este înlăuntrul dumneavoastră. Cu cât folosiți mai mult 
puterea din interiorul dumneavoastră, cu atât veţi atrage mai multă 
putere. Veţi ajunge la un nivel la care nu va mai fi nevoie să practicaţi, 
fiindcă veţi fi puterea, veti fi perfecțiunea, veţi fi înțelepciunea, veţi fi 
inteligenţa, veţi fi iubirea, veţi fi bucuria. 


LISA NICHOLS 

Ati ajuns la acest moment important din viaţă, pur şi simplu pentru 
că ceva din interiorul dumneavoastră continuă să spună: „Meritaţi să 
fiti fericiți.” V-aţi născut să contribuiţi cu ceva, să adăugați valoare 
acestei lumi. Să fiţi astăzi mai buni şi mai desăvârşiți decât aţi fost ieri. 

Orice lucru pe care l-aţi realizat, orice clipă pe care aţi petrecut-o, 
toate v-au pregătit momentul de faţă. Imaginaţi-vă ce puteți face 
începând din această zi, folosind ceea ce ştiţi acum. Pentru că acum ați 
aflat că sunteți creatorul propriului destin. Deci cu cât veţi face mai 
mult? Cu cât veți fi mai mult? Cu cât veţi face mai mulţi oameni fericiți, 
pur şi simplu pentru că existați? Ce veți face cu clipa prezentă? Cum veți 
trăi clipa? Nimeni altcineva nu poate să danseze dansul 
dumneavoastră, să cânte cântecul dumneavoastră, să scrie povestea 
dumneavoastră. Cine sunteți, ce faceţi, abia acum începe! 


MICHAEL BERNARD BECKWITH 

Cred că sunteți minunati, că este ceva măreț în privința 
dumneavoastră. Indiferent de ceea ce vi s-a întâmplat în viață. 
Indiferent cât de tineri sau de bătrâni credeţi că aţi putea să fiţi. Clipa în 
care începeți să „gândiţi cum trebuie", acel ceva din interiorul 
dumneavoastră, acea putere interioară care este mai mare decât lumea, 
va începe să apară. Vă va domina viața. Vă va hrăni. Vă va îmbrăca. Vă 
va călăuzi, vă va proteja, vă va orienta, vă va susține existența. Dacă îi 
daţi voie, dacă îi permiteti. Şi sunt sigur de asta. 


Pământul se roteşte pe orbita sa pentru Dumneavoastră. Oceanele au 
flux şi reflux pentru Dumneavoastră. Păsările cântă pentru 
Dumneavoastră. Soarele răsare şi apune pentru Dumneavoastră. Stelele 
apar pentru Dumnea-voastră. Orice lucru frumos de privit, orice 
experiență minunată, aşteaptă acolo pentru Dumneavoastră. Aruncaţi o 
privire în jur. Nimic nu ar exista fără Dumneavoastră. Indiferent cine ați 
crezut că eraţi, acum ştiţi Adevărul despre Cine Sunteţi cu Adevărat. 
Sunteţi stăpânul Universului. Sunteţi moştenitorii regatului. Sunteţi 
perfecțiunea Vieţii. Şi acum ştiţi Secretul. 

Fie ca bucuria să vă însoţească! 


SECRETUL - 111 * 


„Secretul este răspunsul la tot ce a existat, tot ce există şi tot 
ce va exista vreodată.” 
Ralph Waldo Emerson 


Secretul pe scurt 


+ Trebuie să umpleți tabla propriei vieți cu orice doriți. 


+ Singurul lucru pe care trebuie să-l faceți este să vă simţiţi bine 
acum. 


+ Cu cât folosiți mai mult puterea din interiorul dumneavoastră, cu 
atât veţi atrage mai multă putere către dumneavoastră. 


+ Acum e momentul să primiţi cu bucurie propria măreție. 


+ Trăim în miezul unei epoci minunate. Pe măsură ce lăsăm să plece 
gândurile de limitare, vom trăi adevărata măreție a omenirii, în orice 
domeniu al creației. 


+ Faceţi ceea ce vă place. Dacă nu ştiţi ce vă aduce bucurie, întrebaţi- 
vă: „Ce îmi produce bucurie?" În timp ce căutați bucuria, veți atrage o 
avalanşă de lucruri pline de bucurie, fiindcă radiati bucurie. 


* Acum, pentru că ați dobândit cunoaşterea Secretului, ce veți face 
cu această cunoaştere depinde de dumneavoastră. Orice veţi alege e 
bine, e corect. Puterea vă aparține în totalitate. 

